
Ajánlás. 


Nem   adatott  nékem   fennszárnyaló    ének, 
Zengni  daliákat,  régi  dicsőséget,  — 
Mélázó  honfibú  lágy  zengzete  bongva 
Bele  nem  cseng  az  én  útszéli  dalomba. 
Akiknek  nevére  honfi  szíve  dobban. 
Az  én  árva  nevem  nincs  az  ö  sorukban, 
S  hírem,  dicsőségem  tetszik  csak  olyannak, 
Mint  vándor  bohócé,  akit  megtapsolnak, 
Midőn  ponyvát  terít  és  bukfencet  árul 
Dologtalan   népnek   olcsó  mulatságul. 

Ó  pedig  szeretlek,  én  földem,  te  drága! 
Mint  talaját  a  fa,  hol  elhullt  virága. 
Lelkem  minden  szála  te  hozzád  van  kötve, 
^'oy  fogódzik  belé  áldott,  szent  rögödbe. 
Cordélia-módra  szerettelek  mindég 
És  viseltem  érted  a  gúny  Nessus-ingét. 
Kitagadva  jártam  időtlen-időkig, 
Sajnáltad  én  tőlem  éltető  emlőid. 

És  a  merre  jártam,  vadonról-vadonra, 

Kőből  volt  a  virág,  fagyból  a  hegy  orma. 

És  nyomasztó  magány,  míg  a  szem  elláthat  — 

Sasok  útja,  melyen  a  sas  is  elfárad  .  .  . 

Dadogtam    egy-két    dalt   nyugtalan    álmomban, 

Félig  elkacagtam,  félig  elzokogtam: 

Java  része  bele  veszett  a  viharba, 

Ha  felsír,  talán  az  én  nótám  siratja. 

Lassú  köny  szivárog  végig  az  orcámon. 

Nem  tudom,  de  lehet,  én  is  azt  sajnálom. 

Mi  sajnálni  való  van  egy  elmúlt  álmon'? 

Mi  sajnálni  való  egy  pár  letört  szárnyon'? 

Halk  bizsergést  érzek  olykor  a  szivemben. 
Valami  megmozdul,  amit  eltemettem. 
Akit  eltemettek,  magát  megbecsülje. 
Fel  ne  akaródzzék  napfényes  derűre. 
Dalok  töredéki!  maradjatok  nyugton! 
Nem  sokára,  érzem,  magam  is  lenyugszom, 
S  mi  itt  félbeszakadt  és  zaklatott  engem. 
Majd  egy  más  csillagon  talán  tovább  zengem. 

J§&$,  ni.ternber  végén. 

J^fSS  JÓZSEF, 


KISS  JÓZSEF 

AZ  AGGASTYÁN. 

Már  megint 
Ugy  elmerültél  álomképeidben, 
Hogy  a  rád  bízott  marha  kárba  ment. 
Hogy  ébren  légy,  borsón  fogsz  térdepelni. 

PlyÁTÓ  (visszalépve). 
Még  a  borsón  is  szépet  álmodom. 

Madách  :   Az  ember  tragédiája 

ELŐHANG. 

A   csengő  vizekről 
Mondott    mesét    dajkáin, 
Midőn   vágyva   csüggtem 
Mesemondó   ajkán. 

Volt,    hol   nem    volt,    régen 
Nagy   Meseországban, 
Egy    szegény   királyfi 
Elindult   magában: 
Keresni    a    forrást, 
Melynek   vize   éltet, 
S   a  ki  megízlelte. 
Haláltól   se    félhet; 
A  csengő  vizekből 
Egy  italra  vágyott, 
S  más  viz  el  nem  oltja 
Azt    a    szomjúságot. 
Kisérte  őt  anyja 
Félénk  biztatása, 

(Ah  ki  hitte  volna, 
Hogy  viszont  se  lássa!) 
Kisérte  édes  gond 
És   szerető  bánat, 
Szivárvány   az   égen 
És  a  földön  árnyak. 
Kapott   jó    tanítást, 
A  mint  illik,   útra, 
Volt    egy    földi    angyal. 
Ki    fülébe    súgta: 


Se   jobbra,    se  balra 
Ne  tekints,  se  hátra! 
Ne   hallgass    ellenre. 
És  ne    —  jó  barátra. 
Akárhogy   biztatnak, 
Akármit  Ígérnek, 
Ne   fogjon   terajtad 
Biztatás,   Ígéret. 
Te  csak  menj  élőire! 
Ha  ködbe,  ha  éjbe. 
Ha  nyomtalan,   rémes. 
Vadon    semmiségbe! 


Támadnak  mögötted 
Zűrzavaros  hangok, 
Hallani  vélsz   baljós 
Morajt,  vészharangot, 

Gúnyoló  káromlás 
Sarkaidhoz  tapad, 
A  neveden  szólít 
S  nem  védheted  magad. 
Kigyó    szisszenése 
Orvul    megfenyeget, 
S    földalatti   dörgés 
Ámítja   az  eget. 
Hallani  fogsz  hangot, 
Mintha    tengerárnak 
F'ékevesztett   habja 
Zúdulna   utánad; 
Kacajt  és  üvöltést, 
Csörömpölő  láncot, 
Vélnéd,   őrült  csoport 
Jár  mögötted   táncot! 
Velőd,   véred  megfagy. 
Lélegzeted  elfúl, 
Szívverésed  eláll 
A  nagy  iszonyattúl. 
S   ha  megállód  mégis 
S  nem  tekintesz  hátra: 
Akkor   majd   megcsendül 
Mögötted  egy  hárfa. 
Bódító,   csábító. 
Csalogató   ének   — 
Vészesebb  a  vésznél 
Az  ifjú  szivének. 
Mint   ha    lánypajtások 
O^sze-összesúgnak, 

Vadgalamb    módjára 
Szerelemről    búgnak, 
Csevegnek,    csattognak, 
Csókokat  cserélnek: 
Oly  édes,  ingerlő. 
Bűbájos   az  ének. 
Néven  szólít  egy  hang, 
Ismerős   a  másik, 
Hozzá  képzeled  egy 
Drága  arc  vonásit. 
Mintha  édes  anyád 
Hívó  szava  volna, 
Mintha   ifjú   álmod 
Hozzád   újra  szólna. 
Ó  ne  hallgass  rája! 
Ó   ne   fordulj   hátra! 
Igézet   az   egész  — 
Hazudik  a  hárfa! 
Te   csak   menj    előre, 
Ha  ködbe,  ha  éjbe, 
Ha  nyomtalan,   rémes, 
Vadon   semmiségbe! 


Százan    elindultak. 
Célhoz  nem  ért  egy  se. 
Talán   szerencsésebb, 
Boldogabb  leszesz  te! 
Fekete   fürteid 
őszbe  csavarodnak, 

Hosszabb   lesz   az   éjjel, 
Rövidebb  lesz  a  nap. 
Elszáll   ifjúságod 
Halkan,   észrevétlen, 
Csak  a  lelked  ragyog 
Még   a  régi   fényben! 
Süket   éjszakába 
Előre  világit, 
Túl  ködön,  homályon 
Vetve  fénysugárit. 


Megszólnak   a  bölcsek: 

„Ó  te  balga!  balga! 

Fárasztó   utadnak 

Sohsem  lesz  jutalma; 

"Mert  a  mit  te  kergetsz, 

Puszta  árnyék,   álom  — 

A  csengő  vizekhez 

Nem   visz    földi   lábnyom. 

A  forrás,  a  melytől 
A   szemek   megnyílnak, 
Nem  itt  van,  de  túlsó 
Határán  a  sírnak!" 
Ez  se  bántson  téged! 
Te   csak   menj    előre! 
Nem  a  ki  bizott  — ,  ki 
Nem  bizott,   a  dőre! 
Szelid   nyájas    szóval 
Csitítsad  el  őket: 

A  bölcs  józanságot 

S   józan   kétkedőket: 

,,Ha  álom  is  —  mindegy! 

Dicső,    szép    álomnak: 

Boldogok,  kik  soká 

És   szépet   álmodnak!" 


Volt,  hol  nem  volt,  régen 
Nagy   Meseországban, 
Egy  szegény  királyfi 
Elindult  magában  .... 

TRAGÉDIÁK. 


Azok  a  néma  nagy  tragédiák, 
Hol  vér  nem  foly,  csak  titkos  könny  pereg 
Vad  örvényt  rejt  a  sima  felszín  mélye, 
Megoldás  nincs  —  se  bűn  —  csak  bűnhődése, 
Ó  azok  sujtók  mindenek  felett. 

Van  nekem  is  egy!   Oly  bús,  megrázó, 
Hogy  ahhoz  foghatót  én  nem  tudok: 
De  ennek  dalban  sorját  sohsem  ejtem, 
Egy  percem  van  csak,  a  mikor  felejtem, 
S  ez  az,  midőn  tinéktek  dalolok. 

EGY  SÍR. 


Valahol   messze, 
Valaha   régen, 
Megástak   egy  sírt 
Temető-szélen. 
Fája   elsüppedt, 
Hantja  behorpadt, 
Ki  nyugszik  ottan, 
Azt  én  tudom  csak  - 
Én  tudom  csak. 

Nem  jártam  arra, 
De    oda    szállnék; 
Nem    láttam    soha. 
De   rátalálnék: 
Valami  titkos 
Erő  él  bennem, 
Az  megmondaná: 
Merre  kell  mennem 
Merre   kell   mennem. 

Te   alszol   ottan, 
Édes  jó  anyám!  .  . . 
Kietlen   gond   közt, 
Sivár  éjszakán  — 
Ha  éltem  sorát 
Meghányom-vetem : 
Hej,  azt  a  sírt  be 
Meg  is   könnyezem 
Be  megkönnyezem! 


Kiss   József    Összes   költeményei    I. 

RAB  ASSZONY. 


Viszik  a  rab  asszonyt  a  bírák  elébe: 

„Ülj  le,  te  rab  asszony,  a  vallató  székrel"  — 

Suhogó  selyembe,  talpig  feketébe, 

Ugy  lép  a  rab  asszony  a  bírák  elébe. 

„Rekettyés   tövében,   süppedő   avarban, 
Szent  Iván  napjára,  harmatos  hajnalban 
Halva  lelték  urad  —  kés  szivébe  mártva: 
Ismered  ezt  a  kést,  Nemes  Nagy  Zsuzsanna?' 

,, Ismerem,  ismerem!   Esztendeje  nyáron 
Nagy    Oláhországból    hozta    málkapárom, 
Rubintlal,  gyémánttal  a  nyele  kirakva, 
Babonás  hit  ellen  —  én  kértem  .  .  .  ö   adta! 
Arany  idők  jártak!   .  .  .  Kertem  rózsa IVíjíi 
Akkor  állt,   akkor   volt   teljes   virágjába'.  ' 

Suttogásba  olvad   csengése  szavának. 
Rokolyája  selymén  tűnődve  babrálgat, 
Megyeház  ablakán  a  verőfény  árja 
Betör  és  odatűz  bársony  homlokára, 

Bársony  homlokára,  fiatal  arcára, 
Székülő   bíráknak  szomorúságára  .  .  . 
Hozzá  nyájas  szóval  fordulnak,  úgy  kérik: 
„Mondja  el,  kegyelmed,  eleitől  végig". 

Föláll  a  rab  asszony,  mint  a  nádszál,  lenge, 
Bánatosan  tekint  körül  a  terembe'. 
.  „  .  .  .  Húshagyón   hirdettek,   húsvétkor   eskettek. 
Egy  hétre,  kettőre  száz  hírt  rebesgettek. 
Amerre  csak  jártam,  amerre  csak  keltem. 
Szánó  pillantással  kísérgettek  engem. 
Jöttek  a  szomszédok:  Zsuzsikám!  tubicám! 
Csapodár  az  ember,   csapodár  mind  a  hány. 
Ez  egyik  azt  mondta:  Eszem  a  szépséged! 
A  másik  azt  mondta:   Nem  érdemel  téged. 
Megkönyörült  rajtam   végtére  valaki. 
Szivembe  nyilaltak  öldöklő   szavai: 
„Gyümölcsös  kertednek  tolvaj   megszedő je: 
Alszegi  Borbála  —  régi  szeretője." 

Jött  az  uram  este  csókszomjas  ajakkal, 
Elfordultam  tőle  sértő  iszonyattal: 
„Hogyha  minden  tenger  vize  rád  zúdulna, 
Hogyha  minden  felhő  zápora  rád  hullna, 
Egyebet  se  tenne,  csak  tégedet  mosna: 
Attól  az  asszonytól  tisztára  nem  mosna!" 

Bokát-verő  hajam  kezére  csavarta, 
Liliom-vállamat  fogával   megmaria. 

Végesvégig  hurcolt  cselédim  láttára, 

Házból  az  udvarra,  udvarról  a  házba; 

Homlokom  a  padlót  véresre   sikálta: 

Mind  nem  fájt,  csak  egy  fájt:   Alszegi  Borbála! 

Odahagytam  éjjel  az  özvegyi  ágyat, 
Felhúztam  kopogós  karmazsin  csizmámat. 
Befűztem  aranyos,  drága  vállfüzőmet, 
Felkötém  sávolyos  török  keszkenőmet, 
Kebelembe  rejtem  rubintos  kis  késem  .  .  . 
Alszegi  Borbála!   Most  vigyázz!   légy  résen! 

Csali  patak  partján  ott  alant,  ott  alant. 
Párosan  turbékol  a  galamb  —  vadgalamb! 
Én  is  oda  tarték,  rekettyés  aljába, 
Nekem  is  kedves  ám  vadgalamb  bugása! 
Én  istenem!  Mért  is  vetemedtem  arra. 
Hogy  én  lesbe  álljak,  mint  valami  vadra! 
Szeretője  helyett  —  iszonyú  halálra  — 
Rubintos  kis  késem  uramat  találta. 
Megvédte  testével  —  a  ki  nem  érdemli  .  .  . 
Én  —  a  megalázott!  engem  nem  véd  senki. 

Minden  gazdagságom  oda  adnám  érte, 
Minden  búcsút,  oltárt  sorba  járnék  érte: 
Hogyha  verne,   verne  —  még   egyszer   fölkelne 
Fiatal  életem  egyetlen  szerelmei" 

ABRAND. 


Beteg  vagyok,  egy  ábránd  betege, 
Egy  álom  bánt,  és  nem  birok  vele. 
Szép  szőke  lyány  simítja  homlokom, 
Tán  azért  oly  szép,  a  mit  álmodom. 

Szeretnék  boldog  lenni  és  szabad  — 
Fölengedni  egy  enyhébb  ég  alatt! 
Kék  tenger  partján,  őserdők  tövén 
Szellős  tanyám  oda  építeném. 

A  parti   föveny  lenne   szőnyegem. 
Mily  lágy  pihenés  esnék  ott  nekem! 
Sütkérezném  az  éltető  napon, 
Elandalgnék  a  változó  habon. 

És  mikor  feltajtékzik  a  dagály, 
S  a  lágy  moraj  zúgó  robajra  vál: 
Egy  dalt  dobnék  a  hullámharcba  én 
Legszebb   dalomat  akkor  zengeném! 

Mint  virágágyon  elszálló  árnyék, 
Egy  hang  a  múltból  vegyülne  tán  még 
A  dalba  —  egy  borongó  bús  akkord, 
Mely  szárnyán  kínt  és  gyűlöletet  hord. 

Egy  hang  a  múltból!  —  Édes  istenem! 
Hisz  ez  a  múlt  most  a  jelen  nekem. 
Melynek  nyomását  —  bármint  akarom 
A  lelkemről  le  nem  hazudhatom. 

Ó   simítsd,   simítsd  izzó   fejemet, 
S  ne  töprengj  kuszált  szavaim  felett. 
Ne  hajts  rá,  gyermek!  bohó  e  beszéd  — 
Megértve  tán  el  sem  felejtenéd. 

/Pedig  feledni:   ó  ez  a  tilók. 
Mely  körül  üdv  és  boldogság  forogH 
Lányka  szerelmét,   a  költő  dalát, 
S  a  szív  elfelejti  maga-magát! 

Ó  gyűlölj  te  is,  mint  a  többiek! 
.  Az  én  utam  már  lefelé  vezet. 
Bukót   elhagyni  emberi   erény. 
Mért  csüggnél  te  az  álmok  emberén? 

Tied  az  élet,  a  tavasz,  a  vágy! 
Enyém  az  álom  s  az  is  cserbe  hagy. 
Ma  elvisz,   hol  a  tavasz   csókja  hull' 
S  holnap  tán  niár  alszom  álmallamiT! 


EGY  KÉPPEL. 

0   értetek  meghalt,  mi  érte  szenvedünk: 
A  bolygó  Atiasvér  élettörténetünk. 

A  bolygó  Ahasvér  uj  liázad  tüzéhez 
Krisztus  képét  küldi  ajándokul  néked. 

E  képen  még  alszik  a  vád  s  a  kor  dühe, 
A  töviskoszoru  álom  —  több  semmise; 

És  álom  a  kereszt,  a  sebző  vasszegek: 

—  Nem  álom  a  béke,  mely  e  képen  lebeg. 

Távol  uj   körödbe   vidd  ezt   magaddal   el, 
Háztüzed  e  dallal  költő  avatja  fel. 

Legyen   e  kép  sorsod,   ha  feltalálható: 
Tövis,  kereszt:  álom,  s  a  béke  csak  —  valói 


-_     24     -— 


EGY  REF.  LELKÉSZ  EMLÉKEZETE. 


Te  is  ledőltél  hát  nyugodni  — 
Egy  bölcscsel  ismét  kevesebb. 
Halálodról  a  hírt  olvasva, 
Kezemben  ím  a  lap  remeg. 
Majd  páros  köny  gördül  orcámra: 
A  gyász  és  önvád  ikrei  — 
Hogy  —  gyermekkorom    ősz  barátja, 
El    tudtalak   felejteni! 

Lelkemben,    mint   varázsütésre. 
Egy  tűnt  világ  csodája  kél, 
És  tisztes  arcod  újra  éled 
Neved   komor   betűinél. 
Te  ősz  fejeddel:   én  szeghajjal 
A  célnál  te:  indulva  én  — 
Oly  vonzó  e  kép,  mit  a  távol 
Mint  oszló  ködöt  hajt  felém. 


I 

—  A  felvég  szélső  háza  paplak, 
Környéke   árnyas,    illatos;    — 
Mi  távol  az  Alvégen  laktunk 
A   korcsmaházban,   mely  zajos. 
Anyám  ünneplőt   ölte  rám  és 
Az  útra  egy  csókot  adott, 
Intvén,    hogy   emberségtudással 
Kezeljem  majd  a  —  kalapot. 

És   mentem  büszkén,   mint   a  sajka 
Virágos    part    közt    szabadon. 
Szivemben    tarka    gyermekábránd 
És  üde  tavasz  arcomon, 
A  nagy  utcán  haladva  végig, 
Gyakran   repültek  gúny  s   kövek: 
,, Nézzétek  csak,  hogy  milyen   kényes 
És  cifra  a  zsidó  gyerek!" 

Ismertek  a   falu   kutyái: 
Uszíták  bár,  de  hasztalan! 
Megnyaldosák  kis  kezeimet 
És   hagytak  menni  utamon. 
A  tiszteletesék  Vidáma 
Farkat  csóvált   s  ugrándozott. 
Midőn  hajóm,   sok  vészt  leküzdve, 
A  csendes  révbe  befutott. 

Ó  csendes  rév!  ó  békés  hajlék! 
A  Felvégen  hársfák  alatt !^ 

Mig  kö  kövön  marad  faladból, 
A  fecskék  el  ne  hagyjanak! 
Kis  fecskéd  voltam  én  is  egykor, 
Lelkem  szárnyakra  itt  kapott, 
A  vén  sas  elvitt  oda,  hol  az 
örök  hajnal,   a  hír  ragyog. 

A  könyves  szoba  rejtélyében 
Csodás,   igéző  volt  a  lég: 
Pálmák  hajlongtak,  cédrus  lengeü 
S   a  mirrha  úgy  illatozék. 
Távolban  Jefta  lánya  zenge 
És   sírt   a   táj   hattyúdalán  ... 
—  Folyt,  folyt  a  szó  az  ösz  pap  ajkin 
S  szivemben  kép  kelt  kép  után. 

Makabi  harca,  Zrínyi  vége, 
A  győzelem  és  a  halál: 
Szavánál  magasabb  nemtőre 
Tudom,  hogy  sohasem  talál. 
A  prófétákról  hogyha  szólotl, 
Előttem  állt  a  mintakép: 
Kék  égbe  nyúló  havas  hegycsúcs, 
Min  a  nap  végsugára  ég. 

A  tiszteletes  nagy  asszonyom 
Meg  künn  a  tornácon  lesett 
Fehér  cipóval,  nyájas  arccal, 
Mint  a  testté  vált  szeretet, 

Majd  közbefogva,  mint  nagy  embert, 
Kikísértek  a  kapuig, 
És  mondták  százszor,  hogy  anyámat 
(A  korcsmárosnét!)   tisztelik. 

Ó  jó  anyám,  minő   örömmel 
Fogadtad    szived   gyermekét! 
Midőn    lengetve   kölcsönkönyvem. 
Kitárt  karodba  sietek. 
Lihegve,  lángzó  arccal  égtem 
Kalandim   elbeszélleni. 
De  hallgaték  a  bántalmakról  — 
Ó,  mert  ez  fájt  volna  neki! 

Vaj'  áll  még  az  alvégi  csárda? 

És  zajos-e,   mint  egykoron? 

A  paplakban    hogy  foly  az  élet? 

Virít  a  hárs  az  udvaron? 

Oly  jók,  szelídek  a  kutyák  még? 

Dobálnak-é   a  gyermekek? 

S  a  bakter  a  zsidókat  most  is 

Az  orrukról  ismeri  meg? 

Ha  most  betérnék  kis  falunkba 
Sok  hosszú,  kínos  év  után, 
A  megviselt,  űzött  vándorban 
Egy  lélek  sem  ismerne  rám. 
A  korcsmárosné  alszik   régen, 
Agyát  az  irgalom  veté: 
Néhány  arasz  temetőszélen  — 
Jól  alszik  ott  a  zsidóné! 

te  mondtál  áldást  sírhalmára, 
Megáldom  érte  nyughelyed: 
Hogy  legyen  álmod,  jó  öreg  te! 
Oly  csöndes,  mint  volt  életed. 
Bár   elfeledhetélek   eddig, 
Ezentúl   képed   fennragyog: 
A  harcban  elvesztem  az  élőt, 
De  a  halott  —  kisérni  fog! 


DE  PROFUNDIS. 

Még  biborpír  futja  el  arcát 
Sikamlós   szónak  hallatán, 
Még  igaz  láng  ég  szép  szemében 
És  igaz  csók  ég  ajakán. 

Pihegő  keble  nem  hazugság, 
Nem  művészet  a  kéj  heve, 
És  teste  lázas  vonaglása 
Egy  istent  megőrjítene. 

Még  nincs  eloltva  az  édes  szomj, 
A  serleg  még  telisteli, 
S  a  mámor  rózsaszm  varázsa 
Föleszmélni  nem  engedi. 

Még  ragyog   büszke   szépségében. 
Még  eseng  szerelem  után, 
S  még  nem  tudja,  hogy  el  van  veszve 
A  boldogtalan  szép  leány! 

II. 


Szegény  vak  fiú  veri  a  zongorát. 

A  hangszer  édes,  ábrándos  hangot  ád. 

De   vad  bacchanalba   vesznek   hangjai, 
Ábrándos  dalra  itt  ki  hallgatna,  ki? 

Tikkasztó  a  lég  —  fűszeres  a  pára, 
Elfonnyad  tőle  a  kéjek  leánya. 

Hajrá,  föl  táncra!  vad  énekre,  dalra! 
Virághervadás  nagy  ünnepe  van  ma. 

Sugár,  karcsú  derék  hajlik  csábosán, 
Alak  alak  után  ingerlön  suhan. 

Uszály   föllebben,    lepel    elsikamlik, 
Taps-zápor,  kacaj  kavarogva  zajlik. 

S  kinek  átjátszik  sötét  világába 
Az  örült  mámor  kábitó  varázsa, 

Mig  egész  lényét  hevület  futja  át: 
Szegény  vak!  egyre  veri  a  zongorát. 

III. 


A  mámor  rózsás  kerliben-e? 

Tiltott  gyönyör   tündórlaván? 

Mit  tudom,   hol?   Mit  tudom  merre? 

Találkoztak  és  szerelemre 

Gyúlt  a  szép,  de  bűnös  leány. 

A  férfinak  volt  mázas  szója, 
Tán  egyebe  sem  —  úgy  lehet; 
S  első  édes  találkozóra 
Ébredt  a  lány  szörnyű  valóra, 
Megtudta,  ah!  hogy  —  elveszett. 

IV. 

Liza  mi  lelt?  Liza  mi  bánt? 
Ejts,   gyermekem,    egy   szót. 
Szabassak    új    selyemruhát? 
Hivassam  a  szabót? 

Akarsz  kocsizni?  —  Fogatok. 
Csapjunk-e  bált  ma?  —  Jó. 
Szerén,  Malvin  kisasszonyok, 
Nézzék  csak,  a  bohó!  . .  . 

Eltemeti  fejét  s  zokog 

Kinos-keservesen. 

Szerén,  Malvin  kisasszonyok 

Kacagják  csendesen. 

Kiss    JiSzsef    összes    költeményei    I, 

V. 


Mi  kell?  Mi  bántja?  Mire  vágyik? 

Irgalmas  halál!   te  tudod. 

Ha  lecsukhatná   szempilláit 

S   hihetné,   hogy   csak  álmodott! 

Hogy   álom  volt   a  kurta  mámor, 
Melyre   undorral   visszanéz, 
Hjuság,    élet,   közel   s   távol, 
Hogy  álom,  álom  az  egész. 

Ö   csak   egy  ne!    Ne  legyen   álom 
Az  ifjú  képe,  kit  szeret 
Ez   édes-kínos   boldogságtól 
Egy  világért  nem  válna  meg. 

Elsüllyedne  nagy   szégyenében. 
Ha  rá  veti  tekintetét, 
És  e  nélkül  ah,  érzi  mélyen, 
A  nagy  mindenség  oly  setét. 

Ott  ül  mogorva  némaságban 
A  neszfogó  lágy  szőnyegen, 
Körötte  kéjes  félhomály  van 
S  ő  nézi,  nézi  mereven. 

Szétömlő  fürlit  öntudatlan 
Borzolja  puha  kis  keze, 
S  lelkén  mint  álom  halkan,  halkan 
Átsuhan  egész  élete. 

Egy  hánytvetett,  eltiprott  élet, 
Mit  számon  nem  kér  senkise, 
És  örök  egyedüliségnek 
Bús  árnya,  átka  födi  be. 

Levél,  mely  elszakadt  az  ágtól 

És  ág  és  levél  elveszett  — 

Ó   egyformák  mind,   mind  e  százszor 

Elsóhajtott   történetek!  ... 

Mi  ejtett  tőrbe?  azt  nem  kérdik. 
Élvvágy  vagy  éhség  —  egyre  megy! 
Bukj'   el  végképp  —  ha  buktál  félig, 
A  tiltó  kard  már  ott  lebeg 

S  a  cherub  dörgi:  vissza,  vissza!  .  .  . 
....    A   lányivá   fölállt   csöndesen: 
„Szerelmem  hű,  önzetlen,  tiszta  — 
És  én  a  harcot  fölveszem!" 


VI. 

Követő  árnyad 

Akarok   lenni. 

Ellesem  vágyad 

Névtelenül. 

Ne  kössön  semmi! 

Szolgálód  lenni 
Vágyom  egyedül. 

Gázolj  el  engem, 
Mert  én  szeretlek, 
Eltiprott  lelkem 
Ügy  is  megáld; 
Viszonszerelmet 
Tőled  nem  esdek  — 
Adj,  ó  adj  halált! 

Élet  és  mámor 
Nekem   mit   érnek! 
Átkozlak  százszor, 
Bal  végzetem; 
Ne  gúnyolj  .  .  .   érted 
A  vezeklésnek 
Kínját  szenvedem. 

VII. 

Letépte  magáról  a  bársony  cafrangot, 

A  vérdíjas  ékszert  messze  dobá; 

Suhanva  mint  árnyék,  falhosszant  sikamloti, 

Nem  tudva,  nem  kérdve:  merre,  hová? 

Pillái  ernyőjét  félénken  emelte 
És  dac  ragyogott  alóluk  elé, 
Tétova  léptit  egy  eszme  vezette 
Tisztább  világok  ábrándja  felé. 

Zilálva  kapott  a  düIő  szél  hajába 
A  végtelen  utcák  tömkelegén, 
És  messze  mögötte  maradt  el  a  lárma, 
És  messze  maradt  a  pompa,  a  fény. 

Aléltan  vonult  meg  egy  kapu  mélyébe, 
S  álom  s  árnyék  védte  a  rejtezőt. 
Csillag  után  csillag  lopódzott  az  égre,  — 
Vaj'  lesz-e  csillag,  mely  kisérje  őt? 

Vili. 

Ó  bájos,  édes,  ind  legenda! 

Mahadő 

Földre  jő 

S  tűzön  át, 

Lángon  át 

Gyarló   nőt 

Égbe  vált: 
Csak   Indiákon   eshetett  a'! 
Csak  virágisten  lehetett  a'! 

Ha   napjainkban    földre   szállna 

Mahadő, 

Lelne  ő 

—  Úgy  mint  rég  — 

Ma  is  még 

Sárba   lenn 

Égi  fényt: 
De  fényes  arca  gyászra  válna, 
Tán  gyönge  volna,  hogy  megváltsa! 

IX. 


Ében  haja  selymét  hajdan  rózsa,  ámbra 
Tette  illatossá  —  most  füst,  széngőz  járja. 
Mit  ingerlőbbé  tőn  bodor  csipke  habja, 
Vállai  hamvát  most  daróc  takargatja. 
Parányi  lábait  —  férfiak  vésztője!  — 
Bújtatja  formátlan,  otromba  cipőbe! 
Két  keze,  két  karja  —  gyönyörök  tanyája  — 
Most  etető  lúggal  a  pallót  sikálja. 
Puha  gyönge  bőrét  hagyja  önszántából, 
Hogy    fújja   szél,    marja    fagy   és    mossa   zápor. 
S   a  mint  lépcsőn   le-fel   vonszol   súlyos   terhel, 
Meggörnyed   alatta  a  sylphidi  termet. 
Istenkisértés  a  mindennapi  dolga, 
Testet-lelket  ölő  —  de  nem  panaszolja! 
Tűr  méltatlan  bánást,  gáncsot  és  szidalmat. 
Megpirító  célzást,  orgyilkos  gúnyt  —  s  hallgat. 
Ál-erény  tapossa:   elszorul  a  jajtúl, 
Vonaglik  a  lelke  s  mégis  —  föl  nem  jajdul!  .  .  . 
Csak  mikor  a  fáradt,  halk  éjfél  leszállott, 
S  a  végtelen  űrből  miriád  világok 
Fényüszköt  dobnak  a  végtelen   sötétbe: 
Szivárog  szomorún  könyre-köny  szemébe, 
Aki  a  csillagok  pályáját  kimérte. 
Tudja:  nem  magáért  hull  a  könye,  de  értté, 
Kit   fény  övvel  övez  kínban   fogant  vágya; 
S  mikor  kimerülten  dűl  a  kemény  ágyra 
S  szemhéját  lefogja  az  álom  lágy  moha 
Lemondást   rebegnek   ajki:    „Soha!    Soha!" 


9     — 


Mi  bajod,  Liza?  —  Arcod  oly  sápadt, 

Szemeid  lángja   elhaló,   bágyadt, 

Lépted    oly   ingó,    mint    szélben    az    ág .  .  . 

Hova  cipelnéd  a  terhet  odább? 

Vigyázz!  .  .  .    Leroskadsz   itt   a   lépcsőfokon. 

Kórházba,    Liza! 

Kórházba,    Liza! 
Az  végzeted  s  az  emberi  irgalom. 

Reszketsz  a  komor  éjféli   képtől? 

A   hideg,    rideg   ápoló   kéztől? 

Nem,  nem!   Nem  attól!  .  . .   Más  az,  mi  aggaszt: 

Elárulhatná  egy  szód,  egy  hang  azt, 

Mi  büszkén  emel  és  ismét  porba  nyom  . . . 

Kórházba,    Liza! 

Kórházba,    Liza! 
Az  végzeted  s  az  emberi  irgalom. 

Meghalni  vágynál?  .  .  .  Küzködők  álma!  .  .  . 
Ha  rajtunk  ah!   s  nem  az  égen  állna. 
Meghalni  könnyű  —  de  az  ut,   az  ut, 
Mely   a   nyugasztó   csöndes    révbe   fut, 
Hej,   soknak  oly  nehéz,   keserű  nagyon  .  . . 

Kórházba,    Liza! 

Kórházba,    Liza! 
Az  végzeted  s  az  emberi  irgalom. 

Minek   habozni?    És   késni   minek? 
Homlokod  izzó   s   hogy  ráz  a  hideg! 

Ki  nem  kerülöd,   lásd,  nincs  arra  mód! 
Kiépülsz  .  .  .    otthagyod  .  .  .    s   elébb   utóbb 
Megint  csak  odajutsz,  oda  egy  napon: 

Kórházba,    Liza! 

Kórházba,    Liza! 
Az  végzeted  s  az  emberi  irgalom. 


XL 


S  a  vége?  Tán  nincs  is.  És  ha  van: 
Jobb  lenne  tán  el  se  mondanom. 
Egy  este  —  őszi  est  volt  —  száraz, 
Hideg  szél  söpré  az  utcákat, 
A    légszesz    kékes    félhold-lángja 
Szokatlan   fényesen  világla. 
Az  ég  derült,  —  az  utca  sarka 
Egymásba  rontó  néptől  tarka. 
Divat  még  nincs  —  csak  szines  képen, 
Monaszterly   Parisból   épen 
Most  hozza,  —  mint  tavaszt  a  fecske; 
De  egy-egy   finnyásabb  kezecske 
A   ,,season"-t   siettetni   vélve, 
—  Mi  más  sarkallná  ily  merényre?  — 
Már  karmantyúba  bújt;  s  a  téli 
Kabát    (a  dandy  még  kiméli) 
Sűrűbben  feketélik  egyre, 
Miként  ha  felhő  ereszkedne: 
Egy  este  hát  —  mi  haszna  húznám?  — 
Látták  Lizát  a  Váci-utcán. 

Lassan,  mélázva  lépdelt  végig, 
Vagy  botorkált  —  mikéntha  léptít 
Súlyos   bilincsek   korlátoznák, 
Vagy  mintha  drága  ,, isten  hozzád" 
Hangjára    hátra   figyelmezne, 
Elkóborogva   messze,   messze  .  .  . 
Kissé  kopottas  .  .  .  rongyos  .  .  .  tépett . 
Mit  keres  itt?  —  Nyilván  eltévedt. 
Ah,  a  kétségb'esés  oly  bamba: 
Jött  úgy,  hogy  maga  sem  akarta. 
Még  mindig  szép,  de  más  egészen: 
Egy  idyll  téli  színezésben, 
A  víg  daleszme  moUra  írva. 
Virág,   mely  emlékeztet  sírra. 


így  látták  őt  —  ő  mit  se  látott. 
De   mégis  .  .  .    sarkon  ...    ott   megállott 

Egy  kirakat  előtt  és  nézte 

Nem  Kashmir  selyme,  Körmöc  érce, 

Nem  Brüsszel  pókháló  varázsa, 

(Mely  annyi  üdvnek  sir  ját  ássa!) 

Sem  szőrme  bolyhos,  —  köntös  télre, 

(Pedig  hej  az  is  de  ráférne!) 

Mindezekből   így   semmi,   semmi 

Nem  tudná  őt  most  érdekelni! 

A  hol  megállt:  az  ablakráma 

Neki  tündéribb  panoráma. 

Sugár  palackok  tornyosodva 

—  Fejük  ezüst,  mint  Alpes  orma  — 

Merengve  néznek  le  a  mélybe 
Hús-halmok,   hegyek   tömegére. 
Itt  fölszelt  sódar  bibor-bársony, 
Amott  piruló  malac  nyárson, 
Aranyos  tón  halszörnyek  úszva, 
Kenyér  ropogós  rózsadúccal, 
ínyencnek  őzcomb,  vadkan,  íácán}'^ 
Éhesnek  százszor  bűvös  látvány  — 
Ezer  egy  éj  tündérmeséi!  .  .  . 


S  a  szegény  nő  ott  áll  és  nézi. 
Előre   hajlik   öntudatlan. 
Hogy  a  csodát  láthassa  jobban, 
Ó  ha  ki  ezt  a  nézést  látná: 
Lelkébe  furakodnék  váddá, 
Kisértné,  tépné,  ébren,  alva, 
Nem  izlenék  többé  falatja. 
Kialvó    fény    volt    még   csak   nyomban 
S  im  hirtelen  most  lángra  lobban. 
És  lángja  fokozódik  lázzá, 
Mikéntha  tüzét  pokol  szitná. 
A  szem  fehére  nő,  kitágul 
Sorvasztó,   tépő,   maró  vágytuk 
Ki  féllábbal  már  túl  a  réven: 
Haldokló  néz  így  végpercében, 
Midőn   a   lét    összes    keserve 
Kidermed  egy  dúlt  tekintetbe', 
Hol  egy  sugárba  együvé  foly 
Fohász  és  kárhozat  és  téboly. 

Ó  mindez  megvan  e  szemekben, 
De  még  százszorta  rémesebben. 
Ó  irtózat!  nevezni  néven: 
lm  itt  ez  asszony  meghal  éhen 
S  körötte  járnak,  kelnek,  élnek, 
Hajhásznak  örömet  és  élvet! 

Csak  áll,  csak  néz  .  .  .  Maróbb  szél  támad, 
Nekiesik  gyér  foszlányának, 
Fejkendőjét  nyakába   tolja 
Megoldott  fürtit  szétborzolja, 
S  ö  csak  áll,  néz,  hajol  előbbre. 
Vonja  a  csalkép  bűverője 
Közelb,  közelb  .  .  .  Forró  lehétül 
A  hideg  kristály  elsötétül 
És  sürü  gyöngyök  fátyolt  szőnek 
Irigy  lapján  az  ellenzőnek, 
Hogy  ijedten  kap  a  szemébe', 
Nem  annak  veszetté  el  fénye? 
Nem  arra  sürüdött-e  hályog. 
Elfödni   e  boldog  világot?  . .  . 

És  most  —  mi  volt  ez?  ...  A  vad  orvul 
így  tör  zsákmányra  a  bokorbul, 
Miként  e  kar,  a  dermedt,  lankadt, 
Most  nekilendül  az  ablaknak. 
—  Ha  bezúzná!  —  Egek,  mily  eszme! 
Ah,  úgy  is,  akkor  is  elveszne. 
Tolvaj!   tolvaj!  .  .  .  Már  szinte  hallja, 
Hogy  űzik,  hajtják  vad  robajjal 

Saroktól  sarkig,  térről  térre, 
Elébe  mint  kerülnek  végre, 
A  törvényszolga  mint  faggatja .  .  . 
És  —  gyáván   összecsuklik  karja. 
Csak  ujja  simul  végig  lengén 
A  ráma  homályos  üvegjén 
Törülgeti,  babrálva  hosszan  .  .  . 
És  olykor  ajka  meg-megmoccan 
önkénytelen   —   elandalodva   -^ 
Mint  csecsemőé,  mikor  anyja 
Emlőit  álmában  majszolja  .  .  . 

S  im  jő   egy  úr  —  már  kissé  éltes, 
Külsője  elegáns  és  ékes, 
Billegve  járdái .  .  .  Térdcsuklója 
Miként   ha  pántlikából  volna. 
A  hova  lép,  száz  illat  terjed 
Tán   fölszagolt   egy   egész  kertet? 
Egyszerre  néz  előre,   hátra, 
S  meg  nem  botlik  —  csodák  csodája! 
Egy  pillantással  méri  végig 
Az  aszfalt  tündéri  vidékit, 
S  minden  szép  nő  s  minden  kirakat 
Neki  tüstént  szemébe  akad. 
ö  itt  az  úr .  . .  ez  birodalma! 
Hon  van  —  akár  az  utca-szalma. 
S  im  fordul  balra,  fordul  jobbra 
S  az  éhség,  inség  néma  szobra 
Előtt  megáll  műértő  képpel  — 
Vizsgálva  monoklis   szemével, 

E  szem  ...  ez  alkat .  .  .   e  vonások  .  .  . 
E  szituáció!  —  Világos! 
Ily  arccal  csak  az  erény  szenved. 
A  bűn  viselne  bársonyt,  selymet! 
Hm!  —  Sejté:  ma  kalandja  lészen  — 
Egy  asszony,  aki  meghal  éhen  — 
Minő  szerencse!  .  . .   Milyen  haut  goűt! 
S  most  hirtelen  hozzája  fordul  — 
Egy  szó  .  .  .  elég,  a  nőt  megrázni .  .  . 

És  Liza  nem  birt  ellenállni. 

DALAIM. 
I. 

Enyém  a  dal,  mely  költöző  madárként 

Kóvályog  az  égen, 
Azok  a  tördelt,  szomorú  hangok 

Oly  kedvesek   nékem. 

Azok  a  tördelt,  szomorú  hangok 
Egy  élet  átkáról  regélnek, 

De  mig  szól  a  dal,  én  magam  sem  hiszem 
Többnek,  mint  regének. 

II. 

Ó  adjatok  innom  Lethe  vizébűl. 
Aludni  szeretnék,  oly  álmos  vagyok, 
A  mámoritalra  lelkem  kibékül. 
És  pihenést  lelnek  e  roncsolt  tagok. 

Kicsinylő  mellőzés  eltipró  gúnyja, 
S  mit  a  bántó  gőg  tép:  a  mii  jó  sebet: 
Csak  legyen  e  két  szem  egyszer  behunyva: 
E  bohó  szív  mindent  megbocsát,  feled. 

De  mégse,  nem!  .  .  .  Aludni  még  korán  van! 
Álomra   hanyatló   pillák   ti,   ne   még!  .  .  . 
Elébb    hadd    lássák    északfény-pompában 
Ragyogni   lelkem   mély  költészetét. 

Bódító  virágból  kötöm  füzélrem, 
Munkába  veszítek  majd  éjet-napot, 
S    rideg,     száműzött   királynál   büszkébben 
Odadobom  nektek  —  aztán  meghalok. 

KRISZTUS. 

A  szent  Kálvária  tövében, 

A    völgybe'    mélyen, 
Kis    zsiipfedett   ház   csöndje   nékem 

Most  menedékem. 
Ha  kél  a  hajnal,  arcán  rózsafátyol. 
Felém  ragyog  a  fényes  glóriából 

A  mi  urunk  Jézus  Krisztus. 

Együgyű  szív  s  vágyó  ihlettel, 

Kontár   ecsettel. 
Falusi   piktor  remekelt  régen 

Ezen  a  képen. 
Dér,  zápor  lemosta  róla  a  színt, 
De  szeme  él  s  jósággal  rám  tekint 

A  mi  urunk  Jézus  Krisztus. 

Ó  mi  boldog  is  vagy  te  itten, 

Kiszenvedt  isten! 
A  lét  zajából  ide  nem  hat 

Csak  dal  és  illat. 
A  csapkodó  árnak  erre  nincs  útja. 
És  elhal  a  jaj,  mire  ide  jutna  .  .  . 

Ó  mi  urunk  Jézus  Krisztus! 

A  hol  én  jártam,  a  világ,  lásd, 

Be  más   ott,  be  más! 
De  mért  is  szólok  erről  néked? 

Te  jól  ismered! 
Pharizeus  —  mint  rég  —  van  most  is  eléi 
A  nép  üvölt .  .  .  Pilátus  mossa  kezét .  .  . 

Ó  mi  nrinik  Jézus  Krisztus! 

S  mely  íízölt  kínra,  kínhalálra: 

Még  egyre  járja 
Az  (")s  nyomorról  a  régi  dal! 

S    késik   a  vihar, 
Megifjítni  a  satnya  mindenséget: 
Nyomor,  gyűlölség  mikor  ér  már  véget? 

Ö  mi  urunk  Jézus  Krisztus! 


Ivis3    József    összes    költeményei    í. 

BETEGEN. 

Vigyetek  ki  a  hunyó  napsugárra, 
Fektessetek  arccal  napnyugat  felé: 
Lássam,  mint  gyúl  ki  a  fenyvesek  árnya, 
Mielőtt  az  éjjel  végkép  elnyelé. 

Ne  higyjétek,  hogy  félek  tán  az  éjtől, 
Ó  de  a  napot  —  azt  úgy  szeretem! 
Kivettem  részem  bőven  a  sötétből 
És  sugár  csak  alig  jutott  nekem. 

Azok  a  távol  kékellő  hegyorraok  .  .  . 
A  fogas  bércek  ...  ah,  ott  szép  lehet! 
Egy  titkos  vágy  mindig  távolba  vonzott. 
Váltig  készültem,  hogy  majd  elmegyek. 

Sőt  egész  éltem  nem  is  volt  egyéb  tán: 
Egy  kínos  készülődés  —  semmi  több: 
És   ismeretlen   partok   délibábján 
Most  hamarabb,  mint  hittem,  kikötök. 

Thalatta!  Légy  üdvöz,  kietlen  semmi! 
Hullámid  moraja  már  fülembe  csal). 
Nem  az  bánt  engem,  hogy  menni  kell,  menni 
Az  fáj  csak,  hogy  dalom  is  csonkán  marad. 


KELETIEK. 


PERSA. 

Útszéli   koldus   eldicsekedett: 
Az  ebtől  engem  ti  ne  l'éltsetek, 
Én  oly  bűbájos  mondókát  tudok, 
Meghunyászkodnak  rá  a  kuvaszok. 
S  darócát  az  első  eb  megtépte  .  .  . 
De  ügyét  a  koldus  imigy  védte: 
A  mondókám  —  szólt,  —  az  csalhatatlan, 
Csak   időm  nem   volt,   hogy   elmondhassam. 

És  Dzselaleddin  sóhajtott  nagyot: 
—  A  dallal  én  is,  én  is  így  vagyok. 
Tudok  én  dalt  búra,  búbánatra, 
Borús    éjre,    fogyatékos    napra! 
Tudok  én  dalt  hasadó  szivekre. 
Melytől  nincs  seb,  hogy  be  ne  hegedne! 
Tudok   én   dalt,   vakmerőt,   gyöngédet, 
Beillenék  altató   mesének, 
Dalt,  a  melyre  a  sors  szilaj  ebe 
Feledi,  hogy  marnia  kellene 
S   megjuhászodva  nyalja  kezemet  .  .  . 
De  —  én  istenem!  —  mitévő  legyek, 
Mikor  nyugtom,  békém  nincsen  egy  percnyi, 
A  csililó  dalt  elénekelni?! 

A  CSÓK. 

Juszuf,  a  köllö,  hármat  sze^x-etett: 
A  dalt,  a  lányt  cs  a  kerevetet. 

A  lány  legyen  iiju,  —  a  kerevet, 
Ha  puha,  akár  régi  is  lehet. 

A  lány  legyen  tüzes  s  a  dal,  ha  szól 
Ne  rúgja  ki  a  földet  láb  alól. 

Juszuf  bölcsesége  ilyenforma  volt.   — 
Egyszer  egy  ifjú  jött  hozzá  és  szólt: 

Juszuf  ibn  Ali,  mester!   lm  egy  dalt 
Ilozék,  hogy  biráld,  nem  hogy  magasztald. 

Együgyű  szívvel  irtam,  —  te  tudod: 
Mit  ér,  mit  nem  ér  az  ilyen  dolog. 

És   Juszuf  szavába   vágott:    ,,Elég! 
Vershez   nem   kell   elöljáró   beszéd. 

Olvass!"  —  És  az  ifjú  halk,  elfogott 
Hangon,  növekvő  hévvel  olvasott: 


Tubafa   virága,   bülbül    édes   titka: 

Ó  csók!  miben  vagyon  édességed  nyitja? 

Tubafa    leveli    csöngnek-bongnak,    szólnak, 
Ó  de  csattanása  édesebb  a  csóknak. 

Hetedik    mennyország    csöndes    éjszakákon 
Le-leszáll  és  lánykám  ajkán  megtalálom. 

Olthatatlan  szomjúság  oltója,   szítója: 

Gyönyör  vagy,  halál  vagy,  szerelemnek  csókja! 


Egyszerre  nesz  —  ki  az?  —  a  költő  int, 
Elhallgat  az  ifjú  és  föltekint. 

Az  ajtófüggöny  szétnyit  sebtibe 
S  Leila  szökell  bé,  Juszuf  kedvese. 

S  mint  a  dzsin,  ki  áldozatára  csap. 
Édes  költője  ajkihoz  tapadt. 

Csókolja   hosszan,    némán,    édesen, 
Kábultan  áll  az  ifjú  —  mit  tegyen? 

Hurikra  gondol,  véli  álmodik, 
Végre  egy  hang  üti  meg  füleit. 

Juszuf  szólalt  meg  —  kedvese  fejét 
Redős   leplébe  elrejtve  elébb: 

,, Allah  lényét  ne  fürkészd,  csak  imádd! 
S  a  csókot  gyakorold  s  ne  magyarázd." 

KÉPZELT  UTAZÁS. 

Izzó   egéről   a   lenyes   Keletnek 

S  csodáiról  beszélj,  —  én  hallgatom. 

E  barbár  képek  ma  úgy  érdekelnek, 

S  pihennem  élv  a  porzsolt  arcokon. 

Tedd  fel  a  fezt .  .  .  övezd  csipőid  övvel, 

Hogy  a  csalódás  legyen  igazabb. 

Üsd  fel  a  Koránt...  egy-két  szurát  zöngj  el 

Lá  iláha  ill'  Allah!  — 
És   kezd  elől  zarándokútadat. 

Hol  szent  a  téboly:  ég  nyilatkozása, 
És  jós  a  költő:  népe  dalnoka  — 
Ez   elmivelt   kalmárvilágból   vágya 
Miért  ne  vonná  a  költőt  oda? 
Saruimról   és  telkemről  lesöpröm 
A  vén  Európa  fakó  porát, 

És  elkisérlek  túl  szigeten,  öblön 

—  Lá  iláha  ill'  Allah!  — 
Vajon  a  sejkh  szine  elé  bocsát? 

,, Sátras  beduinok   kékvérű   sarja. 
Mecsetnek   oszlopa,   ó  sejkh,   nagy  úr!".. 

—  Üdvözletünket  nyájasan  fogadja, 
Sörbettel  kínál  s  narghilého'  nyúl. 
„Megfürödtem  a  sárga  Nil  habjába' 
Ó  sejkh!  és  mostan  szózatod  lesem  — 
Sörbeted  nem  kell  s  narghiléd  ámbrája: 

—  Lá  iláha  ill'  AUáh!  — 
Csak  bölcseséged,  az  kell  énnekem!" 


Mert  tudománya  volna  a  gyaurnak. 
Mi  haszna!   bölcseségben  oly  szegény! 
A  bölcseség  mi?   Összhangja  száz  húrnak 
S  ez  összhangot  hiába  keresem. 
Egekbe  ront  elménk,  feltörni  bátran 
A  hét-pecsétes  titkos  zárakat. 
És  lelkünk  elpusztul  s   szivünk  elszárad 

—  Lá  iláha  ill'  Allah!  — 
Az  égkisértő,  kapzsi  harc  alatt. 


Irigylem,  ó  sejkh,  gyermeteg  kedélyed. 
Mely  ábrándos  mesékbe  hinni  tud! 
Mienk  a  küzdés  —  tietek  az  élet, 
Tiétek  a  cél  és  mienk  —  az  ut. 
l'i  vagytok  a  jók,  Mohám'  szakállára! 
És  nem  mi,  akik  azzal  kérkedünk: 
A  pusztuló  tölgy  korhadt  sudarára 

—  Lá  iláha  ill'  Allah!  — 
Vagyon  felirva  a  mi  végzetünk! 

S  királyi  fejét  a  sejkh  bólogatja 

S  szemébe  villan  önérző  sugár. 

Szól  és  beszéde  mint  mikor  gyors  habba 

A  pajkos  gyermek  rózsákat  dobál. 

Én  lelke  röptét  nem  birám  követni, 

De  te,  barátom,  ott  voltál  velem, 

És  rajtad  áll  most,  világgá  hirdetni: 

—  Lá  iláha  ill'  Allah!  — 
Mit  mondott  a  sejkh,  mit  felelt  nekem! 

A  BEDUIN. 


Lovát  kicsapta  a  csenevész  íüre. 
Sárgán  terült  a  sivatag  köríile. 

Mint  egy  végtelen  óriás  lepedő 
Melybe  virágot  a  hold  ezüstje  sző. 

Snyders-puskáját   eleven   fogasra: 
Aloe  csücskére  akasztá  magasra. 


Százrétü  burnuszát  redőkbe  vetve 
Letelepedett  a  zsombékos  gyepre 

Melléje  guggolt  a  sivatag  szépe: 

A  fellah-leány  .  .  .  ugy  ültek  kéz-kézbe 

íí.6  átolvadva  a  nagy  ős  csodákba 
Szemük  belevész  a  nagy  éjszakába  — 

Az  ég  aljáig,   hol  tüzrózsák  égnek, 
Tán  északi  íény,  a  mely  délre  tévedt .  .  . 

S  megszólal  a  lány:  „A  gúla  tövén 
Ma  ünnepet  ül  a  frank  jövevény. 

Szúrós  zöld  ágra,  mit  tevéken  hoztak, 
Latiam,    libegő    lángot   ragasztottak   — 

Ó  mondd,  Ali,  mi  az?"  —  S  szó  a  szót  adja: 
„Ez  prófétájuk   születése   napja." 

És  faggatja  továbl)  a  fellah-leány: 
,,Mit  tudsz  róla,  Ali,  ó  mondd  igazán?" 

S   fejét  lóbázva  a  bölcs  Ali  szólt: 
„Megölték,  mert  hamis  próféta  volt." 

„S  próféta  hián  a  frankok  mit  csinálnak?"  — 
„Várnak,  —  mond  Ali  —  új  prófétát  várnak" 


REGÉNY. 

I. 

SZERELEMVÁGY. 

Utcáról-utcára  őgyelegni  tétlen: 
Ez  az  én  legédesb,  legszebb  kedvtelésem. 
A  sürgés,  a  robaj,  a  tömeg  gyors  árja 
Kápráztat,  elmerít  édes  andalgásba, 

Mikéntha  zöldellő  hegyormokon  járva, 
Kéjjel  hallgatódznám  a  malomzúgásra, 
Mely  alant  kelepel,  csitteg-csattog  lágyan  - 
Ugy  érzem  magamat  a  tömeg  zajában. 

Szivemben  tavasz  van,  dal  s  virággal  áldott, 
A  költészet  fényes,  csodás  halmán  állok. 
A  tömeg  közepett  vagyok  messze  tőle, 
Mintha  csak  álmodnám,   álmodnám   felőle. 

És  lelkem  oly  nyugodt,  mint  tó  vihar  után. 
Csak  olykor-olykor,  ha  egy  édes  arcú  lyány 
Vetődik  utamba,   kezd  szivem  remegni: 
—  Volna  szeretőm,  hej!  be  tudnám  szeretni! 

Kiss    József    összes    költeményei    I. 

II. 

EGY  PILLANAT. 

Lemondtam   fényes   álmaimról, 
Melyek  kisértek  utamon 
És  szárnyat  adtak  lépteimnek  — 
Ezentúl  már  nem  álmodom. 

És  lemondtam  a  büszkeségről, 
Meghajtom  mélyen  derekam, 
Lázongó  lelkem  szenvedélyét 
Álcázza  bókoló  szavam! 

Fogadtam  örök  szegénységet 
És  unott  munkát  éj  napon, 
Hazug  mosolyt  a  borús  arcra, 
Midőn  könyekre   szomjazom. 

Gyötrelmes,  kínos  pillanat  volt, 
De  nem  volt  több:  egy  pillanat! 
S   kiért  lemondtam   és   fogadtam. 
Kitártam  néki  karomat. 

Keblemre  dőlt  a  halvány  gyermek, 
Nyakamba  fonta  két  kezét . . . 
Ne  tudja  meg  ő  soha,  soha 
E  pillanat   történetéti 

III. 

A   NÁSZBOKRÉTA. 

A  nászbokréta  elhervadófélben 
Homálynak,   csöndnek  súg  titkos   regét, 
ölemben  tartom  ifjú  feleségem, 
S  csókolom  ajkát,   homlokát,   szemét. 

Ajkunkra   szó    elvétve   csak   ha   lebben. 
Mint  mély  álmában  a  madár  ha  szól. 
„Soh'sem  hallottam  még  papolni  szebben". 
,,Én  mit  se  hallék!"  —  súgja  válaszul. 

„És  milyen   fényes   volt  a  nászkiséret! 
Ó  mennyi  nép,   hány  csillogó   fogat!   — 
És  két  kezemen  forró  könnyet  érzek: 
„Én  egyedül  csak  téged  láttalak!" 

IV. 

TÉLI  ESTÉN. 

Nőm   hallgatag   ül    az   ódon   zsöllyében, 
S   fehér  ujjakkal  harisnyát   köt  nekem. 
Künn   téli   szél   zúg ...    a   tűz    alvófélben . 
És  én  egy  szóra  a  rímet  nem  lelem. 

,,Nem  tenné  le,  barátom,   kissé  tollát?" 
—  Szép  szende  virágom  ily  szókra  fakad. 
„Mióta  hamvas   cicánkat   ellopták, 
Az  esték  oly  hosszúk  és  unalmasak. 


fiS 


ön   örökké   csak   másokkal  beszélget, 
Másoknak  ír  és  gondol  s  nem  nekem: 
Pedig  azok  közt  nincsen  ám  egy  lélek, 
Ki  önt  ugy  szeretné,  mint  én  szeretem. 

Mit  tudja  ön,  hogy  kik  olvassák  versét?  .  .  . 
A  dalok  bájos,  hűtlen  madarak: 
Ha  egyszer  távol  világgá  eresztik. 
Hírt  hozni  vissza  ők  nem  szállanak. 

Hogyan  fogadták:   ajtó-ablak  tárva. 
Vagy  rút  közönnyel?  —  Jobb  tán  tudni  sem: 
Elfagy  a  dal  melegbe'  szokott  szárnya 
Künn  a  kietlen,  téli  hidegen. 

Ó  dobja  félre,  dobja  sarokba 
Azt  a  tollat,  azokat  a  rímeket! 
Temesse   fejét  ölelő   karomba, 
S  kacagjon  a  hírnév  álmai  felett. 

Csevegjen   nékem,    mint   csevegett   hajdan, 
Mikor  még  bohókás  leányka  valék, 
S  úgy  eldicsért,  hogy  aranyos  hajam  van, 
És  kék  szemeimben  az  ön  napja  ég!" 

.  .  .  Mit  van  tennem!  —  Múzsám  kereket  olda, 
És  feleségem  összevesz  velem: 
Múzsámmal  majd  csak  holnap  állok  szóba, 
De  nőmet   még   ma   kiengesztelem. 

V. 

MAGÁNY. 

^Te  vagy  a  hűség,  te  vagy  a  jóság, 
A  béketűrés  és  a  szerelem! 
S  a  mi  fényes  és  tiszta  e  földön, 
Azt  mind  a  te  képedre  képzelem.^ 

S  mi  a  mesében  gyermeki  és  bájos, 
Az  a  te  vonásid  viseli  mind: 
Mesék   szelid  hamupipőkéje! 
lm  képmásod  itt  áll  s  reám  tekint!  .  . 

De  mikor  a  gondolatnak  szárnyán 
Messze  szállok  —  te  nem  jöhetsz  velem, 
S  a  csodákat,  miket  lelkem  látott, 
Tenéked  hasztalan  mesélgetem. 

Mosolyodban   nem  lelek   üdülést, 
És  szivem,  lelkem  olyan  csüggeteg: 
Tán   a  csillagokban  volt  megírva. 
Hogy  én  örökké  egyedül  legyek. 

VI. 

NEHÉZ   ÓRÁBAN. 

Nincs   istenáldás    a    frigyünkön, 
De  arról  mi  nem  lehelünk; 
A  vélellen  —  egy  perc  szeszélye 
Szabja  meg  egész  életünk. 

Megesett  szivem,  lelkem  rajtad, 
Hogy  láttalak  bús-szenvedőn. 
Tehetek  róla,  az  irgalmat 
Leküzdni  hogy  nem  volt  erőm? 

Esengő,  szelid  pillantásod 
Megbontá   álmom   s   eszemet: 
Tehetsz  te  róla,   hogy   másképen 
Tán   pillantanod   sem   lehet?  .  .  . 

És  egyre  tart  még  az  igézet. 
De  nyitja,  ah,  már  nem  titok: 
Én  istenem!  mi  lesz  belölünk. 
Ha  e  varázs  majd  tűnni  fog!  . . . 

DAL  A  SZEGÉNY  ÁRJERÓL. 

Kétkerekű  taliga,  meg  egy  fakó  pára, 
Szegény  Árje  azon  járt  vásárról  vásárra. 
Széles  Heves  minden  lyánya,  minden  menyecskéje 
Szegény  Árje  pántlikáját  és  módját  dicsérte. 

Salgó-Tarján,  határod  hej  azóta  gyászos, 
Hogy  az  Arje  fakóján  utoljára  járt  ott; 
A  pászthói  zsidó  lyányok  gyászt  azért  viselnek, 
Barna  Eszter  gyöngy  szépsége  a  miatt  hervadt 

meg. 

„Befogva  áll  a  lovam,  ne  tartóztass,  édes! 
Leszáll  a  nap,  a  mire  Pásztohára  érek; 
Péntek  este  gyertyagyújtás  hogy  otthon  találjon: 
Máskülönben  hogy  sietnék,  egyetlen  virágom?!..." 

Barna  Eszter  két  szeme  oly  esdőn  tud  kérni. 
Barna  Eszter  csókjából  hej,  nehéz  beérni; 
Barna  Eszter  ölelése  az  Ígéret  földje, 
Édes  ajka  suttogása  ősregék  szellője. 

„Hova  mennél  —  szól  a  lyány,  —  hova  mennél 

már  ma?" 
Szól  a  legény:  „Ha  anyám  oly  bizton  nem  várna! 
Szegény   özvegy!    Nálam   nélkül   bús   szombatja 

lenne: 
Én  vagyok  az  édes  anyám  hazajáró  lelke! 

Mintha  látnám,  hogy  sürög  —  térit  nyakrafőre, 
Sokfonatu  kalácsot  tesz  az  asztalfőre: 
Gyertyát  is  gyújt,  három  szálat,  mosdó  vizet 

készit: 
így  várja  be  péntek  este  az  ö  szeme  fényit!" 

Szegény  Árje  elindult  a  kései  ulra. 
Csetlik-botlik  a  fakó,  neki  már  nem  uj  a';  , 
Nyúl  szegi  az  országútat  keresztbe,  keresztbe  .  .  . 
Szürke  fátyol  száll  az  erdős,  hullámos  hegyekre. 

Országúti  nagy  árok  betelik  sötéttel. 
Bokor,  csalit  vesződik  a  mátrai  széllel. 
Szegény  Árje  gondol  nagyot,  döcögne  előre, 
Hát  ott  terem  két  szál  betyár  hirtelen  előtte. 

„Pénzed,  zsidó!  szaporán!  a  pántlika  árát!" 
„Nem  teszed  el!"  „No  ha  úgy  —  megadod  az 

árát!" 
Száll  a  fütykös,  sújt  a  balta  keményen,  keményen, 
Szegény  Árje  átbukik  a  nyikorgó  keréken. 

—  özvegy  asszony  azalatt  térit  nyakraföre, 
Sokfonatu  kalácsot  lesz  az  asztalfőre; 


Gyertyát  is  gyújt  három  szálat,  —  mosdó  vizel 

készit, 
így  várja  be  péntek  este  az  ő  szeme  fényit! 

Barna   Eszter   éj  haját  tekeri   csomóba, 
Ágya  szélin  elméláz,   sok  a  gondolója, 
Habnyakáról  leoldja  a  fekete-gyöngy  klárist, 
Megolvassa  és  mosolyog  —  lakodalmat  számit. 

Özvegy  asszony  egyedül  kicsi-kis  szobába', 
Aggódva  néz  a  gyertya  növekvő  hamvába! 
Nagyhirtelen  elalszik  mind,  mint  egy  lehellésre... 
Jehova!  küldj  sugárt  neki  a  vadon  setétbe. 

Barna  Eszter  álmában  szívrepesve  látja 
Vőlegényét  fehér  gyolcs  esküvő-ruhába', 
Hajnal  felé  dörömböznek:  ,, Barna  Eszter  ébredj!" 
—  Jehova!  adj  erőt  neki  e  felébredéshez! 

HAJON. 

Bíboros  alkony.  Zakatolva  siklik 

Hajónk  a  Dunán. 
Fönn  a  födélen  jár,  kél,  kacsingat 

Egy  csodaszép  leány. 

Szeme  igézet,  mosolya  örvény, 

Arany  a  haja  — 
Eszembe  jut  a  csalfa  szirénről 

Az  ódon  ballada. 

Ittas  gyönyörrel  lesi  a  férfi 

És  gúnnyal  a  nö, 
Kipirul  a  vaskos  apát,  ha 

Közelébe  jö. 

Zene,   észbontó,   hallik,   ha   ajkin 

Megcsendül  a  szó. 
S  én  remegve  várom,  micsoda  percben 

Süllyed  el  a  hajó!  .  .  . 


DALOK  AZ  UTCÁRÓL, 


ITT  JÁROK   ÜJRA. 


Itt  járok  újra 
A  régi  nyomon; 
A  hol  elhagytam, 
Most   folytathatom. 

Vissza  se  vágytam, 
Mégis  eljöttem, 
Tenger  sivárság 
Maradt  mögöttem. 

Mögöttem  semmi, 
Előttem  semmi, 
S  ez  mindörökké 
így  fog  már  menni. 

Nem  is  örömre, 
Nagy  búra  vágyom: 
Attól  ha  lenne 
Még  gyógyulásom! 

A  MAGASBÓL. 

Az  örömnek  nincsen  hangja, 
Gj^ötrelem,  kín  —  futó  álom; 
Fény  és  árnyék  elmosódik 
A   forrongó   gyors   hullámon. 

Csillogó  láng  kigyúl  szerte: 
Fényes  utcák  —  sötét  arcok! 
És   folytatják   lelkendezve 
A  létért   a  meddő   harcot. 

Kgy  atom  mind  —  egy-egy  semmi! 
Messze  magassághói  látva: 
S  a  kit  üldnek  —  el  van  veszve, 
S  a  kit  áldnak  —  nincs  megáldva! 


DAPIINIS  ÉS  CHLOE. 

Ö  szép  idők!  ó  holdog  álom! 
Virág  nyitott  a  száraz  ágon, 
Rege  lakott  minden  berekben, 
Éltünk  múltban,   éltünk  jelenben. 
Mit  költő   alkot,   szobrász  farag: 
IJj  életet  nyert  szemünk  alatt. 
A  megfoghatlan  volt  —  világos! 
—  Ó  ifjúság,  be  szép  varázsod!  . 

Száraz  lanár  vezetett  át  a 
Virgil  bűvös,  rózsás  hónába. 
Küzdtünk  a  hőssel  —  buktunk  vele  — 
S   diadallal  volt  lelkünk  tele. 
Virágos  halmon  pásztornéphe' 
Szegődtünk  szerelmet  remélve, 
Daphnis,    Chloe   gyermeteg   kéjjel 
Koszorút   font  —  és  tépett  széjjel. 
Szerelmi   dallal   fel-felváltva 
Találós  mese  vigan  járta, 
Csók  volt  a  díj  és  —  jó  istenem!  — 
Mint  csüggtem  és   mind  e  képeken! 


Oda  van,  vége!  —  A  történet, 
A   rege   más    nyelven    beszélnek. 
Hallgat  a  szív,  mint  halott  ajka, 
Ah,  és  az  ész  szomorú  dajka. 
Daphnis    cvikkert    hord   orra    felett, 
Chloe  sétahangversenybe  megy: 
Találkoznak  —  mama  kívánja, 
Hon  lebzsel  még  féltucat  lánya. 
Chloe   sipeg  —   szemérmes    halkan, 
Daphnis   hápog:    drága  kisasszony! 
Mamának  percre  dolga  akad  — 
S  dalomnak  jobb,  ha  vége  szakad. 

EGEKBE   NÉZŐ .  .  . 

Egekbe  néző  pompás  paloták, 
Hol  tegnap  még  csak  ronda  viskó  állt... 
Árnyas  kertek  a  puszta  telkeken  — 
Kábulva  állok  —  alig  hihetem. 
Mig  vándorbotom  vezető  karán 
Lejárt  világok  romját  kutatám 
És  szent  megdöbbenéssel  álltam  ott, 
Hol  Michel-Angelo  élt  s  alkotott: 
lm  itt  —  tündéri  szép  varázsolat!  — 
Század  épült  fel  egy  nyáré j  alatt! 
A  mesés  fénynél,  mely  sugároz  rám, 
Mesésebb  csak  e  gyorsaság  talán  .  .  . 
Mily   lázasan   lüktet   e   kor   ere! 
Rövid  az  élet,  siessünk  vele! 
Az  ifjú  megérik  egy  nap  alatt, 
S  a  gyermeklány  már  merő  —  öntudat. 
Zuhogó  ritmus  a  mozdonymoraj  — 
Éltünk,   szerelmünk  e  ritmusra  hajt, 
Gazdagság,  dicsőség  mind  gőzre  megy  — 
Küzd  az  ideál,  győz  az  —  egyszeregy. 
Az  ideál!  ...  Ti  sphynxek  odafenn, 
Kik   erkélyt  tartva  szünes-szüntelen 
Rejtélyes  szűzi  arccal  nézitek 
Ez   örök-éber,   nyüzsgő   tömeget, 
Ó  fejtsétek  meg  a  rejtélyt  nekem: 
E  mohó  sietés  hova  viszen? 
Mely  örvényébe  annyi  kínt  sodor: 
Előbbre  tör-e  c  rohanó  kor. 

Mint  ama  régi,   mely  kimérve  járt 
S  nem  döntőit,  de  teremtett  ideált? 
Hamarál)b    nyomba   érünlv-e   vajon, 
Mert  kergetünlí  vágány-  és  villanyon, 
Levegőégben,    tengerár   alatt   — 
Inaszakadtig  —  s  míg  a  szív  szakad  — 
Cél  s  ideál:  boldogság,  tégedet? 

A  spliynx  bal  Iga  t  és  én  tovább  megyek. 


Kiss    József    Összes    költeményei 

VARRÓLEÁNY  DALA. 


Szakadós    a    cérna, 
Gyönge  a  szál, 
Kinek   nincs   senkije 
Egyedül   áll. 

Két   fonal   egy   ágba 
Már   nem    szakad, 
Boldog,    kinek   édes 
Párja    akad. 

Varróleány  öltöget 
Éj-napon   át. 
Ma  szemfedőt,  holnap 
Nászi   ruhát. 

A   szemfödél    melleit 
Sóhajt   nagyot. 
De  ha  nászruhát  varr  - 
Könnye  ragyog. 

IZSÓ  HALÁLÁRA. 


Magasba  járt  új   ösvényt  törve 
S  megbotlott  egy  hitvány  gödörbe. 

Magyar  dalt  lehelni  a  kőbe  — 
(Mily  nemes  vágy  és  ah,  mi  dőre!) 

Ezt  akará;  s  műve  megannyi, 
Hirdeti,  hogy  tudott  akarni. 

Petőfi  lángja,  Arany  álma  — 
Belé  álmodta  a  márványba. 

S  hol  járt-kelt,  zűrös  tömkeleglie' 
Száz  fényalak  sürgött  körötte: 

Juhász,   csikós,  a  puszták  népe 
A  fonóház  egyszerű  szépe  — 

Falu  végén  —  csak  isten  ójja  — 
A  dádé  elperzselt  rajkója, 

Kit  délibáb  fordit  fel  szépen  — 
Vagy  .  .  .  tótágast  áll  talán  éppen: 

—  Idegennek  idegen  képek, 
Neki,   nekünk   gyermekemlékek! 

És  a  hol  járt-kelt  zöngve-bongva: 
Egy  bűvös  hang  hatalma  vonta. 

Hej,  ahhoz  fogható  hatalom 

De  nincsen  több:   furulya,   cimbalom!  . 

Nem  néki  ah,  immár  csak  róla 
Sír-rí  a  puszták  tilinkója. 

Az  öserö  pihenni  téré 
Az  ősi   forrás  kútfejébe' . 

Vad  indulatja,  nagy  haragja 
Teremtő  lelkét  nem  zaklatja. 

Nemes  dühében  már  nem  vágyik 
Szétzúzni  önön  alkotásit. 

Kialudt  szív  .  .  .  holt  láng  .  .  .  béna  kar: 
Izsó,  Izsó  többé  nem  akar! 

S  előkerül  sok  poros  akta, 
(ö  nagylelkűen  félrerakta.) 

Pör  és  panasz,  nagy,  súlyos  vádak. 
Hogy  itt  a  művésszel  hogy'  bánnak! 

És  lelki  szomjról,  éhnyomorról 
Ü  mennyi  kínos  zord  emlék  szól! 

Nyomasztó  évek  bús  regéi  — 
Minek  bolygatni  .  ,  .   kibeszélni?  .  . 

Tett  volna  úgy,  mint  tettek  mások, 
Nyakába  véve  a  világot. 

Más  ég  alatt  más  szelek  járnak. 
Terem  a  hír  fényt  s  palotákat. 

Itthon  rekedt,  tengés  volt  élte, 
Kis  házra  mégis  szert  tett  végre; 

Nyirkos  hajlék  ...  a  hír  belengi, 
És  nem  irigyli  tőle  —  senki. 

TENGEREN. 


Ringalódzom  lágy  hullámon, 
Játszik  velem  édes  álom, 
Képzeletben  bontogatok 
Selyem-arany   hajfonatot. 

Bontogatom,    teregetem 
Mérhetetlen   tengereken. 
Tenger,    égbolt,    minden    ragyog    — 
Azt  hiszem     —     szerelmes   vagyok! 


A  HÓNAPOS  SZOBA. 
I. 

Meglesték   suhanó  léptid   neszét, 
Milvor  jöttél  hozzám, 
Volt  háborodás,   volt   szörnyülködés. 
Hogy  ez  minő  —  botrány! 

Két  hét  a  felmondás  —  örülj,  nevess, 
Én  édes  angyalom! 
Azalatt  legalább  járhatsz-jöhetsz 
Bátran  és  szabadon. 


II. 


Piruló  arcodon  hő  könnyek  égnek 
Zokogva  hajtod  keblemre  fejed, 
Kik  arcodba  űzték  kigyúló  véred, 
Nem  érdemlik  e  drága  könyekct. 

Botrány!   ...   Oh    csendesedj',   éltem   virága, 
S  ne  vedd  magadra,  ne  vedd  oly  zokon: 
A  liivalgó  erény  kacérkodása 
Nem  ejthet  foltot  e  szép  homlokon. 

rmeld  fel  bátran  szent  Madonna-képed, 
Egy    világ   ellen  büszkén   hordhatod: 
A  te  szerelmed  erény  és  nem  vétek; 
Bíín  az,  hogy  érte  mitsem  adhatok. 

Papok  szószéken  és  a  költők  dalba' 
Fennen  dicsérik  a  szegény  sorát: 
Ne  járj  templomba!   Ne  hallgass  a  dalra! 
Bérelt  hazugság!   Fényes  csalfaság! 

Jó  angyalom  elhagy,  Mari,  ha  látom 
E  pirt,  e  könnyet  fényes  arcodon: 
Oh  mért  is  kellett  gyémántot  találnom, 
lía  aranyba  nem  foglaltathatom! 

SIMON  JUDIT. 


Siinoii  zsidüéknál  minden  esztendőbe' 
Kis  deszkakoporsót  tesznelí  le  a  földbe, 
Kis  deszkakoporsó  —  alig-alig  rőfnyi, 
Szegény  kicsi  féreg,  nem  tudott  megnőni! 


Simon  Judit  haja  kincs-arannyal  ér   fel, 
Sírva  simogatja  mind  a  két  kezével. 
Ráfogja  az  ollót  —  jaj  be  nagy  kár  érte! 
Nagy  titokban  úgy  megy  a  szent  pap  elébe. 


^^  „Hét  országra  híres  |zép  hajam  lenyírtam, 

l^^k  Hét  országra  híres  szépségem  elsírtam, 

^^^B  Te  szent  pap,  te  szent  pap!  mondd  meg  azt  az 
^B  egyet: 

^^K  • —  Hát  én  már  gyermeket  föl  se  nevelhessek?" 

b 

Fölpillant  a  szent  pap  a  vén  bibliából, 
összeroskad  Judit  egy  nagy  vád  súlyától: 
„Kellene  most,  kéne?  Volt  idö,  nem  kellett; 
Legelső  gyermeked,  Judit,  hova  tetted?" 


Fehérebb  a  hónál  Judit  asszony  képe, 
Eltemeti  képét  rózsás  tenyerébe, 
Súgva  ejti  a  szót,  fuldokolva,  törten: 
„Gyilkos  két  kezemmel  enmagam  megöltem. 
Apja,  ki  megejtett,  cserbe  hagyott  rútul. 
Szegény   gyönge  kis  lány  —  reszkettem  a  csúftúl. 
Vajúdó  lázas  éj  —  jó  volt  temetkezni. 
Jobb  volna  most  nékem  a  föld  alatt  lenni!" 


Forgatja  a  szent  pap  szent  könyveit  rendre. 
Lássa,  melyik  milyen  bűnhődést  szab  erre? 
„Kelj   fel  Judit,  kelj   fel!   Vesd  le  gyászruhádat, 
A  te  nagy  bűnödre  mind  kevés  e  bánat. 
Más  itt  a  megváltás  —  iszonyú  az  ára! 
Van-e  erőd,  Judit,  egy  nagy  fogadásra? 
Gyilkos  a  te  ajkad,  ha  ártatlant  csókol: 
Eltiltalak  téged  az  anyai  csóktól! 
Epedj  el,  sorvadj  el,  légy  mondhatlan  árva: 
Gyermeked  násznapján,  akkor  légy  megváltva." 


Simon  zsidóéknál  fényes  minden  ablak, 
Lakzinak  beváló  keresztelőt  csapnak. 

Simon  zsidó  rágyújt  egy  régi  zsoltárra, 
Könyben  ázik  Judit  halovány  orcája, 
Kicsike  magzatját  százszor  ölbe  kapja. 
Eleped  egy  csókért  s  még  sem  csókolhatja. 

Simon  zsidóéknál  jaj  csöndesen  vannak, 
Sűrűn  beaggatva  valamennyi  ablak. 
Judit  asszony  kezét  töri  sírva-ríva: 
„Jaj,  ha  ennek  is  még  halál  van  megirva!" 

„Tüzel  a  homlokom,  lelkem  anyám,  úgy  ég  — 
Ha  te  megcsókolnál,  mindjárt  meggyógyulnék!" 

,, Csitt,  kicsikém  csitt!  csitt!  Hunyd  be  pici  szemed. 
—  Istenem  teremtöm!  Ne  hagyj  el  engemet!" 

,,Kipattogzott  szácskám,  édes  anyám  lelkem, 
Ugy-e,  ugy-e  azért  nem  csókolsz  te  engem?" 

Simon  zsidó  képe  elfakul,  elkékül: 
„Gonosz  vagy  te  Judit,  májastul,  veséstül. 
Mondta  már  azt  más  is  —  egyebet  is,  mást  is  — 
Oly  igaz  az  egyik,  mint  igaz  a  másik: 
A  ki  rossz  anyának,  rossz  az  feleségnek, 
Gyeirmekem  ugy  éljen,  mint  elűzlek  téged!"  — 

Múlik  az  esztendő,  fogy  is,  meg  megújul, 
Simon  zsidóéknál  vigan  vannak  újbul. 
Udvaron  menyezet,  násznép  násznép  hátán, 
Simon  zsidó  lányát  elveszi  a  Náthán. 


—     92     — 

Szegény  koldus  asszony,   távoli  sarokba', 
Lökdösik  hol  balra,  lökdösik  hol  jobbra, 
Reménykedik,  küzköd,  átront  a  korláton: 
,,Azt  a  szép  menyasszonyt  jaj,  hadd  én  is  látom!" 
Most  hozzák  .  . .  esküszik  ...  a  pap  imádkoztál: 
„Én  édes  véreim,  még  csak  egy  tapodtat! 
Gyermekem!   leányom!  .  .  ."   Odaborul  rája, 
Hűlő  ajkát  nyomja  égő  ajakára, 
• —  Ez  a  Simon  Judit  szomorú  nótája. 

TÓTH  EDE  TEMETÉSEN. 
I. 

Joliéi  —  hogy  menj!  .  .  .  Arasznyi  pálya 
És  •hervadatlan  koszorú! 
A  sír,  mely  hamvaid  bezárja, 
Virágainkra  nem  szőrül. 

Egész  tavaszt  viszel  magaddal, 
Virág-,  meleg-  és   fényözönt!   .  ,  . 
Sóhajba,  könybe  fúl  el  a  dal. 
Mely  végső  útadón  köszönt. 


11. 


Kicsordult  könnyünk  a  kacaj   miatt, 
S  te  haláltusát  vivtál  azalatt. 

Darabodon  mulattunk  szerfelett 
S  te  számláltad  a  kínos  perceket. 

Felzúgott  a  taps  dörgedelmesen, 
Jött  a  rendező:  ,, Szerző  nincs  jelen!' 

Mikor  lesz  hát,  ah,  mikor?  .  .  .  Tudja  ég! 
Műved  egész  —  csak  pályád  töredék. 


III. 

Megízleled  a  mámor  kelyhét, 
A  dicsőség  bájitalát! 
De  van,  mi  annál  édesebb  még: 
A  kéjes  perc,  mit  ihlet  ád. 

Mohón  sietve  —  lázban  égve. 
Már  félig  sírban  —  már  halott: 
Az  alkotásnak  gyönyörébe 
Fuladt  el  végső  sóhajod! 

SZÉP  BATÓNÉ. 


Hosszú    napra    gyűlnek,  gyűlnek,   gyülekeznek. 
Halottas  ruhába  zsidók  öltözködnek. 


Kiáll  szép  Batóné  a  pitvarajtóba, 
Aranyos,  ezüstös  selyem  viganóba', 
Csókra  termett  száját  mosolyra  illeszti. 
Szerelmes  beszédét  ilyen  szóval  kezdi: 
,, Hosszú  Jónás  lelkem,  álljon  meg  egy  szóra, 
Lehet  imádságba  estélig  még  módja. 
Estélig,  hajnalig  —  a  meddig  kivánja, 
Ha  nem  a  templomba':  kicsi  kamarámba' 1 
Csillagos  két  szemem  imádságos  könyve, 
ölelő  két  karom  fehér  átvetője. 
Csókra  csók,  szomjas  csók  édes  bűnbánása. 
Gömbölyű  vállamon  égbe  megváltása!" 

„Ne  kisértgess  engem,  bocsáss,  Baló  Klára! 

Nem  jó  nekem  néznem  szemedbe,  orcádra. 

Van  tenéked  hites  urad,  hogyha  vén  is, 

Van  énnékem  mátkám,  hogyha  nem  oly  szép  is. 

Megverne  Jehova  mind  a  két  kezével, 

Soha  e  bűnömet  nem  engedhetné  el.*' 

Befordul  Balóné   sebten  a  kamrába, 
Lefekszik  a  cifra  mennyezetes  ágyra; 
Jókodik  körüle  az  ő  vén  gazdája, 
Tanakodik,   nem-e  hideglelés  bántja? 

„Nem  a  hideg  lelt  ki,  jó  uram,  Bató  Pál, 
Hisz  te  a  szellőtől  is  engem  megónál. 
Meg  sem  is  csömöltem  —  nagyot  sem  emeltem. 
Az  a  zsidó  legény  —  az  tett  csúffá  engem/' 

Befordula  Jónás  a  rozzant  templomba, 

Meghúzódik  félre  egy  sötét  sarokba: 

l'ehér  átvetöjét  akasztja  nyakába, 

S  gondol  szép  Batóné  ölelő  karjára; 

Imádságos  könyvét  felüli  nagy  félve, 

S  ránéz  szép  Batóné  babonás  szemével; 

J.ekönyököl  némán  a  fa-könyöklőre, 

—  Hej,  ha  az  ő  puha  vállaira  dőlne!   .  .  . 

.  .  .  Jehova  nagy  napja!  —  zúg-zendül  az  ének. 

Óbégatnak,   sírnak  a  szakállas  vének, 

Verdesik  a  mellök  .  .  .  kezdődik  a  gyónás, 

„Sohse  vagy  te  jámbor  —  gonosz  vagy  te  Jónás! 

Jváromlás  ittléted,  imádságod  vétek, 

Bizon,   bizon   megver  a   Jehova   léged!'  .   .  . 

Sikongat  a  fagyos  őszi  szél  javába. 
Összesúg  Batóné  az  ő  vén  urával. 
(Cirógatja,  híja  édes  apjokának: 
„Örökös  gyalázat,  ha  ez  rajtunk  szárad!" 

„Vadon  erdőn  jártam,  vad  lüske  megtépett 
Drága  selyem  szoknyám  jaj,  be  semmivé  lett, 
Hosszú  Jónás  lelkem,  álljon  meg  egy  szóra, 
Van-e  a  boltjában  selyem  viganóra? 
Kilenc  vég  selyemből  válasszon  ki  egyet, 
Kilenc  vég  selyemből  a  legislegszebbel. 
Sötét  gyász  a  földje,  vérpiros  virága, 
Jöjjön  el,  hozza  el  ma  gyertyagyújtásra!" 

„Kilenc  vég  selyemből  választottam  egyet, 
Kilenc  vég  selyemből  a  legislegszebbet, 
Sötét  gyász  a  földje,  vérpiros  virága  — 
Ihol  van,  elhoztam,  gyöngyöm  Bató  Klára! 
Ezüstér'  nem  adom,  aranyér'   nem  adom. 
Szerelmes  csókodér'  szerelemből  adom. 
Lelkem  temiattad  a  poklokra  szálljon. 
Minden  jó  barátom  ellenséggé  váljon. 
Sohse  legyen  többé  hitem,  imádságom, 
Csak  ott  üdvözüljek,  pici  piros  szádon!" 

Izmos  két  karjába  szilaj  tűzzel  zárta! 
Az  áruló  asszonyt  a  hideg  ugy  rázta! 
,,Fuss  ha  szeretsz!  jaj!  jaj!  ...  Az  ég  szerelmére 
Száradjon  a  véred  Batóné  lelkére!" 
Felocsúdik  Jónás  a  szerelmi  lázból. 
,,Soha  innen  élve  —  nem  ebből  a  házból! 
Vérben  forgó  szemmel  Bató  útját  állja, 
Lecsapott  a  balta  Jónás  homlokára, 
Szétfreccsent  a  vére  falra,  gerendára, 
Három  csepp  Batóné  fehér  homlokára!  .  .  . 

Kiss    József    Összes    költeményei    I.  7 

.  .  .  ,,Én   kegyes   biráim,   lörvényiátó  urak! 
Ne  bántsák,  ne  bántsák  az  én  vén  iiramal; 
Csendes  jámbor  lélek,  nem  vélne  a  légynek, 
De  magam  számára  kegyelmet  nem  kérek. 
Adjanak  át  engem  a  hóhér  kezére. 
Szép  gömbölyű  testem  hadd  törje  kerékbe! 
Csontjaimat   szórják   három   tengerpartra, 
Ott  is  temetetlen,  ott  is  elhagyatva; 
Ne  sirasson  engem  a  szálló  vihar  se, 
Legyek  elgyalázva,  legyek  elfeledve; 
Mivel  elárultam,  mivelhogy  megöltem, 
A   kit  világon  legjobban   szerettem!"  .  .  . 


Ö9 


p:gy  képes  lap  halálára. 


A   hosszas   vajúdásnak  vége, 
Meghalt  a  lézengő  beteg; 
Praenumerans-vérszegénységbe' 
Szenvedi  soká;  —  az  ölte  meg. 
Hiába  volt  reklám!  —  Hiába 
Járt  Szana  Tamás  rúdja  rá: 
Mit  ért,   ha  ért  idő-órára? 
A  sárból  ki  nem  húzhatá. 

Próbáltunk    orvost,    orvosságot: 

Új    borítékot,   mülapot: 

A  képre  azt  mondták,  hogy  vásott, 

S  a  boriték  —  az  nem  hatott. 

Dickens  unalmas  volt  a  népnek, 

Dumast  szidá  a  kritika, 

No  köszönet  ily  szerkesztésnek! 

Kinek  van  hát  itt  igaza? 

Pedig  rajtam  —  azaz  bocsánat! 
Rajtunk  akartam  mondani, 
(Tartsuk  meg  azt  a  többes  számot. 
Nem  sok,  de  mégis  —  valami!) 

Rajtunk  nem  múlt!   Mi  válogattuk 
A  szebbnél-szebb  regényeket, 
És  adtunk  dalt  is,  olykor  „hattyút", 
Már  ennél  többet  ki  tehet? 

Sőt  a  talánytól  sem  irtóztunk, 

—  Az  élet  maga  is  talány!  — 

S  nem  egy  rébuszt,  lóugrást  „hoztunk", 

Hogy  fejtse  meg  a  honleány! 

A  fejtő  dűlt  —  ki  tudná  számát?  — 

S  itt-ott  ily  bók  is  becsapott: 

Hogy  leginkább  e  miatt  várják 

S  praenumerálták  a  lapot. 

A  bókot  zsebre  raktuk  szépen, 
A  bókot  és   sok  egyebet. 
Nyakunkra  küldtek  reggel-délben 
Egy  csomó  szedögyereket. 
Lekenyereztük  hébe-hóba 
A  szurtos  kis  daemonokat, 
S  fölment  rá,  mit  redakcióra 
Kaptunk  egy  hosszú  év  alatt. 

Fizettünk  verset  ötösével, 

Tanunk  rá  Emil  s  Benedek, 

Hogy   olykor  „ingyennel"   sem   éri   fel, 

Mon  dieu!  hát  arról  ki  lehet? 

A  költő  ír,  ha  kedve  tartja, 

De  vers  csak  ritkán  sikerül; 

Vegyest  kél  alma  és  fokhagyma 

S  költő  jót  adjon  egyedül? 


—     101     — 

A  novelláról  nem  is  szólok, 

Légy,  arany  hallgatás,  velem! 

Ö  mennyi  fércmü,  mennyi  fódott 

Jellem  fekszik  a  lelkemen! 

A   vigasz,   mellyel  lelkem   győzte: 

Hogy  eredeti  legalább, 

Hogy  magyar  iró  sütte-főzte .  .  . 

—  Ez  aztán  a  vigasztalás! 

Faré  well  lapom!  —  Isten  hirével! 

A  dicsőséggel  jóllakám; 

Ah,  boldog,  a  ki  jól  ebédel, 

Lássunk   mi  is  kenyér  után. 

Faré   well   lapom!  .  .  .    Gyászjelentésed 

Ciceróból   kiszedetem, 

Jobb,  te  mész,  mint  engem  vinnének:  — 

Ma  neked  és  holnap  nekem. 

HORTOBÁGYRA. 

Hortobágyra   hítlak 
Délibábot  látni, 
Délibábos    pusztán, 
Messze  mezők  fényén 
Suhanva   elszállni. 

Én  a  bálteremnek 
Egy   távol  zugában 
Incselkedve  lejtő 
Viruló   szép    gyermek 
Bájain   méláztam. 

Deres  hajam  össze- 
Vetém  az  övével. 
Minden  egyes  szála 
Az  én  egész  átélt 
Életemmel   ér   fel! 

Megsajdult  a  szivem 
Kínos,  édes  vágyba': 
Délibábot   űzni 
Minek    menjek    innen 
Én    a    Hortobágyra?  . 

HANZI. 


Gyászhírt  viszek  im,  gyászszegéíyben, 
Hanzi  meghalt   s  —  köszöntet  szépen; 
Hanzi,  a  te  pihés  lovagod, 
Ki  veled  egy  szobában  lakott 
És  úgy  tett,  mintha  szűk  rabsága 
Melletted  néki  nem  is  fájna 
És   dalt  csattogott  reggel  este  — 
lm  távollétedet  kileste 
És  titkos  éjjel-  • —  a  kis  álnok! 
Lerázta   végképp    a   rabságot, 
Mennyekbe  vitte  röpke  szárnya, 
Kanárik    paradicsomába. 
Hol  kalitba  szép  nőket  zárnak 
S  a  kanárik  szabadon  szállnak!! 


Keztyüt  húzok,   koromsötétet 
S  színnel,   mely  az  éjnél  sötétebb, 
Lefestem  —  azaz  tollal  írom. 
Gyászszegélyű   levélpapíron, 
Törűl-hegyre  hogy  s  miképp  esett 
A  megrendítő  gyászos  eset. 

Ne  hajthassa  a  világ  szája: 
Irigykedem    holt    kollegámra! 
A  holt  kollega  már  nem  árthat, 
Én  visszadobom  azt  a  vádat! 
Jusson  ki  része  a  babérból, 
Úgysem  adom  a  —  magaméból. 

lm  halld   tehát,  és   szép   szemednek 
Könnyei  bátran  eredhetnek. 
Ne  kíméld   csipke-keszkenődet, 
Azt  méltán  elvárhatja  tőled 
Szegény  Hanzi,   kicsike  szógád!  .  .  . 
Lásd,  jó  az  isten,  jóért  jót  ád. 
S  ha  megsiratod  illőképen. 
Pihés  lovagod  fönn  az  égben 
Ugy  kidicsér  az  angyalságnak. 
Hogy    otthagyják    a   menyországot 
S  leszállnak  hozzád,  felhőn  szállva, 
Rejtélyes   öltöző   szobádba, 
S  mikor  cserbe  hagy  a  képzelet, 
A  csalfa,  —  ők  ott  lesznek  veled 
S  megsúgják  a  mentő  ideát: 
Mikép  szabasd  legújabb  ruhád!! 

Tehát  a  Hanzi,   pártfogoltod 
E  gyászvilágnak  búcsút  mondott. 
FatáHs  nap  volt  —  hirhedt  péntek. 
Midőn  jó  Hanz  csak  arra  ébredt, 
Hogy  volt  és  nincsen  —  halva  fekszik, 
Akár  tetszik,  akár  nem  tetszik! 

S  támadt  zavar,   kapkodás,   lárma 
S   cserépvásár  künn  a  konyhába'. 
Szakácsné,    szobacicus,    kukta 
Fejét  sorjába  mint  bedugta, 
líi  seprővel  ki  fakanállal 
Rontott  a  torlaszokon  által, 
Miket  surlásnak  örve  alatt 
Bútorból  össze-  s  visszahánytanak. 
És   ott  állt   ö  —  pongyola-mezben  — 
(Absolválj,    ó   Apolló!    engem, 
Hogy  képzelmem  e  pongyolába 
Belebotlott!)    a   kalitkára 
Meredve  —  savó  szemébe'  kín. 
Kétség,  mint  Karthágó  romjain 
Marius,    (nőnemben:    Mária,) 
Apáca-képe  litánia, 

Ürökunalmú tán  mondanom 

Sem  kell,   kit  értek:   a  franc'ja  bonne! 
,,Ó!  ó!  —  tördelé  sipegve  —  ó! 
Monsieur  Anzi!  mon  pauvre  oiseau! 
Was  aben  Sie  gemakt?  —  Ki  adta 
Permiss'jon,   hogy  magát  meghalta, 
Mikor  Madame  est  parti  —  távol  .  .  . 
Mit  gondol  majd  Madame  magáról? 
Hogy  én  a  tűzre  rossz  fát  tettem, 
S  kendermagját  —  magam  megellem!" 


S  im  ajtó  nyilik  s  egy  borzas  fő 
Kiváncsian  kandikál  elő. 

Az  nem  lesz  más  —  akárki  lássa!  — 
Az  Pistike,  az  álmos  táska! 
Rózsás,  izmos  gömbölyű  térdit 
Rövidke  ing  födi  csak  félig, 
Hóna  alatt  a  „cakumpakja" 
A  mint  hirtelen  összekapta, 
Búgó  riadót  hallván  zengni: 
Első  akart  a  „piacon"  lenni, 
S  enfm  —  nem  múHk  a  nadrágon: 
Csak  a  legény  talpán  megálljon! 
Mögötte,  tuszkolva  előre, 
Ilmácska  hálófőkötőbe', 
Gazdasszony  sebbel-lobbal  lépked 
S  vág  szörnyű  aggodalmas  képet. 
Nervózus  kissé  —  anyja  lánya, 
Viruló  tőnek  hajló   ága, 
Növessze  ég  meg  jóra,  szépre, 
Hogy  anyját  ebben  is  elérje!  .  .  . 

S  kéz  kézben,  szótlan,  néma  csendben 
Megállnak  a  halottal  szemben. 
Nem  szólanak  és  nem  kérdenek, 
De  nyilt  kérdés  a  tekintetek. 
Ó  mély  rejtélyü  örök  álom!  .  .  . 
Gyermek  méláz  madárhalálon, 
Mint  mikor  csilláros  szobábul 
Az  ember  ki  az  éjbe  bámul 
És  nem  lát  mást,  csak  sötétséget!  .  .  . 
Ki  mondja  meg  a  kicsikéknek. 

Hogy  gyermekeimén  ilt  a  nagyok 
Tudása,  értelme  ki  nem  fog!  .  .  . 


Furfangos  Pisti  végre  unja, 
A  hallgatás  oldalát  fúrja 
És  mikor  már  eleget  bámult: 
Úgy  véli,  hogy  tán  csak  elájult  1 
Kap  a  szón  Ilma  —  perdül  lába 
Illatszerért   a  hálókába, 
Ottkolony,  millflőr  úgy  özönlik, 
Jó  Hanzit  még  agyonfürösztik! 
Szerencse  épen    hogy  legjobbkor 
Betoppan  véletlen'  a  doktor, 
Hanz  üterét  tapintja  nyomba, 
(Tekintete    tréfás-mogorva,) 
Száját  feszíti  —  Pisti  sápad: 
( —  Hát  madárnak  is  torka  fájhat?) 
Forgatja,   nyomja,   nyomorítja, 
Ilmácska  nézni  alig  bírja, 
S  föl-föleseng:  „Ó  doktor  bácsi!" 
S  hangzik  az  ultimátum:  ,,Ácsi! 
Híjják  a  macskát  .  .  .  ennek  vége!" 
S  kitörnek  mind  jajveszéklésbe. 


Hogy  macskát  nem  hittünk,  asszonyom, 
Azt  hiszem,   fölös  is  mondanom. 
Mint  illő  és  Hanzinak  dukált. 
Kiadtuk  e  partecédulát: 

„Don  Hanzi  de  los  Canaros,  sl 
Szabad  szerelem  s  dal  herosa 
Jelenti,  hogy  szíve  megszakadt 
És  tőle  több  dalt  ne  várjanak. 
Feltámadáskor  szól  csak  újra, 
H'az  angyal  a  trombitát  fújja, 
Nem  tudja,  vájjon  addig  vársz-e? 
Ámen.    Requiescat    in   pacc!  .  .  . 


S  most  még  a  temetést  megírom. 

Bár  fogytán  immár  a  papírom. 

Egyszerű  volt  az  és  megható, 

Szegény  fogoly  költőhöz  való!  — 

Menet  élén  kis  kukta  kocog, 

Seprőt  emel  és  úgy  vigyorog. 

Seprő  nyelére  gyászt  aggattak. 

Hogy  megláthassa,  a  ki  nem  vak. 

Utána  Pisti  rokkant  méné 

Gördülne  harmadfél  kerékre. 

Ez  bandérium  akar  lenni. 

Egy  szál  csupán  —  de  nem  tesz  semmit 

S  most  jő  a  java  —  Pisti  maga 

Kis  fakoporsó  karjaiba', 

Babér  futja  be  köröskörül, 

Pistike  titkon  ennek  örül. 

Ilmácska  széjjelbontott  hajjal 

Mozog  előre  ügygyel-bajjal, 

Egyik  felől  a  bánat  vérzi, 

S  a  kalitka  súlyát  is  érzi. 

S   im  jő   a   bonne!   .  .  .   Óbégat   váltig: 

Temessék  el  mint  a  kanárit! 

Ruhája  végződik  uszályon, 

Ügyel,  a  tömeg  rá  ne  hágjon; 

A  tömeget  —  közkivánatra  — 

Ezúttal  szerény  szolgád  adta. 

S  indul-lendül  a  gyászmenet, 

Gyászdal  veri  fel  a  termeket: 

,,Nem  fáj  többé  a  Hanzi  feji, 

Lux  perpetua  luceat  ei!" 

S  vonulnak  lassan,  méltósággal 

A  szobák  hosszú  során  által 

A  virágos   titkos  sirhelyig. 

Hol  Hanzi  ágyát  lágyan  vetik. 

Hol  van  ez?  merre?  —  Megbocsásson! 

Szólani   tiltja   fogadásom, 

Hallgatok  és  nem  leszek  csacska: 

Még  meghallhatná  künn  a  macska. 

A  KIS  ILMÁRÓL. 

1. 

Karácsonyfa  tündér  fénye  mellett 
Emlegetünk,  szilaj  szőke  gyermek, 

Egykor  anyád  édes  üdvössége, 
Most  s  örökre  maró  kín  emléke. 

Aranyhajad   libegő   palástja, 
A  ki  egyszer  látta,  mindig  látja. 

Kék  szemeid  őzike  nézése 
Mélyen,  mélyen  a  lelkünkbe  vésve. 

Mindenikünk  tud  valami  szépet. 
Mi  csak  léged  ékesített,  téged! 

Valami  jót,  a  mi  sírba  szállott, 
S  nem  ragyogja  be  már  a  világot! 

II. 


A  szöszke  kis  fiú  maga  maradt 
A  csillogó  karácsonyfa  alatt. 

S  magán  maradt  ah,  még  egy  valaki . 
Szegény  asszony!   Látlak  ott  állani 

S  járni-kelni  a  bűvös  fa  körül, 
Melynek  gondját  —  viselted  örömül, 

Arcodon  a  gyász  szent  borongása  .  . 
El-elfordulsz,  hogy  könnyed  ne  lássa 

Osztályosa  nehéz  bánatodnak  — 
Egy  pillanat!  S  ajkid  mosolyognak. 

Ó  női  gond  édes  altatása! 

Ó  női  szív,  melynek  nincsen  mása!  . 

Enyhítsék  a  tünő-szálló  napok 
A  te  nehéz,  lesújtó  bánatod! 

Minden  egy  nap  vigyen  egy  emléket, 
Ami  bántott  és  zaklatott  téged. 

S  hozzon  érte  vigaszul  cserébe 
Balzsamcseppet  szívednek  sebére. 

ÁGOTA  KISASSZONY. 

Táblabíró   volt   az   édes   apja, 
Kicsi  telkét,  házát  rája  hagyta, 
S  mióta  az  örökébe  lépett. 
Folytatja  az  ősi  mesterséget: 
Van  egy  pöre  —  azt  míveli  nagyba, 
Éppen  ugy,  mint  hajdan  édes  apja! 

Furcsa  pör  az!  szomorú  is,  víg  is, 
Aki  hallja,  mosolyog  is,  sír  is. 
El  is  mondja  fűnek-fának  rendre, 
S  nincs  kitől  ily  biztatást  ne  nyerne: 
„Jó  Ágota,  az  isten  megáldja! 
Nagy  keresztet  mért  a  sors  magára." 

Régesrég  volt.  A  megyéhez  járult. 
Panaszt  tenni  keserves  bajárul: 
„Kertem  alatt  jár  az  ellenségem, 
Rontja-bonlja  ősi  örökségem. 
Gyilkos  Körös!  fogát  feni  rája. 
Fékezze  meg  a  vármegye  szája!" 

Össze  is  ült  a  bölcs  megye  nyomba 
Hogy  a  Köröst  felelőre  vonja, 
Dikcióztak   annyit ...   és  olyan  ^zépenl 
Fenmaradt  a  híre  a  megyében, 
De  a  Körös  tovább  évre-évről 
Részt  hasogat  Ágota  kertjéből. 

Beállít  a  főispánhoz  sírva, 
Az  írását  saját  keze  írta. 
Tömérdek  az  öreg  betű  benne, 
Hátha  így  több  foganatja  lenne! 
S  helyre  ütni,  hol  a  toll  tán  vétett: 
Jó  Ágota  maga  jött  a  végett. 

Rókamállal  bélelt  ódon  mente  — 
Főispánhoz  másba,  dehogy,  menne! 
Fonnyadt  nyakán  aranyos  lánc  fénylik, 
Recés  keztyü  ér  a:  könyökéig,    .  ; 
Ó-divatu    köszönése,    bókja. 
Mintha  Saját  édes  anyja  volna. 

„Méltóságod!"  —  s  elfiil  zokogásba; 
Borsódzik  ő  méltósága  háta. 
Csitítgatja,   nevezi    bugának, 
Majd  végére  jár  ő  a  bajának: 
Kicsi  telkét  vármegye  megváltja. 
Megfizeti  s  kárát  maga  bánja. 

Fölforr  erre  Ágota  kisasszony: 
„Nem  eladó  a^  én  ősi  jussom! 

Kiss    József    Ü3S7C3    költeményei    I. 

Semmi  kincsért,  soha,  semmi  áron! 
Az  a  kis  kert  egyetlen  barátom. 
Emiékimnek  csöndes  dajkálója.  — 
Dehogy  tudnék  lemondani  róla! 

Minden  göröngy  nekem  ottan  drága, 
Emlékeztet  fényre,  ifjúságra, 
Tavasz-éjre,  a  milyen  azóta 
Nem  volt,  nem  lesz  —  és  pacsirtaszóra. 
Mely  a  szivben  ah,  csak  egyszer  csendül: 
—  Élö  rege  elhunyt  jegyesemrűl! 

Egy  rózsatőt  oltánk  együtt  ketten 
Holdvilágnál  harmatos  kertemben. 
Aztán  elment  —  a  szabadság  hívta. 
Isten  tudja,  merre,  hol  a  sírja! 
Kápolnánál  látták  utoljára, 
Oh,  de  él  még,  él  a  rózsafája. 

S  talaját  is,  magát  is  megvédem!  .  .  . 
Adja  vissza  az  Írásom,  kérem! 
A  királyhoz  fogok  vele  menni, 
ö  fog  nekem  igazságot  tenni. 
Ráparancsol  majd  a  vármegyére, 
Hogy  az  árva  jussát  miként  védje!  .  . ." 

Reszket  a  dér  sárguló  haraszton, 
Egyre  vénül  Ágota  kisasszony. 
Hajában  a  fekete  szál  gyérül, 
Alig  maradt  itt-ott  egy  emlékül, 

Fényes  szemét  homályosra  sírla. 
A  tollat  már  forgatni  nem  bírja. 

Zárkozottabb  —  nem  olyan  mint  régen, 
Ritkán  látni  virágos  kertjében, 
Fájhat  néki  a  pusztulás  képe, 
Azért  nem  mer  nézni  a  szemébe. 
Gyilkos    Körös!    pusztít   kényre-kedvre, 
Már-már  rózsatőjét  fenyegetve. 

Jó  szomszédok  titkon,  lopva,  lesbül 
Kiássák  a  rózsafát  tövestül 
És  ültetik  beljebb  évről-évre 
Az  örök  szent  irgalom  nevébe'! 
Sűrű  homály  két  szemét  megszállta. 
Oda  a  kert  —  de  ő  már  nem  látja! 

S  tavaszestén  rózsatője  mellett 

Csalódásban  újra  elmerenghet, 

Rózsaillat  hírt  hoz  neki  róla. 

Ki  már  várja  szép  találkozóra, 

S  lelkén  emlék  —  pacsirtaszó  csendül. 

Olthatatlan  örök  szerelemrül!  .  .  , 

DRÁGA  NYOMOK. 

Jelöld,  jelöld  meg  büszke  jellel 

A  boldogságnak  útait, 
A  hol  számodra  rózsa  termett, 
S  gyönyörrel  színig  teli  serleg 

Kábító    kísértetbe   vitt! 

Jelölj  meg  minden  helyet,  pontot, 
Hol  édes  pihenőd  esett, 

A  napot,  órát  szedd  rovásra  .  .  . 

És  bár  egymásnak  sírját  ássa. 
Emlékük   maradjon   veled! 

Ha  beköszönt  az  alkony  óra 

S  csüggedten  lüktet  szív  és  ér  - 
A  messze  égbolt  nyájas,  tiszta, 
A  búcsúfényt  lelked  felissza 
S  a   régiekhez  visszatér! 

A  hova  egykor  zászlód  tűzted 
Lobogó  büszke  jel  gyanánt: 
A  drága  nyom  mind  kigyúl  újra, 
S   a  szív  miként  ha  megifjulna, 
Felpezsdül  a  múlt  lágy  dalán! 


—     117 


EGY  SZÓ  MIATT. 

Ha  megvesz  majd  a  halálos  fagy, 
Ks  fekszem   némán,   hidegen. 
Szakállas   vének   forgolódnak 
Majd  áhítattal  körülem. 

Mormognak  hagyományos  szókat 
S  szakállukat  billegetik,  — 
Oly  furcsa  mindez!  —  Szemük  közé 
Mért  nem  kacaghatok  nekik! 

Felöltöztetnek  szép  fehérbe, 
Jehova  szine  tiszta  hó. 
Ajánlgatnak  magas  kegyébe  — 
Ah,   elkel  a  protekció! 

Fülemhez  hajol  a  legvénebb, 
És  sugdos,  sugdos  hosszasan, 
Fülembe  súgja  a  jehgét, 
Mely  nélkül  a  menny  zárva  van. 

Ü-khaldeai  nyelv  és   ritmus  — 
Én  elfelejtem  —  fogadok, 
S  egy  vers,  egy  árva  szó  miatt,  ah! 
A  mennybe  be  nem  juthatok! 

SÓHAJ. 

A    hosszú,    kínos   éjszakáknak 
Majd   egyszer   csak   végük   szakad, 
Nem  gyötri  leslem   álmallanság, 
Nem  bántja  lelkem  gondolat. 

A  képzelet  lángja  kialszik, 
Nem  hint  többé  káprázatot. 
És  jégközöny  száll  e  szívre,   mely 
Szeretetért   koldulgatott. 

S  a  bolygó  zsidó  kósza  útja 
Elvész  a  semmiség  elölt  — 
Álmatlan  álom,  bontsd  ki  fátylad 
S  borítsd  reám  mini  szemfedőt! 

ÚJ  AHASVER. 

„Tovább  I  Tovább  1« 
Aranj/. 

Fekély  borítja  testemet, 

És  lelkem,  ah!   még  betegebb, 

Pihenni  vágyom  —  nem  lehet. 

Esztelen   orkán   egyre  űz, 
Fürtim  közé  bogáncsot  tűz, 
S  egy  folt  éget,  ah!  mint  a  tűz. 

Méretlen  idők  átka  nyom, 

Nincs   istenáldás  utamon. 

Ó  meddig  kell  még  bolyganom? 

Megvetem  lábam  —  nem  megyek! 
Végzet!  én  dacolok  veled: 
Kunyhót   rakok,   otthon   leszek. 

Verejtéket,  vért  hullatok, 
Engesztelve  kárhozatot. 
Bemutatok  áldozatot. 

Apáim  zordon  örökét: 
Az  űzött  vad  gyűlöletét 
Maró  könnyem  sajtolja  szél. 

Kitépem,  mely  lelkembe'  forrt 
A  vádat,  bosszút  és  nyomort, 
Mit  senki  még  meg  nem  torolt! 

Világgá  elzüllt  véreimet 
Megtagadom  .  .  .    leszek    rideg, 
Hitlen,  kaján  —  de  a  tied. 

A  tied,  édes  ottbonom!  .  .  . 
S  titkos  gyönyör  karja  befon, 
Megállok  és  ábrándozom. 

Pusztán  is  ver  fa  gyökeret, 

Miért   ne  én  is?   —  Otthon   leszek. 

S  béke  óvja  tűzhelyemet. 

Szomszéd  nem  ólálkodik  rám. 
Nem  irigyel  és  nem  is  szán, 
Megférünk  a  közös  tanyán. 

Diadalom  —  diadala. 

Nagy  közösség  közös   java  .  . . 

—  Álom,  megállj ...  Ne  szállj  tova! 

S  felzúg  a  vész  bércen,  tetőn 
Dacolnék,  de  ah,  nincs  erőm, 
S  gúnykacaj  kél  fenyegetőn: 

—   Rakhatsz   te  kunyhót  eleget, 
Halomra   gyüjthetsz    khicsekel, 
Otthonod  mégsem  lesz  neked. 

AZ  AR  ELLEN. 

Felhőgomoly  az  éj  felett  — 
Virraszt-e  isten  oda  fenn? 
Ne  kérdezd  tőlem  —  nem  tudom, 
Eredj    aludni,    gyermekem! 
Zord  századokból  éji  rém 
Jár  szerte  a  föld  kerekén, 
Szemében   máglyafény   lobog, 
Lehet,  ide  is  bekopog  .  .  . 

—  Eredj  aludni,  gyermekem! 

Országról  jár  országra  szét, 
Miként  a  pestis,  —  útja  vész; 
Meghal  nyomán   az   irgalom 
S  elveszti  ös jogát  az  ész. 
Téboly  dühöng  fent  és  alant. 
Megszáll  boldog-boldogtalant, 
S   az   emberből,   kit   elragad. 
Csupán   a  puszta   név   marad  .  .  . 

—  Eredj  aludni,  gyermekem! 


Meg-megujúl  a  régi  vád: 
Azt  mondják,   vért  iszik  apád, 
S  ha  felnősz,  akkor  olt,  a  hol: 
Majd  te  is,  le  is  vért  iszol! 
Felhőgomoly  az  éj  felett  — 
Virraszt-e  isten  odafenn? 
Tagadnom:  kín;  —  elhinnem:  vád, 
Ó  mindenképpen  súly  nekem! 

—  Eredj  aludni,  gyermekem! 

Mi  nem  szeretjük  e  hazát, 
Reánk   olvassák  könnyedén; 
Madár  fészkét,   odvat  a  vad 
Szeretheti  —  nem  te,   nem  én! 
A  gályarabnak  bélyege, 
Mit  hóhér  homlokára  süt. 
Nem  oly  gyalázó,  mint  e  vád, 
Mely  ólálkodik  mindenütt .  .  . 

—  Eredj  aludni,  gyermekem! 

Ha  védekezel  —  ingerelsz. 
Ha  szótlan  tűröd   —  gyávaság! 
Feljajdulsz:  érzékenykedel 
S  a  néma  jaj  is  vall  reád! 
Egy  törvényre  dobog  a  szív. 
Kering  a  vér,  eszmél  az  agy. 
Kivétel  nincs  —  csak  egy,  csak  egy. 
És  e  kivétel,  az  te  vagy!  . .  . 

—  Eredj  aludni,  gyermekem! 

Ó   hunyjatok   le,   hunyjatok, 
Ti  ragyogó,   szép  csillagok: 
Kis  fiam  édes  szemei!   — 
Minek   ily   éjben    fényleni? 
Ó  hisz  e  fény  is  ellenem 
Fordulhat  egykor,   ugy  lehel, 
Ha  sírva  megemlegeted 
Végzetes  örökségedet. 
Én    édes,    drága   gyermekem! 

(1882.  június  23.) 


—     125 


KEREKES  KATICA. 

Kerekes  Katica  az  üvegajtóba', 

Nagyon  is  rászorult  a  pirosítóra, 

Ugy  didereg,  reszket  —  isten,  ember  látja: 

Olyan  nagyon  beteg,  mégsem  fekszik  ágyba, 

Boszorkány  vén  anyja  ott  guggol  mögötte, 

Egy  szemtelen  varjú  ott  repes  fölötte. 

,, Melengessed,  anyám,   dermedő  két  lábam, 
Meghalok  én  százszor  ebben  az  órában. 
Vége  a  misének,  jönek  a  legények. 
Azután  a  lányok,  végtére  a  vének: 
Véges  végig  állom,  egész  falu  lásson, 
A  falu  rossz  szája  én  reám  ne  járjon!" 

Arra  billeg-ballag  a  sánta  egyházfi, 
(Még  a  lassúját  is  szokta  szaporázni!) 
Az  a  szeme  a  jobb,  a  mely  sandít  épen. 
Csúfolódva  megáll  az  út  közepében. 

,,Haja  rica  —  rica  —  piros  kukorica! 
Be  piros  az  orcád,  Kerekes  Katica! 

Szoros  az  a  fűző  csipön  is,  meg  vállon, 
Jobb  lenne  most  neked  benn  a  vetett  ágyon, 
Mondd  meg  az  anyádnak,  falu  szégyenére 
Minek  állított  ki  ide  pellengérre? 

Nem  vakítasz  senkit,  —  tudják  faluszerte: 
Gólya  szált  a  házra  búsan  kelepelve: 
Mit  a  gólya  hozott,  elcsípte  a  kánya  — 
Kerekes  Katica  édes  anyja  lánya! 
Szegény   kis   ártatlan,   hogy  ha  még   megvolna, 
Hajnalhasadtára  ép  egynapos  volna!  .  .  ." 
Kerekes   Katica  megrendül-megrándul. 
Beljebb  huzakodik  az  ajtó  sarkátul. 

,,Jaj  nekem,  jaj  nekem!  falu  szégyenére 
Minek  állítottál  ide  pellengérre?" 


A  sánta  egyházfi  kegyetlenül  kacag: 
„Be  meg  is  irigylé  a  falu  dolgodat! 
Selyem  a  rokolyád,  a  cipellőd  bársony. 
Víg  élet .  . .  pogácsa  .  .  .  pecsenye  a  nyárson! 
Szolgabíró  lábát  alig  hogy  kitette, 
Mindjárt  az  irnokja  kullogott  megette! 
Szörnyű  nagy  tisztesség  olyan  szegény  házra! 
Ne  lett  volna:  most  itt  a  hideg  nem  rázna  . 


„Melengessed  anyám  dermedő  két  lábam, 
Meghalok  én  százszor  ebben  az  órában!" 

„Volt  neked  szeretőd,  becsületes  legény, 
Meg  is  adta  árát,  el  is  veszett  szegényl 
Mért  is  hajtottál  te  anyád  tanácsára, 
Mért  nem  hajtottál  te  szerelem  szavára!  ^^ 
Kerekes  Katica  hallgatja,  hallgatja, 
Vergődés,  vívódás  minden  mozdulatja; 
Halálos  verejték  gyöngyözik  homlokán: 
„Sohse  voltál  nekem  igaz  édes  anyám!  .  , ." 

Benyitják  az  ajtót  nagy  csörömpöléssel. 
Megtelik  a  kis  ház  hívatlan  vendéggel. 

„Magunk  jó  szántából  nem  jöttünk  mi  érted, 
A  vármegye  küldött,  azért  jöttünk  érted. 
Liliom-kezedre  rakunk  nehéz  vasat, 
Adunk  ingyen-szállást  mélyen  a  föld  alatt." 

Kerekes  Katica  elhalón,  csendesen: 
„Liliom-kezemen  nem  volt  vas  sohasem! 
Tudok  én  jobb  szállást,  hej,  mint  ti  adnátok, 
Jobbat,  csendesebbet  —  majd  csak  oda  szállok. 
Várjatok,   várjatok,   kicsikét   várjatok! 
Szabadon,  békében  meghalni  hagyjatok! 
Feloldoz  az  isten  —  s  visszaadja  nékem 
Véres  kezeimmel  megölt  üdvösségem!" 

REGI  DALT  VER  .  .  . 

Régi  dalt  ver  az  öreg  cimbalmos, 
Régi  dalt  hord  szárnyain  a  szél, 
És  az  alkony  régi  álmokat  hoz 
S  könnyem  régi  képekről  beszél. 
Elmosódott  ábránd  faggat  újra, 
Szárnyaló  vágy,  édes  szerelem  — 
Mintha  az  ősz  lombhervasztó  ujja 
Át   se  futott  volna  lelkemen. 

Első  dalnak  istenítő  perce. 
Mámor,  melyhez  nincsen  fogható! 
Mikor    a   dal   harmat   a   kebelre, 
És  a  látszat  mind,  de  mind  —  való. 
Hasadó  nap   öröme  és  búja 
Átkarollak  olyan  melegen. 
Mintha  az  ősz  lombhervasztó  ujja 
Át  se   futott  volna  lelkemen. 

Tiszapartján  állok  újra,  nézve 
A  hömpölygő  felkavart  habot, 
S  kedvesemnek  annyi  mindenféle 
Tarka  dolgot  magyarázgatok. 

Elhisz  mindent,  és  —  az  isten  tudja!  - 
Nekem  sincsen  semmi  kételyem, 
Mintha  az  ősz  lombhervasztó  ujja 
Át  se  futott  volna  lelkemen. 

Azt   mondom   a   dicsőségre:    álom, 
Mely  egy  hosszú  élettel  fölér, 
S   míg   karjával   a   szerelem    átfon, 
Még   rajongok   a  barátokért. 
Ragyog,   ragyog   a   dicsőség   útja 
S   nincs  csalfaság   sehol  idelenn  .  .  . 
Mintha  az  ősz  hervasztó  ujja 
Át  se  futott  volna  lelkemen. 

Pedig  ősz  van,  ősz  idő  javába, 
Levél  elhull,   madár  hallgatag, 
S  a  cimbalom  s  a  kebel  ábrándja 
Lejárt  idők  lágy  visszhangja  csak 
De  a  míg  e  visszhang  szavát  értem, 
Hervadásba  hinni  nem  tudok, 
Mosolygjatok!  —  ó  de  én  úgy  érzem: 
Nekem  örök   ifjúság  jutott! 


iss    Júzsef    Összos    költeményei    I 

SZOxMOR  DANI. 

A  kisasszony  keszkenője  aranyhímmel  kivarrva, 
A  sarkadi  bíró  fia  nem  alhatott  miatta, 

Beesett  a  szeme,   arca  szegénynek: 
,,Szép    kisasszony!    ha   nem    szeretsz,    meghalok 

én  teérted." 

A   kisasszony   ablakába   viaszgyertyát   rakatott, 
Nyitva  hagyta  akkor  éjjel  a  nagy  szárnyas 

ablakot, 
Leoldta   a   selyemkendőt   —  nyakáról, 
Csalogatta  Szomor  Danit  a  harmadik  határból. 

„Csiribiri  vén   csapláros,   ma  borodból  nem 

iszom, 
De  a  lovam,  fakó  lovam,  pirkadásig  rád  bizoni. 

Édes  lovaml  ne  neheztelj  meg  érte, 
Elárulná  patkód  nyoma,  merre  tüníem  az 

éjbe 

Azért,  hogy  én  linglobogós  inget,  gatyát  viselek, 
Lopott  lovon  lopott  csókért  száz  mérföldre  el- 
megyek," 


—     131     — 


Ne  nézzen  ám  a  kisasszony  l)itangnak  — 
Szerethetlek,  megölhetlek  —  soha  el  nem 

árullak. 


Elalszik  a  viaszgyertya  egymás  után  sorjába, 
Kipiroslik  az  ég  alja  —  tűz  van,  tüz  a  határba! 

Szomor  Dani  nem  hall,  nem  lát  egyebet: 
Karjaiban  tartogatja  a  földre  szállt  mennyeket. 


Csiribiri  csárda  romja,  csárda  romja  füstölög. 
Odaégett   a   csapláros,    elvitték    az    ördögök. 

Kilenc  pandúr  tettes  nyomát  kergeti, 
Szomor   Dani   fakó   lova  hamis   nyomra   vezeti. 


Harmatos  lágy  vetés  alján  elszenderült  a  legény, 
Pitypalaty  szólt  —  csókos  álom  játszott  boldog 

szenderén. 
Fakó  lova  ott  akadt  rá  reggelre: 
„Édes  gazdám,  mért  hagytál   el,   mért  hagytál 

ott  vesztedre." 


Kilenc  pandúr  kemény  szóval  édes  álmát  meg- 
bontja: 
,,Mi  járatban  voltál  erre?"    —    ,, Kinek  arra  mi 

gondja? 
Az  én  apám  Sarkad  város  bírája!" 
Parancsolja  komiszáros:  „Békót  keze-lábára!" 

Bekísérik   Szomor   Danit  vérbe   fagyva,  lán- 
cokba', 
Ott  vallatják  öreg   estig  a  szögedi  sáncokba', 

„Mit  kerestél   az   idegen   határba'?" 
Szabadsága  nem  kerülne  csak  egyetlen  szavába. 

Bekísérték  Szomor  Danit  a  nagy  tanácsterembe, 
Feketével  van  a  fala,  az  asztala  kiverve. 
Hosszú   sorban  viaszgyertyák  lobognak, 
Szomor  Dani  egyebet  se',  hej  azokat  látja  csak. 

„Rád  vallottak  tizenketten,  tagadásod  mihaszna! 
Csiribiri  vén  csaplárért  Szomor  Dani  lakolsz 

ma." 
„Ha   lakolok,    isten   látja   lelkemet, 
Ö  tudja  csak  —   (s  még  valaki),  hogy  ártatlan 

szenvedek." 

kimondják   az   ítéletet   Szomor   Dani   fejére, 
Csak   halfgatja  .  .  .    csak   hallgatja  .  .  .    csak   nem 

fér  a  fejébe! 
Súlyos    börtön  .  .  .    számlálatlan    esztendő!  .  .  . 
Nagy  sokára  felocsúdik:  Áldja  meg  a  teremtő!  ' 

Száll  a  daru  tavasz  elé,  —  varjú,  holló  itt  marad. 
Megcsördíti   Szomor   Dani   börtönében   a   vasat 
Káromkodna  .  .  .    abba   hagyja  .  .  .    mosolyog: 
„Hej,   hogy   az   az   egy   éjszaka  száz   hétig   nem 

tarthatoll!" 

Kiszabadult  Szomor  Dani  a  szögedi  rabságból, 
Ott  hagyott  vagy  tíz  esztendőt,  még  pedig  a 

javából. 
Vén  porkoláb  ifjú  lánya  siratja, 
Gyönge  arcán  harmat  könnye  végig  perdül 

miatta. 

,, Szépen    kérem,    megkövetem    tömlöctartó    ura- 
mat! 
Ha  elnyüttem,  el  is  vinném  magammal  a  vasa- 
mat, 
Megcsördítem  valakinek  fülébe, 
Hej,  hogy  az  az  egy  éjszaka  jusson  neki  cszé})cl" 


A  kisasszony  ablakában  csak  egy  szál  mécs 

világít, 
Szomor  Dani  sötét  éjjel,  titkon,  lopva  beállít: 

,,Meg  ne  rettenj,   fehér  galamb,   virágszál! 
Ma  tiz  éve  —  még  egy  csókkal  hej  adósom 

maradtál. 


Híres  legény  voltam  akkor,  most  szabadult  rab 

vagyok, 
Teéretted  szenvedtem  kínt,  rabságot,  gyalázatot! 
A  ki  szánja,  a  ki  bánja,  verd  meg  uram 

istenem: 
Egy  csókodért  a  tíz  évet  akár  elől  kezdhetem!" 

A   kisasszony  reszket,   remeg,   nyárfalevél   mód- 
jára: 
„Nem  szorultam,   nem  szorulok  betyár  lovag 

csókjára! 
Menj  .  .  .    irtózom  .  .  .    nem    ismerlek  .  .  .    gya- 
lázat! .  .  ." 
Szonior  Dani  szíve  vére  minden  csöppje  fel- 
lázad. 

„Ha  nem  ismersz,  ismerlek  én;  mért  kellelt 

megismernem? 
Kár  volt  nekem  teéretted  ezt  a  láncot  viselnem!" 

S  úgy  csördílé  békóvasát  fülébe: 
Piros   harmat   harmatozott   halál-virág   fölébe!.. 

Szomor  Dani  haza  ballag  fanyar  kedvvel  csön- 
desen, 
Van  neki  egy  régi,  régi  jó  szállása  —  Szögeden 

,, Megkövetem   tömlöctarló   uramat! 
Lejárt  az  én  szabadságom  —  visszahoztam  va- 
samat!" 

ROBOZ  ÁGNES. 

Roboz  Ágnes  asszony  két  fiát  elfogták, 
A  legmélyebb  tömlöc  fenekére  dobták, 
A  pallos  már  fenve,  a  sírjuk  megásva, 
És  a  kegyelemnek  ajtaja  bezárva. 

Palota  környékén  Ágnes   ott  kóvályog, 

Lesi,  szólítgatja  az  íródeákot. 

Magas   urak   előtt,    kik   tanácsba   mennek, 

Veti  magát  porba  s  zokog  mint  a  gyermek. 

Kezeit  tördeli,  ébenhaját  tépi, 

Bátori  ajtaja  még  se  nyíl  meg  néki. 

Nap  nap  után  múlik,  már  csak  egy  van  hátra, 

A  palotát  aztán  nem  lesz  miért  járja. 

„Dajkám,   öreg  dajkám!   egy  utolsó  próba! 
Gyűlnek  az  udvarhoz  táncra,  dáridóra . .  . 
Síkos  ott  a  padló  .  .  .  undok  ott  a  pára .  .  . 
Kelendő  a  szépség,  becsület  az  ára. 
Öltözködni  gyorsan!  ...  ne  törődj'   az  árral! 
Tűzd  meg  fejkötőmet  gyémántos  boglárral, 

Illeszd   panyókára   nyusztprénies    mentémet, 
Melynél   csak   a   vállam   csillogóbb,    fehérebb, 
Könnyeimnek  nyomát  mosd  le  rózsavízzel, 
Menjünk   dáridóra  —  meghasadó   szívvel." 

Tárogató   hangja   zeng   az   éjszakába, 
Sír-rí  a  hegedű,  mélázik  a  hárfa. 
Fáklyatánc,    párnatánc    váltakozva    járja, 
Csapodár  Bátori  párját  egyre  váltja. 
Virágtól   virághoz   mohó  vággyal   szédül, 
És  megittasodik  Ágnes  szépségétül. 
Térdre  borul  Ágnes:   „Nem  a  táncért  jöttem. 
Nagyságos  nagy  uram!   Csak  tehozzád  jöttem. 
Gyászba  borult   özvegy  .  .  .   Roboziak   anyja  .  .  .' 
Esdeklő  szavait  Bátori  nem  hallja. 
Tekintete  kánya,  a  mely  orvul  ráles 
Vergődő  galambra.   ,, Milyen  szép   vagy   Ágnes!' 

....   „Egy  órában  szültem  őket  e  világra, 
Egyik  a  másiknak  édes  hasonmása, 
Oly  delik,   oly  szépek,   oly  bátor  leventék, 
Halálra,   Bátori,  őket  mért  keresnéd?" 

Liliom  arcára  könnyre  könny  szivárog. 
Zsigmond  gerjedelme  csak  rózsákat  lát  ott! 
Rózsát  arcán,  vállán,  keble  halmán  nőve, 
S  égő  vágyat  érez  szakítani  belőle. 
Fölemeli  gyöngén  s  az  udvar  láttára 
Szilaj  égő  csókot  lehel  a  vállára. 

Összesúg,  összebúg  a  sok  uri  dáma, 
Udvarnok  közönyös,  mintha  mitse  látna. 
Ágnes  összeborzad,  pirul,  sápad,  kábul 
És  a  fejedelmet  ellöki  magátul. 
„Becstelen!  .  . .    Volna  itt   egyik   fiam   bátor, 
Lemosná  a   szégyent  anyja  homlokáról." 

Kerekedik  felhő  a  Zsigmond  szemében: 
,,Ha  csak  egy  kell,  legyen  óhajtásodképen: 
Kettő   közül   még   ma   egyik    fiad   szabad, 
Válogatós   asszony,   válaszd   ki   te   magad!" 

Szívéhez   kap   Ágnes,   nincs   szava,   nincs   álka, 

Csak  szökni  vágy  innen,  ki  az  éjszakába, 

Ez  arcok,  e  hangok,  e  zene  mind  űzi, 

S  szeretne  eszmélni,  gondolatait  fűzni, 

A  levegő  nyomja,   olyan  fojtó,   száraz, 

S  fülébe  zúg  egyre:   ,, Válassz,  válassz,  válassz!' 

Kiér  Roboz  Ágnes  a  nagy  tág  lépcsőre, 
Virító  szőnyeggel  bevonva,  átszőve. 
Tapogatva  kezét   teszi   a  karfára. 
Tétován   lép,   mintha  nagy   sötétben  járna. 
Halántéka   lüktet,   meg-megsimogatja 
S  lassan  rendbe  térül,  hiszi,  gondolatja. 

., Leányos  arcukon  pehely   alig  serkedt, 
S  leánycsókot  bizony  még  nem  is  ízlellek! 
Vérengző  Bátori,  nem  adom,  nem  adom! 
Kisebbik  fiamat  tenéked  nem  adom," 

És  újra  alább  száll,  egy-kél  iokot  lépve: 
„Rám  emelte  öklét .  .  .   most  lakoljon  érte!  . . . 
Porban  játszó  gyermek  —  azóta  sem  tette, 
Hogy   büntessem   mostan    halállal   érette?" 

Tárogató  hangja  mind  messzebb  enyészik, 
Félelem  lassítja  Ágnes  szívverésit, 
Újra   lép,   támolyog,    kettőt,    hármat,   négyet .  .  . 
Jaj,  tán  ez  a  lépcső  sohse  ér  ma  véget!  .  . . 

Egyszer  csak,  egyszer  csak  —  mi  jutott  eszébe? 

Leül  a  garádics  kellő   közepére 

S  óvatos  ujjakkal  gondba-gondolatba 

Éjfélhajál  lassan   bontja-bontogatja. 

Nagy  nehéz  gyűrűkben  a  haj  karikázik 

S  ontja  fénnyel  elegy  árnyát  le  bokáig. 

Öve  megoldódik,  mentéje  aláhull 

S  a  sok  drága  ékszert  lefosztja  magárul 

,, Aludni!  .  .  .   Már  késő!  .  .  .   Félve,  pironkodva 

Keblén  a  ruháját  lágyan  összefogja 

S  indul,  fordul  vissza  könnyű  lebbenéssel. 

Játszi  mosolj^gással,   titkos  kedvteléssel. 

Álmélkodva  nézik,   amint  tova  lebben, 

S  egyszer  csak  benn  terem  újra  a  teremben. 

Szétrebben  a  vendég  —  minden  ideg  bénul, 

Zeneszó,   víg   kacaj   hirtelen   elnémul. 

Ágnes  is  meghökken,   szétnéz  zavarodva, 
Azuián  hajbókol  balra  is  meg  jobbra 

S  mintha  válaszolna  valaki  szavára, 
Dadogva  szól:  „Igen  —  audienciára!" 


Nem  nevetgél  bezzeg  most  e  rom  láttáka 
Henye  udvaroncnép,  ledér  úri  dáma, 
Zsigmond  gonosz  arcán  a  fagyos  gúny  olvad 
Krónikás  kiejti  kezéből  a  tollat. 


DEDIGATIO. 

Ott   szedem   a   gyöngyöt   ahol    találom, 
Lopáson  érnek,  azt  se  nagyon  bánom; 
Tetőled  is  loptam  sok  jót  és  szépet, 
lm  itt  a  könyvem,   visszaadom  néked. 

AZ  EN  IMÁDSÁGOM. 

Mikor   ledobta   papi   bíborát 
S  minden  hivalgó  földi  éket, 
A   főpap  öltölt  tiszta  lenruhát 
S  a  legbensőbb  szentélybe  lépett, 
Meghozni  az  urnák  áldozatát 
S  feloldani  a  bűntől  a  népet: 
Követve  régi  gyakorlatot, 
Elsőbb   magáért  imádkozott. 

S  im  én  is,  verve  zönge  kobozon 
Az  áhitat  húrjait  lágyan. 
Először   magamért   imádkozom 
Mélázó  csöndes  imádságban, 
A  költészet  magasztos   templomom, 
Más  templomot  keveset  jártam: 
Az  ihlet  perce  a  szentélyem. 
Hol  bűnbocsánat  nyílik  nékem. 

Nem  zárt  falak  mögött  kerestelek 
Isten  atyám!  ki  szerte  lakol 
A  mindenségben,   hol  naprendszerek 
Örök  sürgése  zúg-zakatol; 

Ó  de  mégis  mindenek  felett 
Művész  lelkében  nyilatkozol, 
Erőd  egy  részét  adván  neki, 
Versengve  véled  teremteni! 

Megettem,   uram,   kenyerem   javát 
A   rögös   pályán   izzadtam,    fáztam; 
ízleltem  az  ifjúság  mámorát 
S  mind  a  mi  szép  e  bohó  lázban; 
Lelkem  nagy  eszmék  lángja  járta  át 
S  don-Quichotteként  értük  csatáztam: 
Jó  volt,   szép  volt,  vele  beérem, 
S   ifjúságom  vissza  nem  kérem. 

Mit  kérjek  hát?   Hatalmat?   hírnevet? 

Fürödni  napjuk  sugarába? 

Vagy  gazdagságot,   tenger  kincseket. 

Min  lelkét  veszti  annyi  kába? 

A  boldogsághoz  melyik  út  vezet? 

Töprenkedem,  de  mind  hiába! 

Fantóm  ez  is,  perc  ellegyinti 

S  szemtől  szembe  nem  látta  —  senki. 

Egyszer  egy  király  bölcseséget  kért, 
Hogy  beláthasson  múlt  s  jövőbe, 
S   mikor  pályája  delelőre  ért. 
Rámondta  ah,  hogy  minden  dőre! 
Rajongtam  volna  ifjan  tán  ezért, 
De  most  nem  kérek  már  belőle: 

Félnék,   hogy  én  is   akként  járok, 
Mint  ős  időn  fölkent  királyod! 

Nincs  nagyravágyás  bennem,  ó  uram! 
Hogy  tündököljem  magas  polcon, 
Könnyű  kedéllyel,  játszi  gondtalan 
Viselem  én  koldus-darócom, 
Madárként,  melynek  két  hazája  van. 
Álom  s  való  közt  himbálódzom  — 
Agyagot  gyúrni  mesterségem: 
A  többihez  mi  közöm    nékem? 

Te  tudod,  mikor  adj  esőt,  harmatot 
S  mozdítsa  szél  a  poshadt  léget, 
S  a  szív  redői  közt  te  olvasod 
A  vergődést  és  a  kétséget. 
Te  adsz  örömet,  te  adsz  bánatot 
S  eloszlatod  a  sötétséget: 
Minek  kérni.    Uram!  tetőled. 
Hisz  vágyaink  is  tőled  jőnek. 

Ö   vágyat   adj,   hatalmas   szenvedélyt! 

Mely   tespedés-haláltól   óvjon. 

Ki   lángolt,   tévedt,   vívódott  —  az   élt, 

Bár  álerény  rá  gáncsot  szórjon. 

Ne   vesztegeljek   lomha  túzokként, 

Ö  de  repüljek  mint  a  sólyom! 

S   haragod  hangját  kölcsönözd  nekem. 

Hogy  dalom,  ha  kell,  mennydörgés  legyen! 


MESE  A  VARRÓGÉPRŐL. 

1883. 

Nem  festett  róla  senki  képet, 
Dicsfénnyel  homlokát  övezve, 
És  mégis  szent.  És  e  történet 
Legenda. 


I. 


Zúzos   téli   este, 
Úgy  rémlik  ép  karácsony  táján. 
Kis  illatos  levélke  várt  rám 
A  sima  márvány-asztalon, 
A  melyen  teámat  iszom 
Nagy,  céltalan  barangolások 
Után  hazavetődve  végre. 
Jól  ismert,  kedves  kézvonások; 
A  betűk  összefutva  élbe. 
Egy-egy    nyilacska,    lőni    készen  .  .  . 
Ó  legyen  áldásom  e  kézen! 

Felbontom:   akár  fel  se  bontsam: 
Meghívó   lesz,   gondoltam  nyomban. 
„Barátság   szent   jogának   orvén, 
A  melynek  rebegése  törvény, 
Rendeljük  és  intézzük  itt. 
Amint   alább  következik  .  .  ." 

Kiss    József    Összes    költeményei    I.  10 

Stb.   —  Az  ukáznak   vége: 
„Elvárjuk  holnap  pontba'  hétre. 
Lesz  őzcomb  és  fekete  Egri. 
(Kár  lenne  ám  magát  kéretni!) 
És  rizs  befőttel  —  megjegyezze! 
S   szivartilalom  felfüggesztve, 
ön  eljő;  mentség  mit  se  számít, 
Itt  várja  minden,  mit  csak  áhít, 
S  magunkra  leszünk  teljesen, 
Nem  lesz  közöttünk  idegen: 
Férjem  és  ön  —  a  lista  kész. 
No  meg  a  kicsik  és  —  Teréz." 


Ki  birna  ellenállni  ennyi 
Csábító  édes  Ígéretnek? 
S  lehet-e  oda  el  nem  menni, 
Hol  így  biztatnak,   dédelgetnek? 
Bizonnyal  elmegyek.  Miért  ne? 
De  nini  Teréz  —  én  Terézre 
Akármint  törjem  is  fejem: 
E  névre  nem  emlékezem. 
Rokon  talán?  Az  nem  lehet; 
Köztük  Terézt  nem  ismerek. 
Avagy  barátnő?   —  Kétkedem; 
Az  egytől  egyig  idegen; 
Legalább  ő  itéli  ennek, 
Tisztelet  a  kivételeknek! 
Elvégre  van  Teréz  tömérdek 
E  sártekén  —  s  ezek  közül 

Valamelyik    csak    lesz!    Tán   vénebb 
Mint  illenék.  —  Ilyenformán 
Adtam  túl  az  eszmék  sorján 
Szegény  Terézen  másnapig, 
A  mikor  úgyis  önkényt  lebben 
A  titok  fátyla  s  szemtől  szemben 
Élveznem   majd   megadatik. 

És  pontosan,  mint  vígjátékban 
A  házassági  katasztrófa, 
Megjelenek  sima  glacéban 
Alig  hogy  hetet  vert  az  óra 
A  nyájas  kis  elfogadóban, 
Ifol   részem  volt   már  annyi   jóban. 


Előkelő  parányi  fészek, 
Ismerek  én  itt  minden  széket, 
S  szakértelemmel  megtaksálom: 
Melyik  zsöllyén  milyen  az  álom. 
Ismerik  minden  polcot  s  rajta 
Amennyi    csak    van,    a    nippe-fajta: 
A  sévres-fmdzsákat  ...   a  herendi 
Csecsebecsét .  .  .     pompeji    vázát .  .  . 
Szóval,  én  jó  barátom  házát 
Úgy  ismerem  .  .  .  kivülem  senki 
Jobban  .  .  .    egy    kis   lündérpalota, 
Melyben  legszebb  a  tündér  maga: 
A  háznak   viruló   asszonya!  .  .  , 

r'ogadtak   úgy   mint   rendesen, 
Hanem  Teréz  nem  volt  jelen. 

A   házi  nő    felkacagott: 
,, Nemde,  ön  Terézt  keresi? 
Pedig  még  nem  is  ismeri? 
Még  azt  sem  tudja:  kicsoda? 
Lássa,  mily  csapodár  maga! 
lm    nézze  .  .  .    e   fmom   dudor  .  .  . 
Ez  a  plissé  .  .  .  e  könnyű  játszi 
Dísz,  mely  alig-alig  látszik. 
De  ha  nem  volna,  látszanék  .  .  . 
E  csokor  .  .  .   szabás  ...   az  egész  . . . 
Ez  illatszerü  ...  ez  Teréz. 
De  csak  a  fele  .  .  .  annyi  se  .  .  . 
Teréznek  van  története, 
Nagy,  szép,  magasztos!  ...  a  melyet 
Ön  le  fog  írni .  .  .  sohse  rázza 
Fejét  .  .  ,   csak  minap  magyarázta, 
Hogy  model  után  dolgozik  — 
lm  —  itt  jó  a  modelje  .  .  .  itt .  .  ." 
.  .  .  S  a  lenge,  karcsú  nőalaknak. 
Ki  halk-suhanva  most  belépett. 
Történetét  híven   megírtam. 
És  meghagytam  nevét  —  Teréznek. 

11. 

öten   maradtak    árvaságra. 
Midőn  anyjuk  szeméi  lezárta 

Sok  évi  szenvedés  uláii: 
Serdültebb  egy:   Teréz  csupán, 
Rá  hárult  a  kicsinyek  gondja, 
És  ő  hozzá  is  látott  nyomba, 
Meddő  bánat  nyakára  hágott 
És  intézé  a  kis  világot, 
Anyátlanoknak   édes    anyja, 
A  puszta  háznak  gondos  őre, 
Míg  apjuk  —  lázas  munka  rabja, 
Csak  ritkán  tér  meg  pihenőre 
Az  unott  tűzhely  holt  üszkéhez. 
Ilol  többé  meleget  nem  érez. 


De  alig  telt  le  az  év  gyásza, 
Uj   élet  költözött  a  házba. 
Mitől  Teréz  titokba'   rettent 
S   fohásszal  kérteié  az  istent, 
Hogy  meg  ne  engedje  soha: 
Megtörtént  —  jött  a  mostoha. 
Szép  nyalka  asszony,  özvegy  szintén. 
Enyelgő,   nyájas   eleintén. 
Utóbb  rideg,   kemény,   kegyellen 
És  bosszúálló.  Egy  kas  gyerek. 
Vásott,   hancúzó,  neveletlen. 
Falánk,  nagyétü,  mint  a  veréb: 
Ennyiből  állt  a  hozománya; 
És  alig,  hogy  az  év  lejára, 
Jött  hozzá  uj:   enyém,  tiédhez 
Jött  a  mienk!  —  Szorult  a  fészek. 

Indult  a  hajsza!  Győző  ellen 
Rab  földön  nem  oly  kíméletlen, 
Miként  e  had  volt,  sarcot  róva 
Az  apró   szelíd   őslakókra, 
Kik  csüggetegen  keltek-jártak, 
Bátortalan  lézengő  árnyak! 
Elébb  a  játék  került  sorra, 
Engesztelésül  a  mogorva, 
Erőszakos,   vad  cimboráknak 
Könnyek  között  önkényt  ajánlva, 
Avagy  parancsra.  Majd  a  hol 
Játsztak,  a  drága  kis  zugoly, 
A  megszokott  buvócska-hely: 
Tilalom  onnan  űzte  el. 
Hol  évek   óta  háldogállak, 
Elvették  tőlük  a  kis  ágyat. 
Mit  anyagond  puhított  lágyan, 
És  idegen  hált  a  kis  ágyban! 
Majd  a  szekrények  féltett  zára 
Pattant  s  avatatlan  kéz  turkála 
Vandái  gyönyörrel,  kegyetlen, 
A  habos  fehérnemüekben. 
Miket  úgy  őrzött  és  úgy  féltett 
Az  elköltözött  drága  lélek, 
S  irigy  megjegyzés,  durva,   ronda 
Esett   mindenre,  s  bepíszkolta 
S  elékerültek  az  ó  selymek. 
Még  alig-aHg  hogy  viseltek: 
A  nászruha,  még  új,  bár  régi, 
A  mostoha  már  nem  kíméli, 

Pompázik  benne  és  nem  retteg, 

Hisz  alszik,  a  kit  eltemettek! 

És  így  tovább,  minek  leírni? 

Ez  régi  nóta,  régi  bú, 

Hej,  de  kinek  végig  kell  sírni! 

Végig  siratni  —  sanyarú! 

Estenden,   folyosón,  az  árnyban, 

Vagy   a   sötét   cselédszobában. 

Hová  lassacskán  kiszorultak. 

Az  árvák  össze-összebújtak 

Teréz  köré,  ki  átkarolva. 

Ki  térdeire  kuporogva. 

De  némán,  szótlan  mindenik: 

Tán  nincs  is  szó  arra,  mit  érez 

A  gyermekszív,  mely  titkon  vérez, 

S  csak  könny,  sóhaj  mondj  el  hiven 

Fájdalmát,    szenvedéseit?  .  .  . 

Egy  nyirkos,  komor  őszi  este, 
Midőn  hosszú  szálat  ereszte 
A  hallgatás  pókja,   befonva 
őket  merengő,  néma  gondba: 
A  legkisebb,  egy  bájos  angyal. 
Kékszemű  és  aranyos  hajjal, 
Kedvence  anyjuknak,  mig  éle. 
Oda  hajolt  nénje  füléhe' 
S   titkon  susogta:   ,,Ö  Terézem! 
Tudod,  hogy  hogy  van  a  mesében? 
Éjfélkor  jő  —  fátylát  lebbenti, 
Éjfélkor  megy  —  nem  hallja  senki. 

És  gyermekit  csókolja  rendre 

S  utána  néz,  ha  minden  rendbe?  .  .  . 

Ó  annyi  éjen,  éjszakákon 

liesem  anyácskát  már  és  várom  . . . 

Ó  mondd,  Teréz!  egyetlen  egyszer 

Ah,  soha-soha  sem  jövend  el?  .  .  ." 

—  ,, Bizonnyal,  drágám,  el  fog  jőni," 

Susog  Teréz.  Azlán  elhallgat 

És  évődik  egy  gondolatnak 

Súlyos  terhével,  mit  rég  forgat 

Af^yán  és  nem  bírt  érlelődni. 

lm  most  megért .  .  .  Lehull  virága. 

Virágeső  az  ajkára: 

„Figyeljetek ...   a   kocka  fordul, 
És  jut  nekünk  még  szebb  napokbul. 
De  maguktól  ők  be  nem  térnek, 
Elhozni  kell  .  .  .  elmenni  értek  .  .  . 
Azért  ha  valamikor  egyszer. 
Csak    arra   ébrednétek    reggel, 
Hogy  üres,  hideg  Teréz  ágya 
S  ő  nincs  sehol .  .  .  Ó  azért  gyászba 
Ne  boruljon  a  lelketek; 
Ti  tudjátok,  hogy  miért  mentem, 
S   imátok    fog   kisérni   engem, 
Míg  ismét  visszatérhetek. 
Helyettem  itt  lesz  Erzsike, 
Ö  varr,  fódoz  a  többire 
Éjente  a  kis  lámpa  mellett, 
Ha  valamennyin  lefeküdtek, 


—     153     — 

S  te  Margiiom  tanílod  írni  .  .  . 
És  jók  lesztek  s  nem  fogtok  sírni. 
Míg  érietek  leszek  majd  távol " 

S  másnap  Teréz  eltűnt  a  háztól. 

111. 

Ama    sürü    embervadonnak 
Vette  merész  útját,  a  hol 
Sugár  és  árnyék  összefoly 
És    szilajabban    háborognak 
A  dűlő,   irtó  szenvedélyek, 
A  melyek  közös  neve:   élet; 
Hol  a  harcnak  megvan  zenéje! 
Örök  robaj!  .  ,  .   magánynak  kéje 
És   a  nyomornak  költészete!   .  .  . 
Teréz   a   fővárosba  ment, 
Néhány  kis  ékszer:   drága,  szent 
Ereklye  —  ebből  állt  mindene. 
Néhány   fodor  megsárgult   csipke 
És  semmi  több.  Ezt  fogta,  vitte 
Cserélni  érte  fedelet. 
És  élni  jogot:   kenyeret. 

Tengődő   tanító  család 
Körében  menhelyet  talált 
Magasba'  fenn  —  hol  kőereszbe 
Kapaszkodik,  épít  a  fecske 
Rövid  tavasznak  sebtiben  — 
A  negyedik  emeleten. 

S  mikor  megvolt,  hová  lehajtsa 
Fejét,  szerényke  zúg  csupán: 
Ment  és  nézett  munka  után. 
Nehéz  egy  út  volt.   Nehezebb 
Golgotára  nem  vezetett. 
És  szíve  vére  serkent  bőven 
S  a  kövezetre  hullt  menőben. 
Midőn  a  nagy  várost  bejárta, 
Munkáért  esdve  —  de  hiába. 


Volt  a  hol  gúnnyal  tekintenek 
Tiszta  tükrébe   szép   szemének! 
Volt  a  hol  durva  szó  illette, 
Ö   hallgatott   és   megkönyezte; 
S   volt  hol  akarva,   nem  akarva 
Szánó  pillantás  meg-megmarta, 
Hogy  fellázadt  rá  büszkesége. 


És   napról-napra,   hétről-hétre. 
Búsabban  egyre,   elcsüggedve 
Tért  rideg,  kis  lakába  estve, 
Mögötte  árnyék,  vad  sötétség. 
Előtte  nyomor,  lelkén  kétség  — 
Míg  egyszer  a  szerencse-asszony 
Hunyorgató,  lezárt  pillái 
Alól  egy  hajszálnyi  sugárka 
Odatévedt  rögös  útjára, 
Hogy  rajta  friss  reményt  fakasszon, 

Munkát  talált.  —  Hol  legélénkebb 
A  korzó  és  otthon  a  créme: 
A  Váci-utca  szögletén 
Ablak   mögött  tarkáivá  fénylett: 
Soha  ennél  szebb  kirakat  —  ! 
Szép  lányokból  egész  csapat 
Vegyest  a  barna  meg  a  szőke 
Ott  ültek  tűzve,  varrva,  öltve 
S  kacsingatva  az  elmenőkre: 
Fehér  rabnők  —  varróleányok! 
S  a  bolt  egy  rejtettebb  zugában 
Gazdátlan  kis  varrógép  állott, 
Melynek  szeszélyes  hírét  költék, 
(Már  mint  a  gépnek)  s  nem  akadt 
Sokáig,   ki  hozzá  szegődjék, 
Míg  Teréz  jött  és  ott  ragadt. 

Valami  áldott  jótétlélek 
Nevére  nem  emlékezem, 
Beavatá  őt  hirtelen 
Titkaiba  a  friss   keréknek. 
S  Teréz  ujjainál  serényebb 
Kis  ujjak  a  gépen  nem  égtek. 
Mióta  tűnek  szárnya  támadt 
S  létjogot  kér  a  gép  magának! 
Nem  szorgalom  volt  —  mohóbb  annál: 
Láz  volt,  szilaj,  a  munka  láza, 
Mi  űzte  ösztökélte,  hajtá 
És  hajnalálmából  felrázta, 
Es  ébren  tartá  késő  éjig,  — 

Láz,  mely  a  leslét  elcsigázza, 
Ó,  de  a  lelkei  fölemeli. 

Szép  nem  voll,   de  lizenhal  évvel 
Bűbáj  leli  édes  igézet, 
Az  ifjúság   csodás   varázsa 
Köznapi  arcot  is  megszépít, 
S  az  ajkak  édes  kacagásra 
Búbánat  közt  is  nyitni  készek!  — 
E  benső,  sugárzó   szépséget. 
Mely  illat  és  fény  vegyüléke, 
Társnői  alig  vették  észre 
S  mert  rútnak  hitték,  eltűrték 
Neki,  hogy  jó  —  legyen: 

S  munkába 
Ölvén,  telt  hétre  hét  és  hónap, 
Olykor  lappangó  kétely  szárnya 
Borítá  lelkét  fagyos  árnyba; 
A  messze  cél  elmosódónak, 
És  távolabbnak  tetszett  egyre, 
A  mint  jobban  szemügyre  vette 
Mihaszna  tűr,  munka,  zsugorgat? 
A  latba  sokat  ez  nem  nyomhat. 
A  bér  szerény,  csak  alig-aHg 
Teremti  ki  a  mindennapit. 
S  merész  vágya  hova  nem  vitte? 
ö  mert  gondolni  a  kicsikre? 
Testvéreinek  ö  —  a  semmi! 

Akart   anya   helyt  anyjuk   lenni? 
Világtalant  a  vak!  . . . 

Mogorva 
Önkinzó  percek  voltak  azok, 
S  ilyenkor  a  kis  gép  felmondta 
Úrnőjének  a  szolgálatot. 
A  fonal  összekuszálódott 
És    csökönyös    lett   a   kerék 
S  megállt ...   de  az  árny  elhúzódott 
És  újra  kiderült  az  ég. 
„Te  ostoba  Teréz!  Te  csúnya 
Teréz!  —  korholgatá  magát  — 
Mire  való  az  Isten?"  .  .  . 

S   ujja 
A  gépen  kopogott  lovábl). 

IV. 

Lejárt  egy  év.  Boldognak  álom. 
Rózsák   közt   tarka   körfutam, 
De  végtelen  új  éjmagányon 
Annak,  a  ki  boldogtalan; 
A  küzködőnek,   hánytvetettnek, 
Kit  tüske  megtép,  húz  az  ág, 
S   vonszolja  mint  selejtes   terhet 
Kietlen  életét  odább, 
Vagy  viseli  mint  ócska  rongyot, 
Várva  míg  róla  leszakad  .  .  . 
—  Nagy  sor  egy  év  annak,  ki  gondok 
Közt  számlál   órát,   napokat! 

Azonban  itt  —  már  csak  kimondom, 
E  praeludium  nincs  helyén; 
Elvéti  ócska,  rossz  dorombom 
Olykor  a  hangot,  érzem  én. 
Kató,  ha  kérik  a  bor  árát, 
Másról  beszél,  költő  se  jobb: 
Nem  hogy  szőné  a  mese  szálai, 
Ungon-berken   elkódorog. 


Mikor  Teréz  valamiképpen 
Lemorzsolt  egy  sanyarú  évet 
S  az  olló  s  tü  művészetében 
Hódítva  mind  előbbre  lépett, 
S  mi  csak  divat  van:  lij  s  kopott, 
()sszeábdált,   összelopott  — 
Okos  feje  száz  rejtekében 
Mint    fogason   úgy    függött    szépen, 
S   a   vad,   pogány   kelme-nevekre, 
Mint   beige,    tricotine,    cheviot, 
Chenille,   brocat,   faile  és  serge-laine 
(Mibe  megbotlik  jó  keresztény!) 
Csodásan  ráperdült  a  nyelve: 
Akkor  olyas  valami  történt, 
Mint  mikor  a  tenor  elreked, 
(Vidéken  nem  is  ritka  esel!) 
S   a  kardalnok   helyébe   lép 
És  meg  is  tartja  a  helyét. 
Minden  géniéről  van  ily  rege. 
De  komolyan  senki  ne  vegye! 

Susanne,   a   vén   mamselle-kisasszony. 

A  műhely  első  planétája 

S   divat   dolgában  oraculum, 

Egy  reggel  —  a  napját  nem  tudom  - 

Egész  műhelynek  hallatára 

Kimondta  a  szót  dacosan, 

Hogy  neki  ma  migraineje  van, 

S  a  kis  bankámé  arra  várva, 

Hogy  ő   próbálja  jelmezét: 

Aligha   megy   ma  este  bálba! 

És  a  kik  Susannet  ismerek, 

Sopánkodának  szerfelett 

A  kegyből  nyilván  kiesett 

Szegény  kis  bankámé  felett! 

Sopánkodának  nagy   fenszóval, 
De  titkon  örül  mind  a  hány; 
Sejték,  hogy  visszaél  a  jóval 
S  a  tűzre  rossz  fát  tett  Susanne; 
Hogy  menne  ő  próbára  —  menne, 
De  orra  veszélyt  szimatol, 
Nyilván  ismét  eljárt  a  nyelve, 
Ki  tudja:  hogy?  ki  tudja:  hol? 

A  vége  az  lett,  mit  —  remélem  — 
Már  sejt  is  minden  olvasó: 
Hogy  Susanne  helyt  az  én  Terézem 
Szükségből  volt  kapóra  jó. 
A  gráciákhoz   követségbe 
Küldték  a  tiszta  szűz  erényt. 


(iO 


Vaj'  rózsát  hinlnek  ott  eléje? 
Vagy  be   se   bocsátják   szegényt? 
Karján   a   suhogó   jelmezzel 
A  gyermeklány  útnak   eredt, 
Minek  szépítsem?  —  érzelmekkel, 
Mik   hősnőhöz  nem  illenek? 
Izgatott  volt  és   Éva  lánya. 
Azaz  kiváncsi  egy  kicsit: 
Milyen,  hol  örök  ünnep  járja. 
Ama   világnak   fénye,    árnya, 
Mely  selymekbe  öltözködik? 

Suhanva  érintette  lál)a 
A  messze  mesés  Indiáknak 
Moha-lágy,   buja   szőnyegét 
S  benyitva  a  kis  boudoirba. 
Hol  fény  és  báj   együtt  lakóit. 
Enyelgő  édes  illatok 
Gyöngéd  árama  rácsapott 
S  káprázat  fogta  el  szemét. 

Himbáló    selyem    hinta-ágyon 
Pihent   egy    csodás   tünemény, 
Nem  sphynx,  nem  mese  és  nem  álom, 
De    mindegyikből    valami. 
A  kis   bankámé   volt.   Fején 
Aranyhímes   fátyol-kötés, 
Szeszélyes,  búbos  alkotás. 
Minőt  nem  visel  senki  más 

S  gömbölyű  tagjain  alá 
Ezer  kacér  redőkbe  folyt 
A   félig  nyitott  pongyola  — 
Ne  nézzen   férfiszem   oda! 

S   Terézt  meglátva,   hirtelen 
Kigyósiklással  lenn  terem. 
Rugékony  mint  a  bajadér, 
Ha  buja,  kéjes  táncra  kél. 
Vagy  prózában  —  úgy  is  helyes: 
Mondjuk,   egy  kicsikét  szeles. 

,,A  jelmezem!  No  és  Susanne?" 

„Migraineje  van!"  —  „Migraineje?  Lám! 

Tőlünk  már  azt  is  ellesik. 

Maholnap  nem  lesz  az  se  chic! 

Jó,  jó.  Mutassa.  —  Ó  nagy  ég! 

Minő  különös   habarék! 

Mily  bárbár  szín-zenebona! 

Hisz  ez  igazi  maskara!  .  .  . 

A  dísz  hol  jobb-,  hol  balra  dől  .  .  . 

Minek  e  cafrang  itt  elől? 

S  e  csokor  itt?"  .  .  .  És  azzal  fogta 

A  pici  haragos  asszonyka. 

Mintha  a  strikoló  Susanne 

Kócos  hajának  esnék  éppen 

Lihegve  gyors  bosszú  után  — 

Rózsás  körmivel  a  kaján. 

Rendellenes   csőkört   letépte. 

Teréz   merően  állt  és  nézte. 
Halavány  arcán  két  nehéz, 
Bánatos  könny  gördült  alá 
S  mentegetőzve  susogá 
Fájó  mosollyal,  csöndesen: 
,,Az  én  első  kísérletem!" 

A  kis  bankámé  megrendült 
„Ó  én  kegyetlen,  kőkemény 
Mily  kíméletlen  vagyok  én!" 
És  kérlelően  pihenteié 
Zsarátnok-tüzü  nagy  szemét 
A  lesújtott  bús   gyermeken. 
Majd  meg  lázas -idegesen: 
,, Próbáljunk!    A  velencei 
Kristálytükör  elé  szökellt 
És  összecsapta  kezeit: 
„Milyen  bizarr!  eredeti! 
És  mily  nemes!  Ah,  sohasem 
Volt  még  ily  bájos  jelmezem, 
ü   gyermek!    Hisz  ön   remekelt." 

Egyszerre   elkomolyodék 
A   ragyogó  tavaszí  kép 
S  még  ragyogóbb  lett,  mint  elébb. 

,, Megsértettem.  Vezeklek  érle, 
S  hogy  ne  tartson  rám  haragot, 
Teljes   elégtételt  adok. 

Hol  a  csokor?  .  .  .  Csak  hagyja,  hagyja!' 

S   komolyan,   mint   egy  bünhödö 

Odakuporgott   egy   zsöllyébe 

S  gyámoltalan  bársony  ujjakkal 

A  pici  csokrot  volt  helyére 

Nagy,   rengeteg   öltést   eresztve  — 

Ismét  rátűzte  a  jelmezre. 

Egyszerre   felsikoltott:    Vér! 
Balkeze  rózsás  hegyiből 
Serkedt  a  rubint  folyadék 
És  pongyolája  hófehér 
Szövetjén  három  pici  folt 
—  Bibor  harmat  —  mutatkozék. 
Nem  több  mint  tűszúrás  után 
Ujjbegyből    serkenni   szokott. 
Teréz  a  drága  kéz  fejére 
Hajlott  s  rá  hő  csókot  nyomott. 

S  a  hány  angyal  van  mennybe  fenn, 
Mind  ujjongott  e  jeleneten. 

V. 

A  jelmez  feltűnt  és  vele 
Teréz  szerencsecsillaga. 
Divatba  jött.   örszelleme, 
A  bankámé,   szomszédinak 
Pecsétes  mély  titok  alatt 
S  ezek,   amint  dukál,  adák 

Nevét  ismét  tovább-odább, 
Ügy  hogy  nem  telt  bele,  nem  múlt 
Egy  hét  és  jouron,  kanapé- 
Országgyűlésen  megfordult 
És  jó  keleté  lett  nevének: 
Jegyzék,  mint  tőzsdén  az  értéket. 

Most  újra  kitollasodott 
Teréz    reménye   suta    szárnya. 
Mit  megtépett  a  gond,  e  kánya, 
Szélnek  eresztve  pelyheit. 
Lelkébe  visszatért  a  hit 
S  az  önbizalom,  e  mesés, 
E  csodatevő  talizmán. 
Mely   hőst   teremt  s   győz   akadályt. 

És  fönn  a  fecskék  közelén, 
A  hideg-rideg  kis  tanyán. 
Ott  is  minden  nyájasabbra  vált. 
Lassacskán  megtelt  a  szoba. 
Egy  kis  szekrény...   egy  nyoszolya... 
Fogas  .  .    szék  . . .    asztal  sorra   jött, 
A  falra  kép  és  függönyök. 
Mind  egyszerű  bár  és  szerény, 
Ó  de  tulajdon  szerzemény! 
S  jött  egy  kis  ügyes  szerkezet, 
A  melyben  lélek  lüktetett, 
A  melyre  nagyanyáink  még 
Elszörnyüködtek  volna  tán, 

Hogy  boszorkányság  .  .  .  nem  egyéb: 
Jött  egy  parányi  varrógép! 

Ó  nagy  nap  volt  az!  Esemény! 
Leírni  azt  a  toll  szegény, 
Azt  a  felsíró  örömet, 
Mit  Teréz  akkor  érzett! 
Hasonló  volt  az  a  szegény 
Pór  gyönyöréhez,  ki  kemény. 
Sanyarú  koplalás  árán 
Tehénkét  köt  be,   tejelőt, 
Mely  gyermekit  táplálja  s  öt 
S  midőn  már-már  csügged  reménye, 
Hogy  valaha  még  célját  érje. 
Ott  látja  im   maga  előtt 
Pajtáján  és  kérges  tenyérrel 
—  Mig  szemét  rajta  legelteti  — 
Üstökét  meg-meg  veregeti! 
Teréz  is   ugy.   Körültipegte, 
Megcirógatta  a  kis  gépet. 
És  gondolatban  annyi  szépet 
És  annyi  jót  kivánt  neki. 

Azután  leült,  hogy  megpróbálja, 
(Mint  delnő  az  új  zongorát) 
Hogy  vajon  minő  hangot  ád? 
És  mialatt  a  gyors,  egymásba 
Forgó  kerék  dicshymnust  zengett 
Az  új  kor  szellemének,  halkan 


—     166     — 

Fohászkodott:  „Te  nem  hagysz  cserbe! 
Ó  mert  nekem  csak  két  kezem  van. 
S  mi  öten  vagyunk!"  .  .  . 

Azután 
Irt,  írt  egy  hosszú  levelet. 
Diktálta  gyöngéd   szeretet, 
Kezdődött  így:   „Édes  apám!" 
S  a  vége  —  éjfél  elmúlt  rég:  — 
„Adjátok   nékem  Erzsikét! 
Taníttatom,    fölnevelem, 
Ö  lesz  az  én  egyetlenem." 
S  egy  évre  rá  ismét:    „Küldjétek 
Margitot!"  —  S  mire  megfordult 
Négy  ősz,  négy  tavasz:   a  feldúlt 
Tűzhelyen  lézengő  nem  volt 
Anyátlan  árva  több,  s  a  holt 
Anyja  lenn  békében  nyughatolt!  — 


VI 


Most  jöttek  szorgosabb  napok. 
Munkában  izzó,  súlyos  évek. 
Élettől  nyüzsgött  a  kis  fészek, 
Mit  gyönge  női  kéz  rakott, 
De  párja  nélkül  —  egymagán, 
Ahogy  madár  sohsem  szokott. 
S  helyt  állni  volt  de  nagy  sor  ám! 
Etetni   a   kis    csámcsogókat, 
Hogy  szükséget  ne  lássanak, 

Ruházni  —  fölnevelni  jóban  — 

Ki  próbálla,  az  tudja  csak 

Mi   ez?   Lemondani   a  ma 

(gyönyöréről,    hogy   fedezője 

A  kétes  holnapnak  legyen, 

I^s  parancsolni,  hogy  ne  szője 

Ábrándjait   langy   éjeken 

A  szív,  mely  alkura  nem  áll. 

De  kér,   követel  hangosan, 

Amikor  ébredése  van; 

És  a  lét  összes  hanginál 

Pacsirtaszó  parancsolóbb, 

S  egy  üdvösség  van  csak  —  a  csók 

Megtenni  ezt  sejtelme  nélkül. 

Mily  áldozat,  a  mit  hoz  ő. 

Felirom  örök  dicsőségül: 

Nem  képes  erre,  csak  a  nő! 

S  az  évek  multak  hétköznapi 
Közönséges  próza  rendjén, 
A  kis  lányból  nagy  leány  lett, 
S  a  fiúk  felnőttek  szintén. 
Megtollasodtak,  szárnyra  kaptak 
A  kedves  fiók  madarak. 
Szegény  Teréz!  bizony  maholnap 
Egészen  magára  marad. 

S  amint  ürül:  a  kicsi  hajlék 
Lesz  egyre  hidegebb  neki. 

Ha  mind  elhagyja,   kire  szórja 
Akkor  majd  lelke  kincseit? 
Keze  lankad,  erő  hiján  nem, 
De  mert  rugója  meglazul: 
Találja  óra  elborulva, 
Van  érzés,  melytől  szabadulna, 
De,  ah!  többé  nem  szabadul! 

Sejti,    hogy    míg   eget   ostromlott, 
A   földet  elvesztette  ő. 
Hogy  a  tovatűnt  ifjúságot 
Vissza  nem  hozza  bájerő. 
Hogy  parlagon   maradt  lelkében 
Egy  hang,  egy  szín,  egy  árnyalat. 
És  talán  ez  a  semmi  épen. 
Mi  nélkül  üdvösség  az  égben  — 
S  nincs  boldogság  az  ég  alatt. 

Titkos   kérdést  intéz  tükréhez, 
Felelni  arra  oly  nehéz, 
Maholnap  vén  lány  lesz  belőled. 
Igen  bizony!  —  susog  Teréz. 
Majd  mosolyog:  Nem  oly  veszélyes! 
Még   sima,   szép   a  homloka 
És  szeme  láng  és  ajka  édes  — 
Ö   van   epedni  még  joga! 

És    ily   tikkasztó    hangulatban 
(Ábrándnak  kedvező  elem!) 

Fogant  meg  sóvárgó  lelkében 
Egy  késő  első -szerelem, 
Melyben  a  déli  nyár   hevével 
Tavasz  bubája  egyesül, 
S  mely  meleget  tart  egy  életre. 
Még  akkor  is,  ha  célt  tévesztve 
Emlék  maradna  egyedül! 


VII. 

Egy  napon  Margit  lelkendezve, 
Mint  fürge  vad,  becsörtetett. 
(Tizennégy   éves   lehetett.) 
Rügyedző  sejtés  kora  ez, 
A  kis  leány  el-elrévedez 
És  nem  gondol  már  bábirra, 
Lelkén  egy  új  eszmény  dereng. 
Tündér  távolban  libeg-leng 
Előtte  a  ,, hosszú  ruha". 
—  ,, Képzeld  Teréz,   milyen   fura! 
Kalandom  volt,  egy  baleset 
A  lépcső  alján  elbukám. 
De  egyéb  baj  nem  is  esett. 
Egy   nyalka   csinos   idegen, 
Bajuszkája  csipetnyi  csak. 
Mint  a  mesebeli  lovag. 
Váratlanul   mellém   terem, 
Nyalábra    fog,    fölemel ...    és .    . 
(Itt  eltört  hirtelen  a  mécs. 

És  Margit  elpityerdült  szépen!) 
Ó  képzeld,  képzeld,  én  Terézeni: 
A  vakmerő!  ó  a  goromba! 
,Hopp!   katonadolog!'  azt  mondja, 
,Ne  sírjon   kicsikém!'   s   megcsókol. 
Hallottál   ilyet   valaha? 
Hát  gyermek  vagyok  én,   Teréz?" 

Felejtve  volt  már  az  egész 
Kalandszerü  história, 
Csak   egy   makrancos,   gyönyörű 
Fejben    motoszkált   untalan. 

„Teréz!   Teréz!"   settenkedék 
Meghitt  órán  bizalmasan 
(Mint  akinek  nagy  titka  van) 
Nénje  körül  a  kis  csevegő, 
„Utána  jártam   és   kitudtam. 
Hogy  a  megmentőm  kicsoda?  .  .  ." 

,,Megmentöd?"  .  . .    „Nos,    ki   felfoga, 
A  mikor  minap  megbotlottam, 
Nem  tudod?  ...  Ah  persze,  persze!  .  .  . 
Hát   orvosnövendék  .  .  .   lakik 
Velünk  e  házban:  negyedik 
Emelet,   ötödik  szám  .  .  .   szembe'  .  .  . 
Ugyanott,  hol  küzdve,  szegényen 
Te  laktál  egykor,  jó  Terézem!" 

És  Teréz  arca  lett  e  szóra, 
Miként  a  vérbe  mártott  rózsa; 
De  nyomban  rá  hónál   fehérebb, 


Mint  a  tolvaj,  a  kit  tetten  érnek. 
A  távol  emlék  idézése 
Hatott- e  ennyire  Tcrézre? 
Vagy  leikét  meg  tán  az  ragadta, 
Hogy  az  odút  most  féríi  lakja? 
Avagy:  hogy  ez  a  férfi  épen?  — 
Mi  közöm  mindezekbe'  nékem? 
Csak  a  mit  látok,  áztat  írom! 
Elmélkedésre  nincs  papirom. 

Teréz  a  göndör  arany  löt 
Keblére  zárta  s  kacagott 
Szégyellős,    balk,    titokzatos 
Kacajjal,  miként  azelőtt 
Soha:   s  a  hányszor  megeredt 
Margit  ajkán  a  beszéd 
S  pajkosan  „ő"  róla  beszélt. 
Ismétlődött  a  jelenet; 
Ö  róla,  kit  majd  lovagjának. 
Majd  meg,  amint  szeszélye  támadt, 
Oktondinak  cimezgetett; 
Vagy  hogyha  megfeledkezett, 
(Ilyesmi  is  fordult  elő) 
Bizalmasan  csak  így:  Jenő. 

Olykor   a   lépcsőn,   lépcsőházban 
Találkozának   mind   a  hárman, 
Margit  Teréz  karjára  fűzve, 
Jenő   magában   elmerülve, 
Mint  két  hajó  a  tengeren. 

Mely  látja  egymást  jöni-menni, 
De  nem  akarja  észrevenni, 
Mert  ez  is,  az  is  kitalálja. 
Hogy  mi  a  másik  rakománya, 
Ilyenkor  eszmecsereképen 
Egy-egyet  csíp  Margit  Terézen, 
S  ha  hazatértek  csak  kacag, 
Teréz  mélázó,   hallgatag. 

Más  alkalommal  a  kis  ördög- 
Pozdorja  meg  így  zsörtölődött. 
Félig  solo,  félig  Terézhez: 
„Hogy  milyen  pazarlást  visz  véghez 
Odafenn  . . .   hallod!  .  .  .   mindig  nála 
Gyúl  első  ki  a  lámpa  lángja!  .  .  ." 
Ó  de  Teréz  még  többet  látott: 
Hogy  ott  oltják  ki  a  világot 
Éjnek  éjén  legutoljára 
Ha  minden  elpihent  a  házba'. 

„Vájjon  kiért  e  lázas  munka?" 
Töprenkedék  Teréz  gyakorta, 
Midőn  rejtőzve   árnyba,   éjbe, 
Mielőtt   nyugalomra    térne. 
Odalép  az  ablakfülkébe, 
Egy  kémlelő  pillantást  vetve 
Föl  a  negyedik  emeletre. 
„Van  anyja,  húga,  kis  testvére 
S  azokért  gyötri  így  magát? 
Vagy  van  ..."  megretten  egy  eszmére 
S  nem  meri  gondolni  tovább. 

Sokáig  elcsügg  révedezve 
A   félhomályu   ablakon, 
Ó  édes  kéj  van  e  percekbe'! 
Ó  boldog  ekkor,  ő  nagyon! 

Hanem  egy  balsejtelmü  este 
Teréz    a    fényt   hiába   leste: 
Az  ablak  fönn  sötét  maradt. 
...   És   reggel  az  újságokat 
Bejárta   egy   hír,   megremegtetve 
Minden   anyát,   a  kinek  orvos 
Fia   van.   Lenn   a   boncterembe'. 
Hol  örök  titkokat  kutat 
A  tudomány  s  a  holtakat 
Bizgatja  meddő  kérdésivel 
Az  élet  után  —  egy  ifjú 
Növendék,    a   legjelesebb, 
Munka  közt  a  keze  fején 
Kis  karcolást  ejtett  szegény 
S  most  élet-halál  közt  lebeg. 

Teréz  olvasta.  Egy  árva  hang 
Nem  röppent  ajkira,   egy  szó, 
Mely  profanáihatná,  a  mit 
Érzett,  a  kimondhatatlant! 
És  ez  érzés  volt  a  kohó, 
A  melynek  olvasztó  tüzében 
Kristállyá   jegecült   szerelme.   — 
Járt-kelt,  tett-vett,  mint  szokott  épen 
Vngy  dolgozott  a  varrógépen 

Pörgetve  a  kerekeket, 

Mig  végre  beesteledett, 

Jött  az  éj  s  Margit  lefeküdt. 

Ekkor   vontatva,   lassan,   halkan, 
Mintha  álomban,  gondolatban, 
Az  ablakmélyedésbe  lépett 
És  nézte  künn  a  sötétséget, 
Az  éjszakát,  az  ablakot, 
Hol  tegnap  még  Jenő  lakott, 
Sokáig  hosszan  nézte,   nézte  .  .  . 
Egyszerre    megfordult .  . .    Erély, 
Elszántság  volt  mozdulatában. 
Szemében  és  egy  gondolat 
A   rángó,    sápadt   ajkakon: 
,,Még  egyszer  látni  akarom!" 
S  ment.  — 

Mikor  a  késő  éjfél 
Visszahozá  a  vakmerőt. 
Nyugodt,  derült  volt,  mert  Jenőt 
Nem  látta  bár,  de  tudta:  él 
És  elhárítva  a  veszély. 

Mosolyogva  hajlott  szeme  fénye 
A   pihegő  Margit  fölé, 
Csókot    nyomott    göndör    fejére, 
Mely   szép   volt,   mint   egy   angyalé, 
S   nem   vette  észre,   hogy   a  kedves 
Gyermek  arca  könnyektől  nedves! 

Tavaszra   járt.    Teréz   kitárta 
Lakószobája  ablakát, 
Hogy  bebocsássa   azt  a   várva- 
Várt,  első  lanyha  napsugárt. 
Oly   fényes,   tiszta  minden   zegzug 
A  munka  szentélyében  itt, 
Hol  ápoló  kéz  fényben  írja 
Pallóra,  falra  nyomait!  — 

A  szűzi  ágyon  habos  selymek, 
Barége,   batiszt  össze-vissza, 
S   Teréz,  midőn  az  ablak  mellett 
A  beáramló  léget  issza, 
Andalg  .  .  .    kalandoz    szerteszét .  . . 
Nem  tart  soká .  . .  Asztalho'  lép, 
Hol   drága   csecse-becse  készül, 
Midőn  az   ajtó   halk  ütéstől 
Koppan  s  belép  —  álomnak  véli 
Teréz,  bár  érzi,  hogy  arcába 
Csap   a  vér  s  gyökereket  ver  lába  — 
Belép  a  sugár,  deli  férfi, 
A  kinek  képét  óva,  féltve. 
Szivében  hordja  annyi  éve, 
Szerelme,   kínja,   álma,   vágya, 
Lelkének  lelke,  boldogsága, 
Jenő,   az  ismert  ismeretlen, 
És   szemtől   szemben   állnak   kelten. 


—     176    — 

Csakhogy   Teréz  a  szempilláit 
F'elütni  nem  meri  s  a  másik  — 
Jenő  —  zavart. 

„Magam  jövök. 
Szólt  halkan,  ünnepélyesen, 
Nincs  a  ki  szószólóm  legyen. 
A  tudomány  volt  kedvesem 
S  szelid  kisérőm  e  napig. 
De  hát  az  élet  változik!  — 
E  házban  sok  évet  hagyok 
S  tegnap  óta  —  orvos  vagyok. 
Van  egy  kis  örököm:   nem  dús, 
Nem  gazdag   ősi  hagyaték, 
De  szerény  vágyakhoz  elég. 
S  van  egy  kis  házam  bérc  tövében 
A  kies  Erdély  közepén. 
Hol  gyermekéveim  átéltem, 
S  a  kert  s  az  erdő  is  enyém: 
Egy  nyájas,  viruló  kis  Éden, 
Szebbet  álmodni  nem   lehet, 
S  az  ősi  lakba  visszatérve, 
Oda  magammal  nőt  viszek!"  . . . 

E  pillanatban  —  hogy,  hogy  nem? 
A  benyílóból  hirtelen 
Egy  hang  Jenő  szavába  vág 
És   megakasztja:    „Ne  tovább!" 
A  kis   kotyogó  varrógép 
Zöreje  volt;   semmi  egyéb. 

Sebes,  szaggatott  ütemmel 
Neki  indul  — -  meg-megakad. 
Mintha  egy  lázas  női  szivhez 
Illesztené  az  akkordokat. 
Pörölni  kezd:  Teréz!  Teréz! 
Az  istenért,  mi  lelt?   Hova 
Gondolsz?  . .  .    Ó   jaj!    Soha,    soha 
Ilyet!  .  .  .   Elkábít  a  gyönyör  .  .  . 
Beleszédülsz...   megfojt...   megöl!... 
Nyitva  hagyád  az  ablakot, 
A  tavasz-áram  megcsapott, 
Most   annak   vagy   a   betege, 
Te  tél  virága,  gyermeke!  .  .  . 
Szedd  össze,   jó   Teréz,   magad. 
Gyöngének   lenned  nem   szabad, 
Nem  illik.  Hallod?  Ó  te  bamba! 
Még  székkel  sem  kínáltad  őt .  .  . 
S  Teréz?   Ó  dehogy,  dehogy  hallja: 
Nem  Iát,  nem  hall  mást,  csak  Jenőt. 

. . .  „Hét  hosszú  éve  élünk  itten 
A  közös  egy  fedél  alatt, 
Én   elmerültem   könyveimben. 
Ön   vívott   súlyos   harcokat. 
Ha  férfi  vívja,  hősnek  mondják, 
Nőnél    imádunk    s    hallgatunk: 
Az  égbe  fönn  angyalnak  híjják, 
A  földön  nincs  reá  szavunk. 
Tanúja  voltam,  rejtve,  lesben, 
(Különben   azt  hinném:   mese!) 

De  közeledni  nem  kerestem, 

Bár   vágyva-vártam,    sohase'. 

Remegve,    titkos,    mély   gyönyörrel 

Bimbó  nyilasát  lestem  én, 

S  még  gyermek  volt  gyermekörömmel, 

Hogy   magamnak   eljegyezem. 

Az  ifjú  édes  fogadalmát 

Beváltani  jött  a  férfi  most: 

Ó   szentesítse   ön   frigyünket, 

Ó  adja  nékem  —  Margitot!  ..." 

A  benyílóban  a  kerék 
Hirtelen   elcsendesedék. 
Teréz  megijedt.   Maga  sem 
Tudta  mitől.   Talán  a  csend, 
A  mely  váratlan',   hirtelen 
Beállt,  az  ijesztette  meg; 
Sápadt  lett .  .  .   halottas   fehér, 
S  midőn  pilláit  felüté, 
Szemében,    mely   beszédes    lenni 
Szokott,  nem  volt  se  fény,  se  semmi. 
Hebegett .  .  .    Mondani    akart 
Valamit  s  nem  jutott  eszébe  .  .  . 
De  nem  tartott  —  egy  pillanat! 
S  az  értelem  jogába  lépé. 
A  benyílóhoz  fordult  s  hívta 
Margitot.   Hangja  érctelen 
Rekedt  volt  s  karját  mintegy  tiltva 
T^íyujtá  maga  elé.  De  ím 
A  nyíló  tavasz  üde  mása, 

A   bájos   gyermek   megjelen, 

Biborpir  égő  ajkain, 

Nagy  kék  szemében  szerelem 

S  megcsendül  ajka  lágy  zenéje 

Behizelgön!    „Édes    Teréz!" 

Ekkor  a  zord  varázsnak  vége, 

Zokogva  vonja  őt  keblére 

S    mig   öleli,    csókkal   borítja, 

Fülébe  suttog  untalan 

Egy  szót,  amelyben  vívódása 

És  szerelme  és   lemondása 

Ah,  minden,  minden  benne  van. 

Egy  szót  —  csak  ennyit  tud  rebegni: 

,, Szeresd,   szeresd!    Ugy-e  te  nagyon 

Fogod  őt  szeretni!?  ..." 

NOÉMI. 


Volt   egyszer   egy   törpe,   púpos   elöl,   hátul 
S    álmodni    mert    a    föld    legszebb    asszonyárul. 

K.   J. 

TE  HALVÁNY  SZŐKE  ASSZONY. 

Te   halvány,    szőke   asszony, 
Kit  lelkem  úgy  imád, 
Te  névtelen,  te  csöndes, 
Te   elzárt  szép   világ! 

Talányos,  bűvös  rejtély. 
Mint  sphynx   oly   hallgatag 
És  mint  a  sphynx  megrontó   — 
Érzem  hatalmadat. 

Elülök  lábaidnál 
Estenden,   alkonyon. 
Emésztő   láz   az   álom, 
Mit  ottan   álmodom, 

O  könyörülj  én  rajtam, 
Ó   űzz   el   engemet. 
Hisz  láthatod:   magamtól 
És  innen  nem  megyek. 

\'ALLOxMAS. 

Az  illanó  perc  szálló  szárnyát 
Megállítnám:   Ó  ne  tovább! 
Hogy   térdeidet  átkulcsolva, 
Mindvégig   így,   a   néma  poii)a' 
Leshetnem  ajkad  mosolyát. 

Hogy   mindörökké    így   csügghetnék 

Búbánatos   szépségeden 

S  szived,  lelked  enyém  maradna, 

Mint  most  e  kéjes  pillanatba' 

A  magaménak  érezem. 

Hogy  vége-hossza  ne  szakadna 
A  bűvöletnek,   mely  leköt. 
És  ébredésre,  csalódásra 
Tündér-álmomból  föl  ne  rázna 
A  te  selyem  szemöldököd! 

Ö  lásd!  Egy  élet  epedése. 

Mi  c  perc  üdvén  átragyog: 

És  benne  van  mind,  a  mi  szépei, 

Magasztosát  egy  sivár  élet 

E  szív  fenekén  meghagyott. 


MEGÁLLNÉK  ABLAKOD  ALATT 


Megállnák   ablakod   alatt 
De  nem  szabad. 


Követnélek  titokba  hűn, 
De   tudom,   bűn. 

x4h,   olyan  éber  a  világ! 
Szivünkbe  lát. 


S  a  gondolat  csak  sejtve  még, 
Már  nem  tiéd. 


Léptid    nyomát    hát    nem    lesem, 
Én  kedvesem! 


Es    nem    lel    ablakod    alaít 
Se   hajnalpír,    se   alkonyat. 

ESTE  VAN . .  . 

Nem  járok  társtalan  már,  idegen, 

A  nyüzsgő  nép  közt  úgy,  mint  hajdanánl 

Egy  édes  árny  karöltve  jár  velem. 

A   gondolat   fönsége   homlokán. 
Szeme  szememmel   egy   irányt  követ: 
Ugy  járunk  együtt,  egymás  oldalán. 

A  jobbik  ö,   a  tisztább,  nemesebb! 

A  lélek  ö  és  én  a  szó  vagyok: 

Két  jó  barát,  ah  jobb  már  nem  lehet. 

A  merre  járunk,  az  ut  felragyog. 
Mintha   arany   hajával   söprené 
S  az  úl  porába  szórna  csillagot! 

„Mig   lelkem   lelkedet   föUelheté, 
Egy  élet  elmúlt  és  most  este  van; 
Megyünk,  megyünk  a  lejtőn  lefelé." 

Egy   kézszorítás,   meleg,   hangtalan. 

Hu  társamtól  a  néma  felelet: 

—  Egy  élet  elmúlt  és  most  este  van! 


187 


0  MÉRT  OLY  KÉSŐN  .  .  . 

Ó  méri  oly  későn,  levelek  hullása, 
Daru  távozása  idején: 
Mért  nem  találkoztam  rózsanyiláskor, 
Hajnalhasadásakor  veled  én? 

Mért  nem  hallgathattuk  édes-kettesbe' 

A  pacsirtát  lesbe'  le  meg  én? 

Mért  nem  találkoztunk  a  mámor,  a  vágyak 

Az  ifjú  álmok  idején!  ,  .  . 


EGY  SELYEM  KASSZETTEL. 

E   selyem   sírboltba 
Tedd  a   leveleket. 
Miket  mámorosan 
Írogattam  neked. 

Levél,  melyre  nincs  szó, 
Se   visszhang,   se   válasz   — 
Koporsóba  való 
Csöndes   halott   már   az. 

Én   meg  majd   emléked 
Szivembe  temetem. 
Az  lesz  a  legdrágább 
Halottam    énnekem. 

FOGYTÁN    A    KIM  .  . 


P'ogytán  a  rím.  Halkabban  csendül, 
Tudtam  egy  dalt   a  szerelemrül. 
Az  évek  száma  gyorsan  rebben, 
Más   nóták   jöttek,    elfeledtem. 

A  szerelmet,  azt  nem  sajnálom. 
Ifjúság  nélkül  az  csak  álom. 
De  hogy  a  rímek  cserbe  hagytak, 
Az   oly  szomorú  gondolatnak. 

.  .  .   Látom   olykor   az  utcán   menni, 
Ö  rajta  nem  változott  semmi. 
Termete  lenge,   haja  arany, 
Csak  én  változtam,  csak  én  magam. 

Ö  rám  tekint,  én  rá  tekintek, 
S  ugy  rémhk,    mintha  tudna  mindent, 
Hogy  ifjúság,  dal  s  rím  oda  van  — 
S  én  oly  szörnyen  szégyellem  magam! 

AZ  ERDŐ  PARANCSOL. 


Mindegyre  zordabb  lett  a  tájék, 
Sötétebb  a  fenyves,  hűsebb  a  lég 
És   nesztelenebb   a  mély   vadon, 
Döcögve,   lassan  halolt  kocsink 
A   szakadékos   hegysikátor 
Csalit-övezte,   patak-átszabdalt 
Utain  le-fel,  s  mélyebben  egyre, 
Míg  az  ősrengeteg  sötétje 
Fölött   a   sziklatömör   bástyák 
Összehajoltak  s  az  égből  nem  látszott 
Csak  egy  parányi  folt! 

Noémi!  ujonglam  elfojtva,  halkan, 
Noémi!   Noémi!  —  S  lelkem  aléltan 
Belemerült  a  gyönyörök  tavába,  — 
Világokat  visszatündöklő 
Szemeid  fényébe! 
Oly  régen  vágyva, 
Soha  nem   remélve, 
Tüneményes  nyáréj  álmának  tetszik, 
Hogy  most  itt  ülünk  együtt  a 
Ruganyos  hintó  dagadó  párnáin, 

Kezed  a  kezemben,  szorosan  együtt, 

Nyomavesztetten,  mintha  elsülyedve, 

Ezer  mérföldre  az   ismé'rt  világtól, 

Idegen  földön: 

Idegen  földnek  védő  vadonában 

Kettesben    egyedül! 

S  ólálkodó  szemek  nincsenek  résen, 

Nyelvelő  ajkak  nem  fenik  nyelvük, 

Szentségtelen   fül  nem  hallgatódzik: 

Tannk    csnpán    az    emberhangtalan. 

Szomorúan  nyájas, 

Őszi   fenyő   erdő, 

A  mely  el  nem  árul  sem  sóhajt. 

Sem   titkot,   sem    sziveink   lázas, 

Égő  dobogását; 

S  még  az  ég  is  kegyesen  szemet  huny: 

Nem  látszik  belőle  több, 

Csak  egy  parányi  folt! 


Száz    félreértés   tova   lehelve. 
Száz   akadály   agyonliporva, 
Nincsen  e  drága  percben  közöttünk 
Válasz   egyéb,   mint   az   a   könnyű, 
Kis  csipkcszegélyü  selyem  mantilla, 
Melyet    Noémi    negédes-kacéran 
Panyókán   vállára   vetett. 
Pajkos  szellőcske  kapóra  lendül 
S   mint   ügyes   diplomata, 

Ki  finom   szimattal 

Megérez  alkalmat 

És  sebteii  él  vele: 

Fogom  az  ártatlan  áldozatot, 

A    tolakodó    kis    csipkeköpenykét 

És   óvó,   gyöngéd   gondoskodással 

Beterítem   véle 

Noémi  lábait, 

Noémi    térdeit 

S   a  domború  csodaszép  kebel 

Márvány   idomait! 


Pirkadó   hajnal   önti   el   arcát, 
Szemében   mámoros   fény  cikázik, 
És  én  válla  hegyére  hajtva  fejem, 
Suttogva  tördelek  édes  szókat. 
Lázasan   össze-vissza  beszédet, 
A   melynek   örök-egy   refrainje 
Egy    dallamos,    hárfazengzelű    név, 
Az  ö  imádolt  édes  neve: 
Noémi!    Noémi! 


Hirtelen  nagyot  zökken  a  hintó 
S  megáll.  A  jámbor  talián 
Leugrik  a  bakról  s  jelenti  álmos, 
Egykedvű    képpel: 
Megugrott   a  kocsiút!    Innen   túl 
Gyalognak   áll   csak   a   világ!   — 

Ekkor   leszállunk. 
Mélázó,  tétova  andalgással 
Neki  indulunk  hegypatak  mentén, 
Elhagyott  ösvény  halvány  csapásán, 
Mit  fölvert  a  fti  s  a  vadvirág!  .  .  . 
Oly  csöndes  az  alkony! 
Természet  ős  vadonában 
A  hangtalan  magány! 

S  ahogy  egymás  mellett  ballagunk  szótlan 
Noémi  könyökig  érő 
Selyem  keztyűit  lassan  lefejti, 
Mintha  egy  titkos  ösztön  sugallná, 
Hogy  ide  nem  illő  — 
Imádság  ez  is!  .  .  . 

S  a  sárguló  avarban  útlan 
Elvész,  enyész  a  vezető  csapás 
S  utunkat  állja  a  bolygatatlan, 
Százrejtekü,  irlatlan  erdő. 
Szabad  hazája  kéjnek,   szerelemnek. 
Szűz   pompájában  az  ősrengeleg! 
S  pihenni  hív  rejtett  forrásnál 
Cserfa  tövében  a  selymes  mohágy. 
Perzsa  szövetnél  mesteribb  szövésű. 
Királyi  trónnál  kecsegtetőbb! 
S  igézetes  tagjait  lassan,  lágyan 
Lebocsátja  Noémi 
A  hímes  kerevetre 
S  amint  a  könnyű  kis  úti  kalap 
Terhét  lebontja,   széjjel  csapódik 

Két  felé  két  neliéz, 

Csillámos  haj  fonala 

S  arcomho'  simul  lágyan  az  egyik, 

Mint  kedves  régi  ismerős! 

„Noémi!"  rebegem  halkan  esengve, 

S  szemére,  a  mint  szemem  belevillan, 

Hamvas  ködös   fátyol  árnyékolódik 

S   pillája  lehuny.  . 

Eltűnik  az  erdő! 

Elsüllyed  a  világ! 

Összecsapódnak  fölöttem  a  lángok! 

S  kábultan  hanyatlik 

Noémi   ölébe  mámoros   fejem!  .  .  . 

Ekkor  halk  zokogás  ütődik 
Fülembe.  Noémi  sír. 
S   midőn  könnyes  ábrázatáról 
Remegő  kézzel 

Levonom  bársonyos,   keskeny  ujjait. 
Fuldokolva  .  .  .   töredezve  suttog 
S   közben   idegesen   babrál, 
Lázas  homlokomból 
Félresimogatva   a   kuszált   hajat: 
—  Itt  az  erdő  parancsol!  —  Hallgatni 
Szavára  oly  könnyű,   oly  édes 
És   ellenszegülni   ah,   oly   nehéz! 
De  lásd  ...   a  kocsi  vár  .  .  . 
És  holnap  visszatérünk  .  .  . 
Saját  világa 
Elzárt,  külön  keretébe  kiki. 

Az  én  világom  unott  termekben 

Unalmas  népség,  cifra  hazugság! 

Ó,  de  mikor  e  hazugság  mégis 

Lelk'ismeretünk!  .  . .  Akarod,  hogy 

Fülig  piruljak  vagy  sápadozzam. 

Mikor  estenden  a  társaság   majd 

Zamatos  mokkát  szürcsölgetve 

Emberszólással  édesíti 

A  barbár  földön  termett  italt 

S   célzással .  .  .   jellel . .  .    elejtett  szóval 

Kivégzik  a  nő  becsületét, 

A  másét  ma  s  lehet,  holnap  az  enyém! 

Akarod   reszkessek, 

Mert  a  mit  mondhatnának  —  igaz? 

S  ne  merjek  tükrömbe  nézni  ezentúl 

Mert  a  ki  onnan  visszatekint  rám, 

Egy  idegen  asszony,  a  kit 

Nem  ismerek .  .  .  ismerni  nem  akarok. 

Jer!  Jer!  Siessünk,  fussunk, 

Meneküljünk  innen  ...   én  félek   itt .  .  . 

*    *    * 

Fölérzek  olykor  éjnek  éjszakáján 
Egy  elmosódó  kétes  pillanatra, 
Nem  tart  tovább  egy  jelenésnél, 
Nem  tart  tovább  egy  gondolatnál, 
S  lehet,  hogy  ezt  az  ébredést  is 
Csak  álmodom. 

Látom  a  vadont,   látom  a  sziklát, 
Cserfa  tövében  a  selymes  mohágyat 
S  az  égből  fenn  azt  a  parányi  foltot. 
Megcsap  egy  édes  illat  emléke 
S  fél-álomban  ajkam  ismétli  lágyan 
Mosolyba  vesző  titkos  gyönyörrel: 
,,Az  erdő  parancsol,   Noémi! 
Az   erdő    parancsol!  ..." 

NÁPOLYI  EMLÉK. 


Leáldozóban   volt   a   nap.   Enyészve 
Foszlott  a  köd  a  nyugvó  tengeren 
S   a   fátyolát  lebbentő   messzeségbe 
Áhítattal   merült   tekintetem. 

Felhőtlen  égbolt  egyenletes  kékje: 
Ragyogott  Nápoly  tündér  ege  rám; 
S  lelkembe  lágyan,  lábujjhegyen  lépve. 
Bevonult  a  béke  harcok  ufán. 

E^lsüllyedésig  megrakodva  gályám, 
Kidobtam  a  súlyt:  mindent,  mi  gyötör, 
S  jöttem  üdülni  a  csodák  hazáján. 
Hol  élni  kéj  és  meghalni  gyönyör! 

Magamba  szívni  a  balzsamos  léget, 
Fürödni  fényben,  látni  kék  habot. 
És  megtagadni  mind  a  bölcseséget, 
A  melyre  otthon  taníloltatokl  — 

A  Posilipón  ért  utói  az  alkony 
Kidőlt-bedöit  osteria  tövén 
S  egy  ott  felejtett  mohos  gránit-talpon 
Csakhamar  víg  tanyát  ütöttem  én. 

Gólyanyakú    kis    szélke-gömb    üvegben 
Egy   vén  anyó   chianti  bort   hozott, 
S  jött  az  osztrigás  —  idegenre  lesben  — 
S   bizalmasan  mellém  kuporodott. 

Héjas    csemegéit    rögtönzött    torra 
Fejteni  kezdé  és  csettengetett: 
Rá-rákacsintott  bikavér-boromra, 
S  szóba  keverni  tett  kísérletet. 

Nem  értem  bár,  de  szava  —  merő  dallam  - 
Elhalva  is  még  cseng-bongott  felém, 
A  míg  szememmel  végig  sikamlottam 
Santa  Lucia  árbocerdején. 

S   minél   alább   merült  a   láthatáron: 
A  hunyó  nappal  mélyebb  lett  a  csend; 
Vonzóbb  a  kép;   sejtelmesebb  a  távol; 
S  enyhébb,  nyugalmasabb  szivembe'  bent. 

Nem  bántott  semmi.   Nő  és  gyermek  képe 
—  Mi  távolból  aggaszt  —  nem  zaklatott; 
Miként  ha  lelkem  minden  köteléke 
Lefoszlott  volna  egy  varázsra  ott. 

Ó  olyan  egy  voltam  e  pillanatban 

A  természettel,  mely  itt  hű  barát: 

Szint'    érezem,    hogy    szíve   bennem    dobban, 

S  az  én  szivem  belé  enyészik  át! 

Mosolygva  nyúltam  a  kristálykelyhe' 
A  színig  megt öltem:  Evan,  Évoé! 
A  trónjavesztett  régi  istenekre! 
Kik  visszavágyhatnak  e  táj  felé. 

S  a  mint  ajkimhoz  emelném  a  kelyhet, 
—  Kehelytől  ajkig,  hej,  még  messze  rés!  — 
lm,  gyászmenet  tart  föl  a  meíredeknek. 
Megdöbbentő,  szokatlan  temetés! 

Lebbentyüs  fehér  álarcot  viseltek 
A  minisztránsok  és  halottvivök, 
Egy  csöngetett,  egy  vitte  a  keresztet 
S  a  többi  szökdelt  a  halott  előtt. 

A  pap  egykedvűn  lépdegélt,  közönnyel 
S  a  füstölőt  lóbázta  álmosan; 
Énekszó  nem  zendült,  sirám  nem  tört  fel. 
Mely  zavarná  a  holtat  almiban. 

Szép  ifjú  halott  volt,  a  kit  temettek, 
Bibor  nyugágyon  vitték   szabadon; 
Férfias  arca  fordítva  keletnek, 
Ugy  csüggött  a  kék  mennyboltozaton. 

Kezei   egymásba  kulcsolva  lágyan, 

Ujjai  közt  egy  üde  rózsaszál: 

Ily  nyájas  színben  soha  még  nem  láttam  — 

Ah,  arra  Délre  szép  csak  a  halál!  . . . 

S  mikor  hozzám  elértek,  fölemeltem 
Magasra  a  veszteglő   serleget: 
,, Nyugalmas  álmot,  boldog  ismeretlen! 
Ki  utamat  itt  véletlen   szeged. 

Ha  számomra  is  egyszer  üt  az  óra 
És  fáradt  testem  megpihenni  vágy: 
így  szállítsanak  engem  is  nyugvóra 
Parti   árnyból   az   alkony pirba   át. 

Ne  kisérjen  se  zokogás,  se  ének, 
Se  sokaság,  mely  holnap  megtagad; 
Az  örök  semmibe  úgy  sincs  kiséret, 
Oda  minden  lény  egyedül  szakad. 

Csak  ha  úgy  akarná  a  jó  szerencse. 
Legyen  közelbe  —  ezt  kívánom  én  — 
Egy   szív,   úgy   dallal,   érzelemmel   telve. 
Mint  most  e  pillanatban  az  enyém. 

Valami   elzüllött   poéta-lélek. 

Ki  megszerette  a  hegy  lángborát. 

Az  köszöntsön  fel,  úgy  mint  én  most  téged, 

S  ürítse  értem  búcsúpoharát!" 

SÚLYOM  PETI  HEGEDŰJE. 

Súlyom   Peti,   hegedűje,   hegedűje  — 

Boszorkányos  a  bordája,  nyh-ettyűje. 

A  fehér  nép  eszét  veszti. 

Ha  nótáját  megereszti 

Súlyom  Peti  hegedűje,  hegedűje. 

Elkóborog  öreg-setét,  nagy  éjszaka 
Súlyom  Peti  hegedűje  síró  szava: 
Mint  valami  ágról-szakadt 
Koldulgat   egy   ablak  alatt: 
„Nyisd  ki,  Zsófi,  leveles   kis  kaputokat. 

Összetöröm  a  hegedűm  száraz  fáját, 

Ne  hallhassa  soha  senki  a  nótáját, 

Hogyha  a  te  szived  siket. 

Síró  szavát  nem  érti  meg, 

Minek  húzzam,  kinek  húzzam  akkor,  kinek? 

Fehér  Zsófi  hattyu-habos  selyem  ágyon 

Hallgatódzik,  kerüli  az  édes  álom. 

Az  a  nóta  csalja,  vonja, 

Édes  eszét  összebontja, 

Babonásan,    mint    az    inda,    körülfogja. 

„Tul  a  Dunán  van  egy  nagy  víz,  hej  a  tenger, 

Teljes-teli   kincs-arannyal,   meg  gyöngyszemmel. 

Gyere  velem,  átviszlek  én, 

Gyönge  széltől  is  óvlak  én, 

Hivebb  legényt  nem  találsz  a  föld  kerekén." 

.  .  .  Öreg  apját,  öreg  anyját  hagyta  cserbe, 

Elment   vele   sötét,   zajgó   tengerekre. 

Gyönge  testét  szél  átjárta. 

Meg  nem  oltalmazta  párja 

S   nyomorultan   odaveszett   a  világba. 

Súlyom  Peti  hegedűje,  hegedűje  — 

Boszorkányos  a  bordája,   nyirettyűje, 

A  fehér  nép  eszét  veszti. 

Ha  nótáját  megereszti 

Súlyom   Peti   hegedűje,    hegedűje. 

DÓZSA  GYÖRGY. 

Temesvári  szabad  haláron 
Jegenye  áll  egy  sorba'  három, 
Tollászkodni  varjú  megszállja, 
ös   időkiöl   varjak  tanyája. 

Állnak  sötét   századok  óta, 
Nem  áldás  —  az  iszonyai  óvta; 
Vész  kimélte,  ember  kerülte, 
S  nem  akadt  fejsze,  hogy  ledűlse. 

Állnak  zordon,  meredve  égnek, 
Mintha  ujjal   fenyegetnének. 
Lombjuk  közt  sír,  ha  lombjuk  rezzen. 
Egy  bolygó  lélek,  temetetlen. 

Ki  koporsót  és  sírt  nem  látott .  . . 
Itt  Dózsa  Györgynek  trónja  állott 
Sistergő,  izzó,  gyilkos  fénybe' .  .  . 
Itt  nyomtak  koronát  fejébe. 

A   trón   helyén   engesztelésül 
Idővel  itt  kápolna  épült, 
Szerény  kis  fülke  —  minden  éke 
A  szelid  szűz  Mária  képe. 

S  a  kiket  üldöz  titkos  bánat, 
Imádkozni  ide  kijárnak. 

Pórnő  mellett  térdelni  láttam 
Uri  asszonyt  selyem  ruhában. 

És   minden   istenáldott   este 
Mécsek  gyúlnak  —  pirosra  festve 
A  színehagyott,  halvány  képet, 
Oltárt,  fülkét,   egész  környéket. 

Túlnan  az  országút  szegélyén, 
A  nyesett   akácfasor  végén, 
Ott  szoktam  korhadt  kis  fapadon 
Elmerengni  nyári  alkonyon; 

Nézni,  a  mint  a  villó  pára 
Szakadozott   fehér   foszlánya 
Lingve-lengve,   kisérő   rajba' 
Ráfekszik  a  mocsártalajra, 

S  hallgatódzni ...  ki  a  mély  csendbe 
—  A  kápolnával  épen  szembe'  — 
Gondolatok  hálóját  fonva, 
Múlton,  jövőn  el-elborongva. 

Mint  sebes   ölyü  jött  az  éjjel, 
Szárnyát  hirtelen  bontva  széjjel: 
Se  láng,  se  csillag,  se  szövétnek. 
Csak  a  fülke  mécsei  égtek 

Vöröses  izzó  lánggomolyba'. 
Mikéntha  parázs  láva  folyna, 
És   a  káprázat  közepében 
Ott  ül  Dózsa  királyi  székeni 

Parázsból,   gúnyból  koronája 
Kivillan   a  nagy  éjszakába, 
Hogy  belepirul  még  az  ég  is, 
Mely  látta,  nézte,  tűrte  mégis! 

—  Te  kárhozott,  gyűlölt  árnyalak! 
Se  hős  —  se  martir  —  se  áldozat: 
Rém  csupán,  kit  mindenki  retteg  — 
Hányszor  jelentél  itt  nekem  meg! 

Arcodon  dölyf  —  szemedben  átok: 
„Rut  ráfogás  a  koronátok! 
Emberjogért  keltem  én  harcra. 
Küzdelmem  egy  nagy  eszme  harca! 

De  jönnek-mulnak  évszázadok 
És  —  reszkessetek  —  feltámadok! 
Szellemem   a   földet  bejárta, 
S  rám  ismertek:  —  ez  Dózsa  árnya!" 

Mig  emberjog  tiporva  senyved 
S  hazugság  marad  a  legszentebb, 
Mig  könny  és  vér  patakba  folynak 
És  átka  lesz  csak  a  nyomornak; 

Mig  egy  szív  lesz,   a  mely  fellázad, 
Hogy   a  születés   megalázhat. 
Megalázhat,   poklokra   vethet: 
Dózsa  lelke  meg  nem  pihenhet. 

MESE 

A  NAGY  CSIZMÁRÓL  ÉS  A  KIS  CIPŐRŐL. 


Egyszer  volt,  hol  nem  volt,  a  szakálla  kender 
Volt  egy  ügyefogyott  szegény   pity-poty   ember, 
Afféle   „ted-idde   tedd-oda"   szegénye, 
Mostoha  a  sorsa,  szegény  szerencséje. 

Hát   egyszer  este,   mikor  ázva,   fázva, 
Erdei  napszámról  holtan  elcsigázva, 
Üres   tarisznyával   haza   somfordálna, 
Hallja,  hogy  beütött  a  szerencse  nála. 
Rég  lesi.  Nagy  sor  az!  Léptit  szaporázza 
És  beront  ajtóstul  a  kicsike  házba 
Letenné   a  baltát,   állítva  sarokba. 
Úgy  a  hogy  száz  éve  mindennap  megszokta, 
S  rárivall  a  bába:  ,,Van  jó  dolga  kendnek? 
Nem  látja  a  kaskát?  Nem  látja,  hogy  gyermek?" 

Tenné  az  asztalra  —  s  újra  reá  mordul 
„Gyerek  van  ott,  látja!"  —  a  vén  asszony  zordul. 
Gyerek  itt,  gyerek  ott,  gyerek  minden  zugba', 
Gyerek  fenn  a  polcon,  gyerek  lenn  a  sutba', 


206 


Annyi  mint  a  lencse,  egy  egész  petrence 
Roskadoz  alattuk  a  búbos  kemence. 

S  a  szegény  embernek  ez  áldás  láttára 
Az  inába  szállott  minden  bátorsága. 
,,Hol  veszek  én  annyi  szalonnát,  kenyeret, 
Hogy   felnevelhessem   ezt  a  raj   gyereket?" 
Csavarint  ja  fejét,   mint  szélben  a  nádszál: 
„No  te  uram  isten!  be  kifiguráztál!" 
Kapta  magát  menten,  a  baltáját  fogta 
S  indult  mindörökre  vissza  a  vadonba.  — 

Mikor  a  gyerekek  megemberesedtek. 
Az  édes  anyjához  így  szólt  a  legkisebb: 
,,Süss  hamupogácsát . . .   add  a  tarisznyámat 
Megyek,  hazahozom  az  édes  apámat." 
A  csiszlikkel  pedig,  ki  szomszédban  lakott. 
Az  útra  egy  öblös  fél  csizmát  varratott 
Jó  bagariából,  nem  fösvényül  szabva, 
Három  cigánylegény  elfért  volna  abba', 
Három  cigánylegény,  meg  egy  öreg  dádé  .  .  . 
így  indult  a  fiú  az  édes  apjáért. 

Hét  évig  fel-alá  a  nyomát  kergette. 
Míg  végre  ráakadt  egy  nagy  rengetegbe'. 
A  hamupogácsát  tarisznyástul  szépen 
Lerakta  egy  mohos  nagy  tölgyfa  tövében, 
Mellé  a  nagy  csizmát ...  és  azután  leste, 
Az  elvadult  ember  mikor  tér  meg  este. 

Mikor  az  utolsó  madárfütty  elhangzott, 
És  a  vadon  nem  ád  többé  semmi  hangot, 
Cammogva  az  öreg  jött,  letelepedett 
És  a  pogácsából  jóizüet  evett. 

S  a  mikor  kiürült  az  egész  tarisznya, 

Álmélkodva  nézi:  „Nini,  e'  meg  csizma!" 

Debreceni  vásár  sok  elmúlt  azóta, 

Hogy  ő  a  lábára  csizmát  húzott  vóna. 

Megkívánta   szörnyen  ,  . .    alig   bírt   magával 

S  belemászott  mindjárt  mind  a  két  lábával. 

Ekkor  elérontott  a  fia  a  lesbül 

És   vállára  kapta  nyomba'   mindenestül, 

Akár  csak  a  molnár  a  teli  zsák  lisztet: 

,, Megfogtalak,   apám,   és   most   hazaviszlek!" 

*  *  * 

Ülök   magamban  tépelődve, 
A  gondok  szövőszékén  szőve, 
A  csüggedésnek  keselyszárnya 
Suhog  fölöttem  .  . .  s  vájja,  vájja. 
Szivembe  vájja  karmait. 
Gyermekzsivaj  tör  be  szobámba. 
És   fényét  átküldi  a  lámpa 
A  félig  nyitott  ajtón  által 
Egy  széles  világító  sávval. 
Amott  a  sáv  ragyogó  végin 
Olt  vetkeződnek  kis  cselédim. 
Zsibongva,  zajgva,  hárman-négyen 
(Nagy  itt  az  áldás  e  környéken!} 

S  amelyre  a  lámpa  lángja  süt  le: 
Az  ágy  ...  a  vánkos  fehér  csücske 
Ide  szolgál  s  míg  nézem,  látom, 
Egy  könny  terem  a  szempillámon. 
—  Aludj  átok  I   A  ma  tiétek. 
Tinéktek  enyhe  még  a  fészek. 
Bolygatlan  fészken  gyermekálom  — 
Egyetlen  édes  e  világon! 
Ki  tudja,   mit  hoz   majd  a  holnap? 
Sejtelmeim  viharról   szólnak, 
Sötét  madárról,  amely  koppan 
És   pusztit  nyájas   otthonomban. 
Mihaszna  küzdtem  annyi  évig, 
Hogy  most  a  holnap  gondja  rémítV 
Ö  átok  rád,  dicsőség  szomja, 
Mely  lelkemet  hinárba  fonta, 
Hogy  piros  vérem  hullásának 
Jutalma  légyen  késő  bánat! 
Ó  gúny!  hogy  mind  a  hevülések 
Elpárologtak,  elenyésztek, 
S    a   világ-átölelő    lángok 
Utolsó  üszke  is  elmállott; 
Hogy  a   magas  symphoniáhól. 
Melyet   lelkem   magában  ái)olt 
Nyomor  között  is,  szennybe',  sárba', 
Agyonkövezve,  megalázva. 
Egyéb  se  tudott  megmaradni. 
Egy  hang  csupán,   rekedt,   alanti, 
Mely  égbe  nem  tör,  eget  se  kér, 
Egy  hang,  egy  vágy:  kenyér,  kenyér! 

Ini  hanyatlóra  áll  már  napom, 

Sötéten   száll  le  alkonyatom, 

Az  életalkony  —  még  csak  semmi, 

De   emberek   közt  járni-kelni 

S  érezni,  hogy  szivünkbe  benn 

Minden  kiholt  és  idegen, 

Merő  üszög  és  puszta  rom  — 

Ah,   kínos,   gyötrelmes  nagyon! 

S   kidobni  lassan,   sorra,   rendre 

A   felkorbácsolt  elemekbe 

A  saját  házi  isteninket, 

Kik   óvtak,    oltalmaztak   minket, 

Míg  jött  a  balsors  fordulója . .  . 

Majd  befogadni  a  hajónkba. 

Mikor  a  bordája  ropog-recseg, 

Hogy  a  viharban  segítsenek, 

Barbár  idegen  isteneket, 

Kiket  mi  soha  meg  nem  értünk, 

És   nyelvükön   sohsem   beszélünk 

S  kezd  minden  érthetetlen  lenni: 

Az  már  a  „Nihil",  az  a  Semmi!  .  .  . 


,, Add  lábacskád!..."  csendül  egyszerre 
Egy  édes  hang  a  közelembe'. 
Kis  fitos  orrú  lánykám  szava, 
Oly  lágy  akár  a  lágy  muzsika; 
Csak  térdig  ér  az  inge  épen 
És  kis  cipőt  tart  a  kezében, 

Kiss   József    összes    költeményei    I.  14 

Nem  nagyobb  —  füllenteni  vétek! 
Mint  egy  pici  kolibri-fészek, 
És  addig  mesterkedik  véle, 
Mig  ráhúzza  lábam  hegyére. 

„Megfogtál,    drágám!"   rebegem 
És   össze-vissza  ölelem, 
,,A  kis  cipő  haza  hozott, 
És  most  ismét  itthon  vagyok!" 

HOVA? 

Hová,  hova  lomhán  lecsüggő  szárnnyal 
Tépett  hajóm,  te  korhadt  kis  ladik! 
Magányos  fáklyád  széllel  és  hullámmal 
Még  meddig  küzd?  meddig  viaskodik? 

Ha  egymagámba  járnám  a  hullámot 
S  ne  csüggne  rajtam  annyi  drága  lét! 
Ó   dehogy  védném  e   félig   elmállott, 
Veszendő   roncsnak   olcsó   életét. 

Hol  legvadabb  az  örvény  forgatagja. 
S  az  éj  magánya  a  legzordonabb: 
Oda  terelném,  hogy  a  szirtbe'  csapja 
A  legelső  hullám  csolnakomat. 

De  nem  szabad!  Sorsom  kemény  parancsa: 
Lankadt  izommal  törni  a  habot, 
Bár  érzem,  hogy  az  áhított  révpartra 
Csak   evezőm   eldobva  juthatok! 


14* 

A  CIGANYVAJDA  ELÉGIÁJA. 


Meghalt  a  vajda  —  oda  lett  a  vajda, 
Megesett  a  szörnyű  baleset   rajta, 
Búsul  a  cigányság,   egyre  azt  hajtja: 
Ne  neked,  dádé!  benne  vagy  a  bajba! 

A  mikor  megérzé  közelgő   végét, 
Egybehívá   hét   sátoralja   népét, 
S  halkan  —  a  szélsők  alig-alig  érték, 
Elhaló-haldoklón  szólt  ilyeténkép: 

„lm,  fogytán  a  szusz  már  a  fujtatóba'. 
Pihenni  tér  a  sátorok  lakója. 
Pihenését  csönd  s  áldott  béke  ója, 
Vihar  nem  lesz,   se  szél  a  bolygatója. 

Aludni  vágyom,  hűséges  vajdátok, 
Még  búcsúszóra  végszavam  halljátok, 
örökül  mást  és  úgy  sem  hagyok  rátok. 
Meg  egy  rossz  üllőt  s  horpadt  kalapácsot. 

Viaskodj,   rajkóm!    tovább  is   a   széllel, 
Legyűröd  ne  félj,  tűrés  fegyverével. 
Sátrad  kőházzal  soha  ne  cseréld  fel. 
A  sátor  olykor  palotával  ér  fel. 

Mi  kőházakban  oly  nagyon  ritka: 
A   boldogság   a   kóbor   sátrak   titka! 
A   sátorponyva  mindenfelől  nyitva, 
Hamarabb  kigyúl  a  lappangó   szikra. 

A  boldogságból  én  kivettem  a  részem 
Egy  szál  hegedű  —  egy  pár  tüzes  szép  szem  — 
(Ah  végórámban  is  még  rá  emlékszem!) 
Álom,  oly  édes,  hogy  túltesz  a  mézen  — 

Egy  pipa  dohány  —  egy  ital  víz  —  mi  kell 
Még  több?  Ki  be  nem  érheti  ennyivel, 
Sátraink  alól  az  sompolyogjon  el, 
Vándor   szabadságot   az   nem  érdemel! 

Bejártam  körül  a  kerek  világot, 
Ó  mindenütt  szép  akármerre  járod! 
De   hol   végig   aludnám   a   nagy   álmot: 
Szívem  örökké   csak   egy  helyre  vágyott. 

Oda  vigyetek  hü  véreim,  népem! 
Hol  a  nap  leszáll  füzes  Olt  vizében, 
Messze  Moldovában  aranyos  réten, 
Ott  az  én  sírom  már  megásva  régen. 

Hej   ott  maradt  el  tőlem  édes   társam, 
Hogy  soha  többé  öt  viszont  ne  lássam, 
Hű  kísérőm  a  nagy  barangolásban, 
Szívem   szerelme  .  .  .   sírját   magam   ástam. 

Vén  csontjaimat  ott  ágyazd  be,  népem! 
Ott  lesz  csak  enyhe  nekem,  közelében. 
Sohse  félts:   megférünk  egy  sírba   szépen 
S  biztatjuk  egymást,  ha  félnénk  setéiben. 

Nos?  Ki  ígéri?  Esdő  szómra  hajtva 
Nincs,  ki  megtenné,  mit  szívem  óhajtna? 
Ó  renyhe  nép  te!   Ó   te  lusta  fajta!  .  .  . 
No  de  egyet  még  rátok  bíz  a  vajda. 

Fülelj!   Ama  sír  túl  messze  hegyeken 
Már  kincset  is  rejt,  a  mi  drága  nekem, 
Vajdák   kincsét,   botját   ott   rejtegetem, 
A  ki  oda  elvisz  —  mind  az  övé  legyen!" 

S  mint  ki  fogas  cselnek  előre  örül. 
Furfangos  mosoly  játszott  ajka  körül, 
Hunyorgatott  félig  hunyt   pillák  mögül. 
Elhallgatott   és   csend   lett  köröskörül. 

Egy  barna  legény  a  vonót  gyantázta. 
Próbált  új  nótát  húrjain  e  gyászra. 
És  addig-addig  próbálta,  cifrázta  — 
Vajda  lelke   rég   fönnjárt   mennyországba', 

ERDŐN. 

Erdőn  jártunk,   eltévedtünk, 
Bólintott    a   lomb   felettünk. 
Vadgalamb   kacagott   lesbe. 
Szemed   az   ösvényt   kereste, 
És  egyszer  —  utolért  az  este. 

Ha  még  egyszer  találkozva, 
Sűrű   erdő   összehozna: 
Egyikünk    se    lenne   bamba, 
Lomb  hiába  nem  biztatna. 
Vadgalamb  ki  nem  kacagna. 


ÚTRAVALÓ. 

Mi  földönfutónak  a  hajlék, 
Mi   éhezőnek   a   falat, 
Az  tépelődő,  bús  kedélynek 
Olykor  egy  szó,   egy  gondolat. 

Olyan  mint  mikor  gyönge  résen 
Vadonba   hat   egy   napsugár 
S    ösvényt   mutat   a   tévelygőnek. 
Melyen  ismét  haza  talál. 


216     — 


KINCSES  LÁZÁR  LYÁNYA. 

özvegy  Salamonné  düledt  házikója 

Hogy  épült  fel  újra  —  van  arról  egy  nóta! 

Évődik  fiával  Salamon  özvegye, 
(Karcsú  legény,  szálas,  mint  sugár  jegenye) : 
„Képed  is  megfogyott  —  színed  is  elhagyott, 
Szívembe  nyilallik  sok   sűrű  sóhajod, 
Tekintsed  anyádat,  koronám,  sugárom! 
Végy  erőt  e  szörnyű,   e  nagy  bűsuláson!" 

Felüti  a  legény  szép  fejét  sötéten: 

,,Édes   anyám,   lelkem,   lenne  egy  kérésem. 

Halálosan  beteg  Kincses  Lázár  lyánya. 

Ha  meghal,  meghalok  nyomban  én  utána. 

Ha  te  oda  mennél  —  ha  nekem  hírt  hoznál!  - 

Bánatos  szívemre  gyógyító  írt  hoznál!" 

Szegény  özvegy  asszony  kezét  összecsapja: 
,, Irgalmazz  minékünk,   oh   irgalom  atyja! 
A  dölyfös!  a  pogány!  a  nyomorult  vére! 
Lázáré,  ki   kutyát  uszit  a  szegényre!  .  .  . 
Jaj  nekem,  anyádnak,  meg  vagy  babonázva!" 

De  azért  csak  megy,  megy  szegény  asszony  fázva, 
Mintha  hideg  lelné,  a  nagyúri  házba. 
Suhan  hímes  ponyván,  posztó-ajtót  lebbent, 
S  egyszerre  csak  ott  van,  ott  áll  legislegbent: 
Hattyuhabos   ágyon   nem   ottan  fekszik-e? 
S  köszönti  félénken:  „Adj  Isten,  Esztike!" 


,, Fogadj  Isten  néném,  özvegy  Salamonné! 
Kertje  rózsafája  él-e  még?  virul-é? 
Kicsike  kertjében  hej!  csak  egyszer  jártam, 
De  azóta  mindig  az  Alvégbe  vágytam. 
Ha  nekem  ily  édes  jó  anyám  lehetne. 
Nem  kívánkoznám  ugy  a  magas  mennyekbe. 


Özvegy  Salamonné,  édes-édes  néném! 
Kelmédet  én  egyre,  de  oly  nagyon  kérném: 
Karikagyűrűcske  növendékujjamon  — 
Viselje  emlékül,  im  fogja,  od'adom: 
Ha  majd  drága  kezét  csókolja  valaki, 
Karikagyűrűmre   hulljanak    csókjai!" 


Csoszogó  járásnak  hallani  halk  neszét, 
Lehunyja  a  beteg  fáradtan  a  szemét. 
„Mi  a  keresőd  itt?  Ki  bocsátott  ide? 
Nincs  is  a  szegénynek  szemérme,  se  hite! 
Elhordd  magad  nyomba',  éhenkórász  hada! 
Elbirja  keservét  a  vén  Lázár  maga." 

Özvegy  asszony  fia  ismétlen  könyörög: 
„Fenn  az  udvarházban  tömérdek  nép  sürög: 
Tudod  anyám,  vége!  azt  jelenti,  vége! 
Nincs  e  földnek  többé  napja,  üdvössége! 
Eredj    anyám,    eredj,    sirasd   el   helyettem, 
Ne  lássa  azt  senki,  hogy  én  mivé  lettem!" 

Kincses  Lázáréknál  lábujjhegyen  járnak. 
Doktorok,  kuruzslók  kitérnek  egymásnak, 
Kivül  a  tornácon  alamizsnát  osztnak. 
Templomban  jó  zsoldért  papok  imádkoznak. 
De  a  kemény  égbolt  süket  az  imára: 
Hallálal  vívódik  Kincses  Lázár  lyánya. 

S  Kincses  Lázár  jár-kél,  mint  megbomlott  lélek 

,,Még  egyet,  utolsót!  Jöjjenek  a  vének!" 

Komor  nagy  terembe'   telepítik  körbe, 

S   közéjük  lép  Lázár:   „Lássatok  megtörve! 

Dölyföm  letiporva,   gőgöm  megalázva! 

De  ha  isten  őtet  —  ha  engem  megszánna. 

Halljátok,  ím  hittel  teszek  fogadalmat " 

S  helyeslőn  a  vének  sorra  bólogatnak 
„Fogadod?"  —  „Fogadom,  hivom  a  Jehovát!" 
„Ámen!  Ugy  segéljen!"  —  suttogva  mormogák.  — 

„Kincses  Lázár  Eszti,  én  gyönyörűségem, 
Halotlaidból    feltámadt  üdvösségem! 
Titkos,  nagy  beszédre  állj  elém  egy  szóra! 
De  elébb  öltözködj   fényes  úri  módra, 
Selyembe,  aranyba,  csillogó  gyémántba, 
S  mosolyogj  már  egyszer  a  te  ősz  apádra!" 

Kincses  Lázár  Eszti  szomorún  elébe, 
Selyembe,   aranyba,   gyémántosan   lépé. 

,, Megkéretett  téged  milliomos  bankár, 
Márványházba'   lakik,   négylovas  hintón  jár, 
Mit  feleljünk  neki  Kincses  Lázár  Eszti?" 

„Szófogadó   lánynak  neveltél  te  engem, 

A  kinek  te  szántál  —  ahhoz  kell  elmennem." 

Kincses  Lázár  erre  sóhajtva  megszólal: 
,,Nem  jönnek  te  érted  négylovas  hintóval. 
Nem  lesz,  a  ki  neked  palotát  rakasson, 
S  kárba  vesz  örökre  a  ,nagyságos  asszony!' 
Mert  végső  Ínségben  istent  kisértettem, 
Arra  vetemedtem,  nagy  fogadást  tettem: 
Ha  halál  révéből  megtérsz  nekem  újra, 
(Mert  ellenem  együtt  mind  a  követ  fújja!) 
Odaadlak  téged,  önkényt  eljegyezlek 
A  legutolsónak:  a  legszegényebbnek, 
Koldus   szegények  közt  a  Icgkevélyebbnek, 
Hetedhét  országon  a  legszebb  gyereknek:  — ' 

Kincses  Lázár  Eszti  nyakába  borula. 
Szótalan  gyönyörtől  szive  elszorula, 

özvegy  Salamonné  düledt  házikója, 
Igij  épült  fel  újra  —  a  jó  isten  ójja! 

VAROS  VEGÉN. 

Cigánysornak  híjják  falun, 
Hol  most  télen-nyáron  lakom, 
Az  utolsó  házakat; 
A   hol   redves   hegedűmet 
Próhálgatom,    sanyargatom: 
Vaj'  bebizonyul-e  hűnek 
Vagy   álnokul   cserbehagy? 

Rengeteg  nagy  ez  a  város, 
Cigányokban  nem  hiányos, 
Ó  de  nincs  cigánysora! 
Hej,  keserű  gúny  van  ebben. 
Hogy   a  hol   most   szivárványos 
Dalaimmal   tanyát  vertem: 
Ez  a  ház  is  —  palota. 

Ember  ember  hátán  lakja, 
Ahogy  sorsuk  összecsapta, 
Kapzsi,  éhes  emberek: 
Ki  kenyérre  —  ki  szép  szóra, 
Ki  hírnévre  —  ki  aranyra  — 
Isten  a  megmondhatója. 
Melyik  a  legéhesebb! 

Egymás   elől  ki-kitérnek, 
Óvatosak,   mint   a   vétek, 
Mitől  félnek?  —  Nem  tudom. 
Szomszéd   keze  jóhiszemmel 
Kilincsedre    ritkán    téved. 
De  a  kandiság  félszemmel 
Besandít   a   kulcslyukon. 

Micsoda  szél  hajtott  ide, 

Népes  vadon  közepibe 

Jó   poéta,   tégedet? 

Hiszen   a   legzordonabb,   vad, 

Elátkozott   rengetegbe' 

Nem   lehetnél    elhagyottabb, 

Mint  e  népboly  közepett!  .  .  . 

S  hangja  is  van  e  vadonnak, 
Jobbra,  balra  robotolnak 
Két  vagy  három  zongorán  — 
Fenyveseknek  vad  zúgását. 
Felkorbácsolt  Balatonnak 
Dörgő-búgó   csapkodását 
Örömestebb  hallanám!  .  .  , 

Rovogatom  széltől  szélre 
Ezt  a  várost  annyi  éve, 
Váltogatom  a  tanyát: 
Hol  elűztek,  hol  megszöktem. 
De   állandó   nyugodt   révre. 
Melyről  álmaimat  szőttem, 
Szegény  fejem  nem  talált. 


—     222     — 

Meddig  maradhatok  itten? 
Nem  ringatom  édes  hitben, 
Nem  áltatom  magamat. 
Ah,  a  házbér  olyan  drága! 
És  az  ember  olcsó  szörnyen! 
Hogyha  el  nem  űz  a  skála 
Majd  nyomósb  ok  is  akad. 

Pedig  kinos   lenne  válnom. 
Megszoktam  már  új  tanyámon, 
Ah,  és  egyért  kedvelem: 
Nyilt  messzeség  mosolyog  rám, 
Kék  hegyek  a  láthatáron, 
És  a  felhőt  vándorútján 
Messzebb   elkisérhetem! 

LEPEREG  AZ  ORA 


Lepereg  az  óra, 
Elillan  az  élet, 
Alig   hogy  indultam 
Már  a  révbe  érek. 

őszbe   csavarodik 
Lassan  hajam  szála 
S  kopárabb  lesz  egyre 
Előttem   a   pálya. 

Régi  kötelékek 
Engednek  lazultan, 
El-elmaradoznak, 
A  kikkel  indultam, 

Rokonok,  barátok 
A  szívemhez  forrva 
Kidőltek  az  évek 
Folyamában  sorra 

Ha  hátra  tekintek, 
Egész   fej  fa-erdő 
Meredezik   reám, 
Felhőként  sötétlő 

S  ha  szemem  sugara 
A  jövőbe  téved, 
Saját    sírhantomnak 
Árnyéka  kisértget. 

őszi   szelek   járnak, 
Vetik  már  az  ágyat. 
Temessük   el,   szivem, 
Az  elkésett  vágyat! 

PANASZOS  VIRÁG. 

Panaszos  virág!  . . .  Ó  miért 
Irigy litek  úgy  tőlem! 
Hisz  érte  annyit  szenvedek, 
Küzködtem  és  törődtem. 

Míg  eljuthaték  oda,  hol 

A  hír  virága  terem: 

lm  megvénültem!   —  Már   őszbe 

Csavarodik  a  fejem. 

S  az  a  titkos  légi  áram. 
Melynek  a  madár  enged 
Borongó  ősszel  —  ó,   érzem, 
Felém  is  már  legyintett!  — 

Mint  közlegény,   kit  elkerült 
A  csaták  édes  bére, 
S  vén  korára  jut  csak  szerény 
Kis  kereszt  hős  mellére: 

Kiss    József    Összes    köUcraéayei    I. 

Simogatja,    tapogatja, 
Drül  is  meg  szomorú  - 
Úgy   vagyok   én   e   virá; 
Szorít  ez  a  koszorú! 


Nincs  hát  mért  megpanaszolni, 
Ah,  hisz  az  ősz  nem  tavasz, 
S  üde  bár  a  virág  színe, 
De  illatja  már  nem  az! 

GEDOVAR  ASSZONYA. 

A  füleki  várba'  vad  tivornya  járja, 
Nappal  éjszakáznak,   éjjel  tivornyáznak, 
Éjfélkor,  éjfélkor  csalfa  kockát  ráznak. 

„Ménem  a  ménedért,   falkám  falkád  ellen!" 
Gedő  Simon:   „Tartom!"  —  Kacag  a  gróf: 

Nyertem! 
Aki  búsul,  búját  borral  öblögesse: 
Igyál  Simon!  Még  ma  többet  is  vesztesz  te." 

,, Jobbágyat  jobbágyért:   Váram  várad  ellen!" 
Gedő  Simon:   „Tartom!"  —  Kacag  a  gróf: 

„Nyertem!" 
Aki  búsul,   búját  borral   öblögesse: 
Igyál   Simon:   Még  ma  többet  is   vesztesz   te! 

Még  többet  is?...  Hazudsz!  —  Koldussá  tevétek!" 
És  közbe  vág  a  gróf:  ,,Hát  a  feleséged?  .  .  . 
Fölteszem  a  váram,  ha  nődet  fölteszed!  .  .  ." 
Gedő  Simon  tette  és  az  is  —  elveszett. 

15* 


—     228     — 

Megy  a  kengyelfutó,  ahogy  bírja  lába, 
Gedő  Simonnéhoz  a  gedői  várba: 
„Szépséges  szép  asszony!  Sziklán  termett  rózsa! 
Elnyert  az  uradtól  füleki  vár  grófja .  . ." 

Gedővár  asszonya  nem  hisz  a  fülének: 
„Paripa  vagyok  én,  mit  csak  úgy  cserélnek!?" 

„  .  .  .  Azt  üzeni  néked  édes  gerjelembe': 
Én  menjek-e  érted?   Te  jösz-e  ölembe? 
Aranyos  hajaddal  befontál  már  régen 
És  most  urad  vagyok  s  te  a  feleségem! 
Parancsolod:   éjjel  fekete  felhőbe' 
Ügy  szállok  le  hozzád  a  sziklatetőre: 
Parancsolod:   nappal,   delelő   sugárba'. 
Úgy  viszlek  el  téged  a  világ  láttára:  ..." 

Gedővár  asszonya  komoran,  kevélyen: 
„Asszonyt  lopni:  járja;  asszonyt  nyerni:  szégyen, , 
Mondd  meg  az  uradnak:  meghaltunk  mi  ketten 
Ma  és  mindörökre .  .  .  Hej,  pedig  szerettem 
Kínos   szerelemmel,   kötés  ellen,   titkon. 
Akarom  . .  .  tudja  meg  .  . .  már  tudhatja  titkom. 
Úgy  rémlik  előttem,  mint  egy  szörnyű  álom, 
Hogy  most  gyűlölnöm  kell!  .  .  .   Megvetem! 

Utálom!" 

Füleki  gróf  tréfás  jó  kedvében  hallja: 
„Nosza  fiúk  rajta!  ...   lm  maga  bevallja. 
Ki  lesz  a  vőfélyem?  Ki  lesz  a  násznagyom? 
Gedő  Simon  hol  vagy?  Elázott,  de  nagyon! 


229 


Nyergelni  szaporán!  .  .  .  édes  csókra  vágyom, 
Nincs  is  több  oly  asszony  széles  e  világon!"  — 


Magas  Gedővárban  a  cselédség  súg-búg, 

Este  van...  réme  van...  zúg  a  szél...  csak  zúg,  zúg. 

,,Jó  estét!   jó  estét!   mátkapárom,   néked!" 
—  ,, Jöttél,  ugy-e.  Fülek!   a  nyeremény  végett?" 
„Érted,   csupán  érted!"  —  „Lovag,  te  csalódol. 
Arra  későn  jöttél,  vagy  nagyon  is  jókor. 
Amikor  megnyertél,   elvesztettél  engem: 
Nyerj  meg  újra!  Próbáld!  Fönn  a  várteremben... 
Kockánk  a  kard  éle  . .  .  életre,  halálra  . . . 
Lesz  ki  értem  megví  lovag  bizonyára." 

Lovagok   ámulnak  .  .  .    cseléd,    csatlós   súg-búg, 
Este  van...  réme  van...  zúg  a  szél...  csak  zúg,  zúg. 

Vörös  fáklyafénynél  fekete  lovagok 
jLomlia  árnya  nyirkos  falakon  kavarog. 
Visszhangos  folyosón  kopognak,  kocognak. 
Oszlopos  csarnokban  némán  sorakoznak. 

,,Dömöcki  a  szablyám,  vert  acél  a  vértem! 
Megmártom   szablyámat   még  ma  piros  vérben. 
Édesebb  lesz  csókja  —  szívem  megrablója!   — 
Oly  bizonyos,  mintha  már  ajkamon  volna! 

Hol  késik  asszonyunk?  Lásson  víni  engem!" 
S  a  vasálcás  lovag  állván  vele  szemben, 
Suhintja  a  kardot .  .  .  ,,Ne  kérkedjél,  ha  vágj  .  . . 
,,Ó  jaj!  .  .  .   végem  .  .  .   talált,  most  másodszor 

talált!"  .  .  . 
Halottnak  hallgatás!  .  .  .  Lovag,  csatlós  súg-búg, 
Este  van.,,  réme  van...  zúg  a  szél...  csak  zúg,  zúg, 

,,Elé  azt  a  fáklyát!  szaporán,  hé!  lássuk! 

Másodszor?   Nem  tudám,  ihol  láttalak  másutt?" 

Megoldja  sisakját  s  felordít  találva: 

Sisak  alól  bomlik  arany  karikába' 

Drága  arany  hajzat  —  s  rámered  kisértve 

Gedő  Simonnénak  babonás  szépsége! 

Kialudt  a  fáklya ...  a  cselédség  súg-búg. 

Este  van...  réme  van...  zúg  a  szél...  csak  zúg,  zúg.. 

LENKENEK. 

örök  tavaszba  hinnem  nem  nehéz, 
örök  ifjúság  álma  nem  merész! 
Ha   arcod  lángján   elrévedezem, 
S  szép  szemeidbe  vész  tekintetem. 

Eszembe  jutnak  amaz  ős  regék, 
Midőn   közel   volt   földhöz   még   az   ég, 
És  irigylendő  boldog  istenek, 
Buzgón    imádtak    földi    szépeket. 

öltöttek  értük  ezer  alakot. 
Ki  felhővé,  ki  lánggá  változott. 
Ki  aranyesőben,  kulcslyukon  át 
Hódítá  meg  a  földi  ideált. 

Töprenkedem,    sokáig   tűnődöm 
Ha  te  akkor  jársz  vala  a  földön 
S  valami  pogány  Isten  megszeret : 
Mily  alakban  nyeri  meg  szívedet? 

Ó   ha  én   ezt  ki  birnáni  fundálni, 
Csupán  egyet  tudnék  kivánni: 
Hogy  bár.  lejátszott,  hálátlan  szerep  — 
örökre  pogány  istenné  legyek! 

AZ  „ÜNNEPNAPOK"-BÓL. 

ALKONYAT. 

Ha  áldozóba'  éltünk  napja 
S  vérünk  lassúbb  ütemre  lejt, 
Erőnk   elpártol,    cserbe   hagyva 
S  a  szív  nem  remél,   csak  felejt. 
A  bágyadt,   félelmes  napokban, 
Melyeknek   súlya,   kínja   nagy. 
Midőn  áhítunk  egyre  jobban: 
0  Isten,  Isten,  el  ne  hagyj! 

El  ne  taszíts  magadtól  minket. 
Ha   kor    megtört,    fény    elhagyott, 
S   mit  távol   ifjúságnak   hintett. 
Minden    virágunk   elfagyott. 
Ha   száraz   kóró  lett   a  képünk 
S   vad  csörtető   szél   fenyeget, 
Maradj    velünk,    légy    menedékünk 
Ó  mindenható  szeretet! 

Maradj   velünk   —   kisérj   odáig, 
Hol  örök  hajnalod  hasad, 
Hol  a  ki  nyugodalmat  áhit, 
Megpihen  védszárnyad  alatl; 
A  hol  jutalmát  megtalálja 
A  küzdő  és  a  szenvedő, 
És  megszűnik  a  lét  viszálya, 
Ha  ránk  borult  a  szemfedő. 


ESTETOL  ESTELIG. 

Templomi  ének  a  XI.  századból. 

Lesi  a  galamb  —  hogy  tűnik  a  nap  — 
Istennek    árnyát    sóvárogva    este, 
Ki-kitekint,  minden  oly  hallgatag, 
S  választja  fészkűi  isten  házát  este. 
Fel-felsóhajt:   Mily  lassan  mul   a  nap, 
Ó  szabadulnék  s  lenne  újra  este! 
Áraszd,    ó   isten,    ránk   malasztodat 
S  pazar  kezekkel  adj  nekünk  ma  este. 
Lásd,    gyermekid    megtörve    állanak 
Kora  hajnaltól,  míg  leszáll  az  este  — • 
Könyörülj,   uram!    Hanyatlik   a  nap 
És  bontogatja  árnyit  már  az  este. 

TEMETÉSI  KAR. 

Te   állsz    fölötte   a   mélységnek, 
Melyet   halandó   meg   nem   mérhet, 
Bh'ája  te   a   mmdenségnek! 

Igaz  bíró,  ki  jót  kiszemel. 
Ki  öl  és  éltet,  sújt  és  emel 
Kimondhatatlan    kegyelmivel. 

Tiéd   a   halál  és   az  élet, 

Ki  merne  pörbe  szállni  véled. 

Midőn   megzendül   az   Ítélet? 

Te   vagy   az   örök   változatlan 

A  bomló,  tűnő  változatban, 

Hol  számomra  üdv  s  kárhozat  van. 

Te  vagy  az  örök  fel  nem  bomló! 

És  én?  —  És  éltem?   —  Por,   elomló, 

Gomolygó  füsthöz  oly  hasonló. 

Füsthöz,  ködhöz,  mik  lova  száUnak, 
Aszú   lühöz,   mit   lekaszálnak, 
Virághoz,    melynek    töve    szárad. 

Ha  vén,   ha   ifjú,   agg   vagy  gyermek; 
Ha  nyomorék  és  ha  megtermett; 
Kit  kunyhó  rejt  vagy  fényes  termek: 

Te   sorra,    rendre,   mind   beinted;   — 

Apáinkhoz    begyüjlesz    minket, 

S  hozzánk  majd  egykor  gyermekinkéi! 

GYILKOS  HARANG. 

Barna  legény,  barna  volt  a  szeretője, 
Kegyetlenül  apja  eltiltotta  tőle. 

Oda  adta  másnak  — 
S  neki  ment  menyasszony-fővel  a  Tiszának. 

Szegény  halászlegény  három  nap  halászta, 
Negyednap  elvitte  az  apai  házba; 

Nagy  harang  nyögése  — 
ötödnap  —  hatodnap  volt  a  temetése. 

Keltik  a  tanácsot  első  kakasszóra; 
,, Ároktői  tanács  kéretlek  egy  szóra. 

Kopasz  vén   Bordácsnak 
Mondani  valója  —  volna  egy  két  szója!"  — 

„Hallgass  cigány,  hallgass!  Ki  jön  itt,  nem  látod 
Ároktői  nemes,  nemzetes  tanácsot? 

Kurátor  —  szenátor  — 
Együtt  vannak,  együtt  mind  az  egész  sátor! 

Hallgass,  cigány,  hallgass!  Nagybőgő,  cimbalom, 
Mihaszna  húzzátok!  mihaszna  huzatom! 

Mikor  hallom  mégis 
Annak  a  harangnak  iszonyú  nyögésit. 

Hogy  zúg,  hogy  búg,  jajgat,  zagyván  összevissza. 
Veszekszik,  marcangol,  a  véremet  issza, 

Agyvelőmet  tépi  — 
S  túl  nem  rikoltja  hang  se  földi,  sem  égi!  . .  . 

Ároktői  tanács!  Azért  hivattalak: 
Adjátok  el  nekem  a  nagy  harangtokat. 

Dús  vagyok  szertelen  — 
Van  ménesem,  gulyám  —  és  nincsen  gyermekem! 

Ménesem,  gulyámat  oda  adom  érte. 

Nem  hiszem,  hogy  annyit  más  megadjon  érte! 

De  —  vigye  a  kánya!  — 
Azt  se  bánom,  ha  még  egy-két  pusztám  bánja! 

S  kongó  vén  harangján  még  csak  baj  sem  esik, 
Miattam  fenn  csünghet  a  végitéletig: 

Egyebet  se  vetni  — 
Én  csak  gonosz  nyelvét  akarom  kitépni.. 

Nos  hát  áll  az  alku  Ároktő  tanácsa?! 

—  De  mit  bámészkodtok  úgy  a  vén  Bordácsra? 

Nem  vonom  én  vissza  — 
Ép  ésszel  cselekszem...  tiszta  munka,  tiszta!! 

—  Egyszer  csak  kondítják  hajnali  misére. 
Igazi  harangszó! .  .  .  Fölforr  Bordács  vére! 

Utcii  neki!  kapja: 
A  bandát,  tanácsot  a  faképnél  hagyja. 

Szalad  a  toronyba:   „Gyilkos  harang,  véged!' 
Rámordul  a  harang:   „Agyonzúzlak  téged!" 

Sírból  egy  hang  támad: 
„Könyörülő  Isten!  szánd  meg  ösz  apámat!" 

SVÉD  GIMNASZTIKA. 

Dr.  Reich  Miklósnak. 

A   fjordok,   sundok  csillogó  hónából 
Vesztemre    hoztad    mesterségedet; 
Ah,  minden  csontom  ropog  Svéciától, 
Mint  jégburok,  ha  hő  reccsenti  meg. 

Hajlíttok,  gyúrtok,  paskoltok  serényen. 
Nyújtóztattok,  ti  új   Prokrustesek, 
Biztatva,  hogy  majd  felvidul  kedélyem 
S  gyógyulva  ismét  a  régi  leszek. 

Kétkedve  bár,  de  tűröm  véges-végig  — 
Mi  kár,  hogy  bízni,  hinni  nem  tudok! 
De  kit  az  élet  tiprott,  paskolt  vérig: 
Hogy    lelkesítse   azt   gyógymódotok? 

Rajongva  csüggtem  kóválygó  képzelmen, 
Emberbe'  hittem  s  enmagamba'  én  — 
Vezettem  gályám  szél  és  vihar  ellen 
—  Ür  a  viharban,  pályám  kezdetén. 

Ma  nem  hiszek  se  másba,  se  magamba, 
És  gúnynyal  mérem  átküzdött  tusám; 
Veszteglek  unott,  tétlen  nyugalomba 
S  aléltan  fonok  a  gond  guzsalyán. 

Csak  olykor,  ha  egy  hü  szívre  találok, 
Enged  a  dermedés,  olvad  a  dér: 
Lehet  bár  garmada  a  tudományod. 
Kézszorításod  mégis  többet  ér! 


JEHOVA, 

1887. 


Kiss    József    Összes    költeményei    I.  16 

I. 


Világot  láttam,  nagy  földet  bejártam, 
Délszaki  tájon  csillagot  imádtam, 
Virágzó,  szőke  Tiszának  partjától 
Bolyongó  ösztön  messze  sodort  távol: 
Havas  aljában,  térdig  a  rózsában 
Jártam  a  hullámos  kék  Itáliában. 
Ó  de  szín  s  illat  elmosódó  semmi, 
Futó  felhőként  látjuk  tűnni,  menni. 
Elkapja  perc,  mint  szél  a  tört  harasztot, 
Túlszép  —  azért  hiába  is  marasztod. 
És  lelkemből  is  —  mint  hajnali  álom 
A  délvidék  elillant  —  nem  találom. 
Se  szine,  se  fénye,  se  bujasága .  .  . 
Ó  évek,  évek  lassú  rombolása!  — 
De  egy-egy  marcona  sziklaalak 
Kemény  körrajza  lelkemben  maradt 
Bevésve  mélyen  torzvonásait. 
Látom  .  .  .   merőn   áll . .  .   felhőkbe   hasU  . 
Rideg,   kopár,  de  méltóságteli; 
Idomtalan,  de  vas!  —  S   alant  fedi 
A  mélyben  lábait  }>uja  tenyészet 

16* 

S  a  termő  sziklák  lenn  testéből  részek, 
Miket  lesodrott  vad  hatalmival 
És  megtermékenyített  a  vihar: 
Az  ő  tulajdon  édes  gyermeki  — 
S  világuk  más  s  világa  más  neki! 

Hol  láttam  ez  arcot,  mely  kisért  régen? 
Márványban-é?  .  .  Nagy  mester  vésetében? 
A  szem  villáma,  a  lendülő  kar 
Titán  Angelo  szobrára  vall, 
És  lelke  vad  haragját  olvasom 
És  fájdalmát  az  acél  homlokon. 
Való?  .  .  San  Pietro  boltja  alatt 
Fogant  agyamban  ez  a  másolat? 
Nem,  nem!  .  .  .  Ott  visszaálmodám  csupán 
Egy  téli  nap  borongó  alkonyán. 


II. 


A  mi  falunkból  való  ez  a  kép. 
(Hogy  nem  jutott  eszembe  már  elébb!) 
Sötét  talárban  szálas  egy  alak, 
Lassan  lépkedve,  délcegen  haladt, 
S  mi  félénken  térlünk  előle  ki, 
Az  utca  ácsorgó  gyermekei, 
És  összebújtunk,  mint  a  verebek 
Lombsürűben,  ha  vihar  közeleg. 
Majd  száz  év  súlya  tornyosult  fölé. 
De  derekát  meg  nem  görnyeszlheté. 

Egy  élő  monda,  homállyal  födött, 
Ügy  járt-kelt  ő  az  emberek  között. 
Megsejtve  tán,  ó  de  megértve  nem 
Egy  végtelenbe  nyúló  életen!  .  .  . 


Nagy  tudomány  hírében  állt  az  agg, 
S  nem  tudta  senki,  honnan  szakadt. 
Rebesgetek,   hogy  beavatva  van 
A  szent  kabala  ős  titkaiba, 
És  egyedül  csak  raj  la,  rajta  áll, 
S  élhetne  dúsan  mint  egy  kiskirály! 
És  holtig  szegénységet  fogadott 
És  nádtetős  kis   viskóban  lakott. 
A  könyvet  bújta  s  a  templomot  járta, 
Nem  e  világról  volt  a  tudománya! 
Elpusztult  törzsek  holt  nyelvében  él, 
Ó-chald  és  szír  neki  nyitott  levél, 
S   az  est  leli  s  a  hajnal  elmerülve 
A  hieroglif  szarkaláb  betűkbe. 
Bornak  —  gondolja  —  bornak,  bölcseségnek 
Értéke  annál  több,  ha  mentül  vénebb. 
A  bölcseség  egy!  —  ez  hite  java; 
A  bölcseség  egy!  —  és  ez  Jehova! 
Az  a  merev,  kemény,  negyedíziglen 
Apák  bűnéért  bosszút  álló  isten. 
Az  az  ö  istene!  —  Mint  a  lehellet 
Tükör  lapján,  mint  a  könny,  melyet  gyermek 
Sír,   akként  jöttek,  multak  és  enyésztek 
Mellette  gyors  iramban  nemzedékek 

S  tapasztala,  hogy  minden  tétova, 
Szilárd  csak  kettő:  ö  és  —  Jehova!  — 

Kevés   beszédű,   komor   hallgatag, 
Egy  világ  szunnyadt  pillái  alatt: 
A  gondolat  határtalan  világa, 
Borongva    éjbe,    villámokba   mártva! 
Kerülte  az  élőt,  mint  őt  azok, 
(Hisz  közibük  már  alig  tartozott!) 
De  hol  haldokló  végtusáját  vívta. 
Ott  megjelent:   ha  híva,   ha  nem  híva; 
S   a  vívódó,   az  elszakadó  lélek 
A  biztatásból,  mely  szemében  fénylett, 
Midőn   a   hitvallást   harsányan   zúgta: 
Erőt  merített  az  utolsó  útra. 

Gyakran   virrasztott   fenn,   égetve   mécset 
A  mindennapi  szűkes  kenyér  végett. 
Nagy  pergamen-lapokra  az  öreg 
Másolgatá  a   régi  szöveget. 
Az  ó  szövetség  örök  tanait, 
Az  igét,  a  mely  életre  tanit, 
Az  élő  forrást,  amely  buggyan  frissen, 
A  misztérjumot,  melynek  neve:  Isten! 
De  mert  élte  így  telt,  betűket  vetve, 
Uralkodott  is  a  betű  felette. 
Rajongva    gondolt,    vissza-vissza    vágyva, 
Amaz  irtó-setét,  zordon  világra. 
Midőn  Jehova  volt  földén  a  fáklya 
S  halállal  lakolt,  aki  profanálla. 

Midőn  a  holt  betű  volt  élő  törvény, 

S   nyomán   agyonkövezletés   tűz,   örvény 

Midőn  a  máglya  felsütött  az  égre, 

S  a  bárd  villámlott  a  főpap  kezébe'!  . . 


III. 


E  kopár,  meddő  szirlorojn  tövén 
Elrejtve  nyilt  egy  friss  virág  üdén. 
Nevelte  szellő-  és   patakmoraj, 
Gyér  verőfény  és  áldatlan  talaj. 
Apaszigor,  nélkülözés,  hő  vágyak  — 
Harmat  helytt  dér  a  szomjazó  virágnak! 
S  ez  ellenséges,  zord  égalj  alatt 
Jób  lánya  teljes  rózsává  fakadt; 
Romlatlan  és  ép  —  csodatünemény, 
Bűvös  összhangban  az  erő  s  a  fény. 
Szépsége  fönség,  mozdulata  báj 
És  ritmus  —  s  mint  alkonyi  rónatáj 
Mélázni  hivó  lágy  ezüst  harangja 
Oly  dallamos,  ha  szól,  beszéde,  hangja. 
S  a  mit  mond  —  okos;  s  amit  gondol  —  szé- 
Színes  pillangó,  mely  szárnyit  bontja  szét 
Fensik  tavának  kék  tükre  felett .  .  . 
És  szemei?  .  .  .  Ó  ezek  a  szemek!  .  .  . 
Ha  száz  esztendeig  folyton  halászom. 
Nem  jő  horogra  szó,   kimagj^aráznom 
E  bódító  szempár  költészetét; 
De  megfejtésül  mondok  egy  regét: 
A  mélység  éje  s  a  nap  delelőn 


—     248     — 

Egymásra  néztek  sóvár  epedőn, 
Együvé   vágylak,   egymásra  találtak, 
Eggyé  olvadtak,  többé  el  se  váltak, 
S   a  találós  mese  megfejtve  szépen 
Ott  lángolt  Mirjám  fekete  szemében!  — 

Testét  a  parlag  —  lelkét  a  magány 
Dajkálta  —  hű  dajka,  kinek  dalán 
Zsongásnak  indul  sok  titkos  erö 
S  a  képzelet  szárnya  merészbbre  nő. 
Sárgult  foszlányról  mohón,  egymaga 
Tanúit  betűzni,  titkon,  éjszaka 
És  csonka  könyvből  lopva  ellesett 
Egy  szót,  egy  dalt,  mondást,  történetet: 
Fukar  morzsát  az  eszmék  asztalárul 
Sóvár  lelkének  gyönyöréül,  tápul. 
Ó  mert  szomjas  volt  e  lélek!  Szomjazott 
Tudást,  megismerést,  változatot; 
A  köznapi  létből  megszökni  vágyott 
És  alkotott  magának  egy  új  világot, 
A  mely  szebb  volt,  dúsabb,  tisztább,  merészebb, 
Sejtelem  félig  és  félig  költészet!  . . . 
S  egyszer  egy  régi  könyv  akadt  kezébe. 
Teljes  —  csupán  a  címlapja  letépve  — 
Ebben  leié  a  legszebb  dolgokat, 
• —  Mi  kár,  hogy  szerzője  rejtve  maradt!  — 
Olvasta  folyton,  százszor  éven  át, 
Mint  valami  bájos  melódiát, 
Melyet  ismétlünk  únosuntalan. 
Mert  szivünk  lelkünk  vele  telve  van: 

Olvasta  és  magára  szabta  mind 

Az  alakokat  sorra,  egyenkint: 

Ma  Júlia  volt  Romeo  ölében 

És  holnap   Dezdemon',   a  szerencsétlen! 

Majd  lady  Macbeth  vérfolttal  kezén; 

Cordélia  ma  —  holnap  Imogén  .  .  . 

És  hogyha  egy-egy  falusi  ripök 

Otromba  bókkal  kerülgette  őt, 

Zubolyra  gondolt  és  Titániára .  .  . 

—  Ilyen  volt  Mirjám,   a  vén  Jób  leánya. 


IV. 


Langy  őszi  est.  A  nyárfa  lombja  rezdül, 
Már  búcsúzik  a  fecske  az  eresztűi. 
Hajnalra,   hajnalra  kihűl  a  fészke, 
Dalos   kis   fecském,    vajon   visszatérsz-e? 
Kis  nádas  háznak  ablaka  világit, 
A  rezgő  nyárra  hinti  fénysugárit. 
Nyárfa  lombját  színaranyra  festi, 
Az  éjszakát  messze  bederengi. 


Galambősz  fejét  tenyerébe  hajtva. 
Ül  a  vén  Jób  —  mélyen  elborongva 
Előtte   sárga  pergamen-levelek, 
Toll,  kalamáris  —  nem  boldogul  vélek. 

Meg-megragadja,  vezetné  a  tollat, 
Ó  de  betűi  ma  mind  összefolynak; 
Nyilván  nehéz  köd  van  ereszkedöbe', 
Nehéz  a  feje  is  —  vén  sas,  előre! 
S  a  toll  hegyét  ismét  mélyen  bemártja, 
Lelkébe'  találó  fejezet  várja 
Serény  kezét  ma  .  .  .  Mózes:  keltő, 
A   fejezet   meg   harminckettő, 
üssétek  fel  és  olvassátok 
Odahaza  a  bibliátok! 
Az  aranyborjú  rút  bálvánj'ozása 
S  Mózes  haragja,  nagy  elbúsulása 
Gyémántszögekkel  van  ottan  kiverve 
(Az  volt  ám  költő,  ki  azt  énekelte!) 


„  ...  És  Józsue  szólott:  —  Mesterem,  hallga! 

A  táborból  hangzik  diadal  hangja.  — 

S  felelt  a  mester:  —  Fiam,  te  tévedsz. 

Nem  diadal,  s  nem  legyőzetés  ez; 

Más  hangok  azok  alant  a  hegy  tövén: 

Éneklés,   ujongás   szavát   hallom   én!  .  .  ." 

S  csodálatos,  hogy  írja  ezeket. 

Fülei   egyre  zúgnak,   csengenek. 

Mintha   —   mely   hangzott   ezredek   előli, 

Most  ugyanaz  a  hang  ütné  meg  őt: 

Sajátos  zürös-zajos-rialom  .  .  . 

Megáll,  figyel .  . .  Ah,   csalódott  nagyon! 

Nem  szellem  szárnyin  szálló  hangzatok 

Nem  szellemhangok,  miket  hall,  azok: 


f 

Vándorszínészek  korcsmaszín  alatt 
Üték  fel  szellős  birodalmukat. 
S  a  falu  népe,  kitől  csak  lelik, 
Most  ott  van  s  tapssal  adózik  nekik, 
Tenyér  izzad  s   patakba  foly  a  köny 
Múzsának  látni  azt,  édes   öröm! 
E  zaj  zavarta  meg  az  öreget, 
De  tolla  ismét  csak  tovább  pereg, 
Pereg,    perceg,    meg    újra    meg-megáll 
Nyugtot  ma  lelke  sehogyse  talál. 
A  zene  hallgat.  De  helyébe  jőnek 
Kísértetei   lezajlott   időnek 
És  gyötrik   az   aggot,   zaklatva  őt, 
—  Ó  minek  is  vannak  a  régi  idők!  .  . 


VI. 


Három  szép  fia  volt  s  elragadá  — 
Az  élet  —  az  élet,  nem  a  halál! 
Sőt  ki  halállal   halt   a  három  közül. 
Annak  az  egynek  örvendhet  egyedül. 
A  harc,  a  kor,  a  lég,  egy  új  idő. 
Mely   lábujjhegyen,    halk    tipegve   jő 
És  áramát  nem  érzzük,  csak  ha  már 
Hullámiíól  reng  az  egész  határ, 
Az  újkor,  mely  multak  nyakára  hág, 
Molochként  elnyelte  három  fiát! 
Se  hit,  se  cél,  se  eszme,  se  szokás: 
Apa   s  fiú   közt  nincs  közös  vonás. 

S  a  szent  kapcsot,  mely  mindent  áthidal 
Engesztelő,   meleg   sugárival, 
A  vér  s  szív  kapcsát  széttépte  maga 
Vas  gőgjében  a  törhellen  apa! 

Ajánlta  gyermekét   ég   oltalmába 
S   kitaszítá  a  rengeteg   világba. 
Még  tizenhárom  éves  volt  csupán, 
De  így  kívánja  ősi  hagyomány. 
Soká  nem  érkezett  felőle  hír. 
De  egyszer  —  lám  a  gyermek  mégis  ír! 
„Apám  e  földön  egy  van,  a  mi  szép, 
A  mi  magasztos  és  dicső:  a  gép!" 
És  apja  válasza  sem  volt  tétova: 
Pergamenlapon  egy  szó  csak:   Jehova!  — 
S  jött  újra  üzenet:   ,, Tűnik  a  vadon! 
Misszuri   mentén   a  síneket  rakom. 
Őserdőt  irtok,   sziklát  döngetek, 
Vezényszavamra  rést  nyit  a  rengeteg, 
Az  égbolt  sátram,  ágyam  az  avar 
S   lesből  az  indián   fel-felzavar, 
Hallom  a  sakált  üvöltni  az  éjben. 
És  amuletted,  ó  apám,  még  épen."  — 

Aztán  se  hang,  se  hír.  —  Multak  az  évek 
Új  sarj  izmosult  s  kidőltek  a  vének. 
Már  senki  sem  gondolt  ősz  Jób  fiára, 
S   egyszer  betoppan   szülő   falujába. 
Jött  kísérettel,  mint  fejdelmek  járnak. 
Se  szeri,  se  száma  dús  hintájának, 

Szerecsen  a  bakon  s  tenger  szolgahad 
Kik   elől-hátul   körötte   rajzanak, 
Csillog  és   villog   az   egyenruhájok   — 
Ilyet  a  falu  még  sohase  látott! 

S  a  nádviskó  előtt,  körül,  megett 

Megálltak  és  ellepték  a  gyepet. 

Az  úr  szép,  délceg,  daliás  alak, 

(Arcát  porzsolté  a  délövi  nap) 

Rengő   hintóból,   mint  könnyű   pehelyt, 

Gyermeteg  arcú,  bájos  nőt  emelt, 

S  az  agg  felé  vezette,  a  ki  várva 

Karjait  már-már   ölelésre  tárta 

S  egyszerre  visszahökken...  sápad...  reszket!, 

A  nő  keblén  meglátva  a  —  keresztet! 

,, Hitehagyott!  sírt  föl  vadul,  szilajon, 

Hitehagyott!   te  nem  vagy  az  én  fiam! 

Küszöböm  átlépni  nem  fogod  soha. 

Akként  irgalmazzon  nekem  Jehova!" 


vn. 

Kinos  emlékek  és  —  súlyuk  alatt 
Kigyúl  lelkében  a  régi  harag. 
És  megújul  a  fájó,  régi  seb 
S  vérzik  ma  úgy,  mint  akkor  vérezett. 
Tenyerébe   csuklik,   hanyatlik   feje. 
Viszi,  ragadja  az   emlékezete.  — 
Ah  volt  neki,  volt ...  Ó  az  a  másik . . . 

Még  most  is  látja  gyermekvonásit, 

Lángész,  mely  isten  homlokából  pattan  — 

S  az  is  eltévedt  a  nagy  sivatagban. 

Kutatta  istent  kőbe  és  növénybe', 

Ah,  ifjúságát  oda  adta  érte! 

S  mikor  a  tudás  fényfokára  hágott, 

Mindent  talált  —  csak  istent  nem  talált  ott! 

Nevét  a  hír  felkapta  s  ott  ragyog 

Azok  között,  kik  örökké  nagyok. 

Tudós  és  bölcs  .  .  .  egy  új  biblia! 

Hiába  mind!   már  az  sem  a  fia! 


És  lassan,  lopva  —  ritka  vendég  nála  — 
És  könny  oson  le  vén  Jób  szakállára. 
Csak  Isten  a  tudója,   hogyan  támadt  — 
Szóiolt   e   könyv   legkisebbik   fiának: 
Azt  nem   űzé   el  világrengeíegbe, 
Három  közül  legjobban  azt  szerelte. 
Virgonc  fiú  volt,  csupa  merő  élet, 
Szakasztott    mása   édes    szülejének. 
Csintalan,  víg  és  takaros  gyerek, 
Kit  mindenki  szid  s  mindenki   szeret, 
S  tizenöt  éves  alig  múlt,  alig  .  .  . 
S  im  egyszer  a  világ  felkavarodik: 
Trónok  inognak,  ó-bástyák  ledülnek, 
Szuronyt   szegeznek,   kaszát  köszörülnek,  m 

Vért  izzad  a  fű,  vérbon  kél  a  reggel,  « 

S  a  gyerek  elment  —  önkéiit  a  sereggel,  » 


A  puskatust  nem  birta  gyönge  válla, 
Hát  akasztottak  dobot  a  nyakába, 
Dobolva  —  úgy  ment  csatáról  csatára 
Amíg  egy  golyó  szíven  nem  találta  .  .  . 


vni. 

Fogytán   a   gyertya,    elaludni  készül, 
Hamvas  üszkétül  a  ház  elsötétül. 
És  mikor  a  vén  Jób  fölemelkedik, 
A   ház  árnyékkal  még  jobban   megtelik, 
—  Mirjám!  —  susog  —  én  édes  gyermekem! 
Mind   elhagyott  —  csak  egyedül   te  nem! 
Virrasszon  ágyadnál  angyalsereg, 
Gábriel,  Rafael  őrizzenek 
S   riassza  vértes,   hatvanezer, 
Tőled  az  éji  rémeket  el, 
Rémet,  lidércet,  rossz  látományt, 
S  óvja,  fedezze  a  drága  leányt! 

Szítja  a  lángot  elevenebb  fényre 
S  benyit  a  hajlék  benső  rejtekébe, 
A  hol  Mirjám,  mint  holdfény  virágágyon, 
Éjente  nyugszik  patyolat-párnákon, 
Egy   túlvilági   szendergő   szobor  .  .  . 
S  az  ágy  bontatlan  és  —  Mirjám  sehol. 

De  ágya  előtt  a  kis  asztalon, 
Kuszált  vonások  egy  fehér  lapon. 

Mirjám  irása  s  hol  összefolya, 
Még  látszik  rajta  a  könyek  nyoma  .  . 
Kuszált   vonások  .  .  .    zavaros   beszéd 
(Biz  elvesztette  az  a  lány  eszét!) 
Apai  átok  .  .  .   életcél .  .  .   nem  késhet 
Ragadja,  vonja,  hivja  a  művészet: 
Denique,  hogy  sorsán  nagyot  lökött  ■ 
S  a  vándor  társasággal  megszökött! 


IX. 


Mint  vad,  mikor  a  vadász  csője  durran, 
S  fölötte 'a  halálos  ón  elsurran, 
A  mely  horzsolja  csak,  de  nem  talál. 
S  a  vad  egy  percre  megszédül,  zihál .  .  . 
Kábultan  néz,  neszel .  . .  s  aztán  hirtelen 
Szilaj   szökéssel  meg'  talpon  terem 
S  vadásszal,  vésszel  újra  szembe  száll: 
Ügy  Jób.  —  Tétováz  .  .  .  inog  .  .  .  Homály, 
Valami  hályog  .  .  .   nyomasztó   setét 
összezavarja  szegény  vén  fejét. 
Feljajdulna  —  olyan  nyilalást  érez, 
De  nem  találhat  hangot  érzelméhez, 
Végre  kitör  belőle:  „Hát  ez  is?  . . . 
A  legutolsó  . . .  Mirjám!  ...  ah  te  is!  .  .  ." 
Aztán  zokogni  kezd  keservesen, 
S  a  lányt  siratja,  nem  magát .  .  nem  .  .nem. 
De  mikor  az  első  rohamnak  vége, 
Már  összetörte:  nincs  több  bálványképe, 

Se  fia,  se  lánya,  se  rokona: 

Ura  van  csupán,  egy  —  a  Jehova! 

Föltépi  az  ónos,  keskeny  ablakot 
—  Az  égen  csak  egy-két  csillagláng  ragyog 
És  föltekint  és  ki  az  éjszakába. 
Mely  sűrü,  komor  gyászt  öltött  magára; 
S  mikéntha  mind  a  seregek  urának 
Minden  seregei  ott  állanának 
S  szavára  figyelne  a  föld  s  az  ég. 
Hogy  ő  hitében  nem  ingadozék, 
De  szilárd  maradt,  percre  föl  nem  lázadt, 
Hangon,   mely   megreszketteté   a  házat, 
Elnyújtva  hosszan,   fúlva  zokogásba. 
Belekiált  a  sivár  éjszakába: 
„Adonáj,  te  adtad  s  te  elvevéd, 
Tied  az  élet  s  a  halál  tiéd!  .  .  ." 


Kiss    József    összes    költeményei    I. 

AZ  ANDRÁSSY-UTON. 

A  keskeny  utcák,  szűk  sikátorok, 
Hol  andalogtam  szebb  napokba'  régen 
A  melyek  látták  ifjú  dőreségem 
Eltűntek  mind  —  alig  maradt  nyomok. 

Ahol  bizalmas  ablakok  alatt 
Féléjszakákon   lestem   egy-egy   árnyat, 
Erkélyes,    tornyos    büszke    palotáknak 
Pompája  állja  el  az  utakat. 

Szent  helyeimet  mind  elfalaztátok! 
Az  első  édes  találkozó  helyet! 
S   mint  sirból   künrekedt  kisértelek  — 
Ugy  bolygók  iften  s  haza  nem  találok. 

Puhalolódzom ...    a    márvány    megélt 
Hol  csendült  ifjan  itt  az  első  ének? 
Isten  bocsássa  meg  tinéktek 
A  pusztítást,  mit  véghez  vittetek! 

INFLUENZA. 


A  háztetőkön  vékony  hólepel, 
És  fenn  az  égbolt  kénkősárga. 
Ködraj  lepi  a  mélységeket  el, 
S  harántan  dül  a  füstnek  árnya. 
Az  ágyból  nézem,  lázba',  betegen 
A    ködöt   gyűlni,    foszladozni,    menni 
Zsongó  aléltság  kéjét  érezem, 
És  nem  fáj  semmi. 


Egy  varjú  gubbaszt  ott  magányosan 
Mint  egy  fakir  —  kémény  tövébe, 
Zsákmányra  les,  pompás  szimatja  van. 
S  kitekint  a  szürke  semmiségbe. 
Én  most  nem  láthatok  zsákmány  után. 
Nekem  a  zsákmány,  kincs,  kenyér  ma  semmi 
Egy  vágyam  van,  egy  óhajom  csupán: 
Pihenni,  csak  pihenni. 

17* 

Ide-oda  himbál  a  vasfonal, 

A  város  villamos  abroncsa. 

Alkonyodik.  A  messze  zaj  kihal 

S  várom,  hogy  fényét  ezer  lámpa  ontsa. 

Ah  holnap!  .  . .  Mit  hozhat  a  holnap  nekem? 

Majd  zúdul  a  hajsza,  tombol  az  ár, 

S  én  ismét  ott  állok  régi  helyemen  — 

Egy  kopott,  fakó  madár. 

MADONNA. 


Hord  mindenikünk  szívében  egy  képet, 
Egy  nőről,  ki  minden  nőnél  fehérebb. 

Egy  földi  asszonyt,  ki  bár  nincsen  szárnya, 
De  makulátlan,   foltja  sincs,   se  árnya. 

Ki  tűrve  tűr  és  nincsen  egy  jaja. 
Kinek  a  neved  végső  sóhaja.  — 

Az  a  kit  én  szivemben  őrizek, 
Tanuja    magam,   hogy  élt,  létezett: 

Orvul  a  lelkét  lopta  belém 

S  e  lélek  szenved  s  szenvedek  én 


Elkárhozva  földön,  el  —  az  égben, 
Egy  bolyongó  átok   a  mindenségben: 

Áldom    a    szívet,    mely   világra    hozott, 
Engem  —  az  élő  kárhozatot. 

Zsidó  asszony  volt  az  édes  anyám, 
Máriának  hívták  e  földi  tanyán. 

Én  a  fia  vagyok,  szegény  útvesztett. 
És  roskadozva  hordom  a  keresztet .  .  . 

ARANY  SZOBRÁNÁL. 

(Mikor  lelejjleztók.) 

Fenn  ül  magános  talapzaton 
S   alatta  mélyen  a  tömeg, 
A  nyüzsgő-mozgó  embervadon, 
A  boldog  ismeretlenek. 

Szerény  és  szégyellös  volt  éltiben 
És  szerepelni  nem  szokott, 
Most  is  —  úgy  érzem  —  szívesen 
Ott  hagyná  a  talapzatot. 

Nyugodj  meg  sorsodban,  jó  öreg. 
Hogy  pózolnod  kell  most  odafenn, 
Megszoknak   lassan   az   emberek 
És  ügyet  nem  vet  rád  senkisem. 

JÓKAI  JUBILEUMA. 

A  te  világodban 
Minden  oly  szertelen: 
Hőseid,  meséid, 
Gyűlölet,    szerelem. 

S  világodhoz  talál 
Ó  mester,   ez   a  nap, 
Minőt  kobzos  nem  ért 
Még  magyar  ég  alatt. 

Oly  Firduzi-mesés, 
Oly  szines,  oly  meleg! 
Egy  álom-regényből 
Egy  álom  fejezet. 


2G5     — 


MEGHOLT  KÖLTŐNEK. 

Megholt  költőnek  lenni  szép  dolog, 
A  jó  szerencse  neki  mosolyog, 
Van  hűvös,  árnyas,  csöndes  otthona, 
Hol  nyugtát  meg  nem  bolygatják  soha. 
Van  bűvös  vánkos  a  feje  alatt, 
Mely  szétrebbenti  mind  a  gondokat 
És  elringatja  mind  a  szenvedélyt, 
Mely  zaklatá  míg  élt,   küzdött,  remélt. 


Megholt  költőnek  ,  . .  boldog  állapot! 
Fejére  tűznek  napot,  csillagot, 
A  hír  szivárvány-hídján  visz  nyoma, 
S  el  nem  nyövi  a  cipőit  soha. 
A  pályatárs  a  versenyről  lemond. 
Holtakkal  versenyezni  nem  bolond! 
S  a  kritikus  epéjét  lenyeli  — 
Divatnak  hódol  s  udvarol  neki. 

Ó  holt  költő!  ki  alszol  odalent, 
Salaktól  tiszta  és  hibától  ment, 
Könyörögj  értünk  szegényekért, 
Kik  itt  rágcsáljuk  a  száraz  babért, 
Küzdünk,  vesződünk  áldatlan  tusán. 
Futunk  elképzelt  fantomok  után: 
Lenézett  népség,  láncravert  titánok. 
Egyébként  pedig  —  született  cigányok. 

CZOBOR  ERZSIKE. 

Galamb   a   galambhoz,    fecske    a    fecskéhez, 
Levelek   szállongnak   Czobor  Erzsikéhez. 
Árvavár  urától  — 
Jönnek  a  levelek  édes  mátkájától. 

Mindegyik  így  kezdi:   ,, Istenemtől  kérem 
Találjon   levelem   friss,   jó   egészségben."  • 
Mindegyik  így  végzi: 
,, Lelkemet  utánad  sóvárgás  emészti. 

Csapd  el  édes,  csapd  el,  az  íródeákod. 
Hadd   látom   már   egyszer   saját   kézvonásod 
Kéri  ezer  csókkal: 
Magad  írd  a  választ  gömbölyű  kacsóddal." 

Üjra   jön   a   levél:    ,,Gróf    Czobor   Erzsébet! 
Tábortüzek   mellett   gyötörnek   kétségek: 
Nem  fogod  megvetni. 
Ki  első  szerelmét  el  tudta  feledni? 

Még  ki  sem  sarjadzott  holt  hitvesem  hantja, 

Még  alig  kondult  el  a  lélekharangja, 

S  maholnap  új  nászra 

Már  a  hegedűs  a  vonóját  gyantázza. 

Csapd  el  édes,  csapd  el  az  íródeákod. 

Hadd  látom   már  egyszer  saját  kézvonásod, 

Nyugtass  meg  egy  szóddal. 

De  azt  magad  írd  le  gömbölyű  kacsóddal." 

.  .  .  „Fogsz-e  lígy  szeretni  mint  ahogy  én  téged? 

Tartogatsz-e  nekem  igazi  hűséget. 

Ha  a  haza  gondja 

Kis  fészkünk  nyugalmát  váratlan  megbontja? 

Fogod-e  szeretni  két  kicsi  árvámat, 
Ha  gügyögő  ajkkal  szólítnak  anyának? 
Hírt  kezedtől  várok  — 
Csapd  el  édes,   csapd   el   az   íródeákod!" 

Egyszer   csak   elmarad  levele,   postája. 
Egyszer   csak   betoppan    szerelmes   mátkája, 
Deli  szép  lovagja 
S   mint   a  pelyhet,   könnyen   az   ölébe   kapja. 

Fűződik   nyakába  Czobor  Erzsi,   mint   a 
Tölgyfa  sudarára  kúszó  szederinda. 
Csókolja,  öleli, 
Töredelmes  szóval  imigyen  kérleli: 

„írtam    volna    neked,    drága    jó    uramnak, 

Jaj,  de  mikor  írni  sohse  tanítottak! 

írni  —  betűt  vetni: 

Nem    tudok    én,    rózsám   —    egyedül    szeretni!' 

Ringatja   Thurzó   György   térdin   feleségét, 
Ketten   fogják   meg   a  makrancos   toll   végét, 
Kedvét  csókkal  szítja  — 
Édes  első  betű,  a  mire  tanítja! 

LEGENDA. 

GRÓF  ANDRÁSSY  GYULA  HALÁLÁRA. 

Babérfa  árnya,  tenger  kékje 
Volt  legutolsó  menedéke, 
De  sós  hullám,  tüze  a  napnak 
Üj  ifjúságot  nem  adhatnak, 
És  ifjúság  nélkül  az  élet 
Nem  kellett  az  agg  leventének! 
Aludni   ment,    de   éjnek   árnya 
Nem  borul  rá  a  daliára. 
Legendák   hőse  lesz  belőle, 
Kisugárzó    örök    időkre. 

Sötét  foszlányt  tűz  árbocára 
A    Quarnero    edzett    halásza 
S  elrévedez  az  új  regén, 
Mely    feltűnt   képzelme    egén. 
Elmondja  éjnek,   el  a  habnak 
Ilirét,    nevét   a   nagy   magyarnak, 
És   hab  locsogja,   szél   elkapja. 
Óceán    óceánnak    adja, 
Regéből  dal  lesz,  dalból  álom, 
És  álmodják  egész  világon! 

ACCIPE  FERRUM. 

A  jelt!  A  jelt!   Rómának  népe! 
Tiéd   a   látvány  és   tiéd   a   jog. 
.  .  .   Előttem  a  legyőzött  képe 
Véresen,   csonkán   imbolyog. 
Felzúg  a  Circus,  mint  egy  tábor: 
Akad  még  elég  gladiátor, 

—  Accipe  ferrum! 

Vergődöm  én  is.   Piros  vérem 
Szintén  ömöl  a  Circus  fövenyén 
S   a   végcsapást   enmagam   kérem 
A  dicsőség  bolondja  én! 
Lesem  a  szót,  mely  végre  véget 
Vessen   nyomornak,   vergődésnek: 

—  Accipe  ferrum! 

Hatalmas   vágy   szólított   síkra 
S   szilaj   erő  mérkőzni  ösztökélt. 
De  széthullt  mint  a  rózsa   szirma, 
Mi  bennem  nagyratörve  élt. 
Minek   folytatni  meddő  harcot? 
Adós  fizess!  —  Fizesd  a  sarcot! 

—  Accipe  ferrum! 

Karom  tán  biriiá  —  lelkem  fáradt, 
S  szines-szinültig  undorral  tele, 
Tömegnek,   tapsnak,    arénának 
Örülni  nem  tudnék  vele. 
Olcsó  a  taps:  egy  élet  —  ára, 
Lakolj,   ha   föltevéd  kockára: 

—  Accipe  ferrum! 

Ó    nézd,    a    csőcseléket,    nézzed! 

Reád  szegződik  s  várva-vár  csodát! 

Valami  nagyot  és  merészet. 

Mi    csattanós    finálét    ád. 

De  majd  csalódva  hátat  fordít. 

Hallod  a  zajt?  ...   A  tömeg  ordít: 

—  Accipe  ferrum! 

AZ  ANYASZIV. 

(O-francia-dal.) 

Egyszer  egy  legény  az  eszét  vesztette, 

—  Hallga  csak,  hallga!  — 
Egyszer  egy  legény  az  eszét  vesztette. 
Szeretett  egy  asszonyt,  de  az  nem  szerette. 

Küldte  az  asszony:  Menj,  öld  meg  anyádat, 

—  Hallga  csak,  hallga!  — 

Küldte  az  asszony:  Menj,  öld  meg  anyádat 
És  hozd  el  a  szivét  ölbeli  kutyámnak. 

Ráállt  a  legény,  hazament . . .  megtette  .  . . 

—  Hallga  csak,  hallga!  — 

Ráállt  a  legény,  hazament . . .  megtette  .  .  . 
Megölte  az  anyját  s  a  szivét  kivette. 

Hát   a  mint  vinné   futva,  iramodva, 

—  Hallga  csak,  hallga!  — 
Hát  a  mint  vinné   futva,  iramodva. 
Felbukik  és  a  szív  elgurul  a  porba, 

Kiss    József    összes    költeményei    I.  18 

És   a   mint  gurul .  .    egyszer  csak   fennszóval 

—  Hallga  csak,  hallga!  — 

És   a  mint  gurul .  .    egyszer  csak   fennszóval 
lm  hallja  a  legény,  hogy  a  szív  megszólal. 

Megszólal   a   szív,   sírva  panaszosan 

—  Hallga  csak,  hallga!  — 
Megszólal  a  szív,  sírva  panaszosan: 

„Jaj!  —  Nem  ütötted  meg  magadat,  fiam!" 


MEGHALT  A  CÁR. 

És  száll  a  hír:  Betölt  a  végzet, 
A  fehér  cár  lett  még  fehérebb, 
Agyagból  volt  a  kolossz  lába, 
Beléomlolt  az  éjszakába. 

„Atyuskának  meghalni  tetszett!" 
Mond  a  kozák,   a  viharedzett, 
És  sarkantyút  ad  a  lovának  — 
,,Ki  parancsolhat  atyuskának? 

Hol  lókötő  a  lasszót  veti, 

A  déli  kör  is  emlegeti. 

Kivert   zsidók  .  .  .   térdük   megrendül 

Ott  is,  távol  —  a  félelemtül. 

S  a  hír  a  föld  kérgét  áthatja, 
Hol  ólmot  fejt  a  cárok  rabja. 
„Sorsunkon  —  szól  a  rab  —  nem  másit: 
Egyik  cár  megy  és  jő  a  másik." 

STRÓFÁK. 


Dalolva  mentem  fel  a  hegynek, 
De  lefelé  mogorván  ballagok, 
Mihaszna,    hogy   az  út   egyengetettebb, 
Ha  nem  oly  szépek  már  a  csillagok! 
Még  nyilik  rózsa  az  utam  mentében, 
De  szine  már  nem  oly  kápráztató. 
Mint  volt  az  ifjú  mámor  idejében  .  . . 
Ó  rózsakor,  te  gyorsan  szárnyaló! 

Köröttem  nyüzsg  a  vadhullámos  élet 
És  szilaj  sodra  engem  is  ragad, 
De  a  mit  zúg,  nem  diadalmi  ének, 
Melyből  új  harcra  új  ösztön  fakad. 
Kifáradt    harcos!    nézz   a    semmiségbe 
És  alkudjál  meg  —  megalkudni  jó! 
Az  okos  mindent  elfogad  cserébe. 
Mert  minden,  minden  csak  illúzió!  . . . 

EPITAPHIUM. 


Ki  anyja  keblén  porlad  itt, 
Ne  higyjétek,   hogy  álmodik; 
Oly  súlyosan  nem  büntet  ég, 
Hogy  lenn  is  legyen  álma  még. 


Mélázó  ábránd  embere: 
Költő  volt  s  lant  a  hangszere, 
Álmák  hónán  korlátlan  ur  — 
Most  aluszik  a  trobadour. 


Mikor  egy  árva  szál  babér 
A  szívnek  kincsekkel  felér, 
Tavasz  van  —  dal  s  vágy  oly  meleg: 
Virágért  hiába  epedt. 


S  mikorra  felkapta  nevét 
A  hír  s  termett  babér  elég: 

Szivét  dér  lepte  —  őszre  járt, 
Tapsban  üdvöt  már   nem  talált. 

Sőt  jobban  fájt  a  taps  talán 
Mint  a  mellőzés  hajdanán! 
Most  egy  neki  —  ő  célhoz  ért: 
Akár  bogáncs,  akár  babér! 

TÜZEK. 


Ismeritek  a  vidám  rözselángot 
S  ropogását  a  vályog-tűzhelyen? 
A  nyilt  arcokat,  a  nyájas  világot. 
Hol  tréfa  és  dal  önként  megterem? 
Recsegő  gallytól,   pattogó  szilánktól 
Lestem  el  egykor  a  dal  ütemét. 
Hol  az  a  tűz?  Mi  lett  a  rőzselángból? 
Nekem  elhamvadt  —  talán  másnak  ég. 

S  hova  lett,  a  ki  játszva  élesztgette 
Kis  tarka  köténnyel,   a  gyermekleány? 
És  hova  tűnt  a  fiú  méla  kedve, 
Ki  ott  lebzselt  a  leány  oldalán? 
Együtt  dobáltuk  a  háncsot  a  tűzre, 
A  redveset  úgy  mint  a  nyirkosat. 
És  találgattuk,  boldog  álmot  fűzve. 
Hogy  a  siró  fa  vájjon  kit  sirat? 

Szálló   időnek   suhogó   fövénye  — 
Minek  bolygatni,  a  mit  betemet? 
A  rőzselángra  más  tüzek  jövének. 
Emésztőbb   láng   ragadta   lelkemet 

Hírért  lobogni  —  istenem,  mi  dőre! 
Az  igazságért  —  ó  mily  elfogult! 
S  mig  örök  lázban  törtettem  előre, 
Hajam   megszürkült,   lelkem   elborult. 

Az  én  mezőmön  nem  értek  kalászok, 
Az  én  aratásom  egy  marék  virág, 
Az  én  gyönyöröm  az  álomlátások. 
Az  én  világom  egy  álomvilág.  — 
Kialvó  lángok  pernyéje  szitálva, 
Szürkén,   szomorún,   csak   esik,   esik,  — 
Félek,  hogy  álmaim  összezilálja, 
S  elhagynak,  mire  beesteledik. 

Hideg  van.  .  .  Fázom.  .  .  Friss   szenet   a  tűzre! 

Gyilkos  melegét  hadd  fújja  reám. 

Mint  macska  teszi  a  madarat  űzve, 

A  kit  felvert  gyanútlan  éjszakán. 

Ó  milyen  tűz  ez!  Mi  más,  mint  a  régi! 

Nem  erdőn  termett,  a  mélység  dobta  ki: 

Világforrongás  volt  az  anyja  néki 

És  forradalmak  az  ő  fiai. 

Hogy  zúg,  hogy  dohog,  hogy  kattog,  hogy 

lármáz 
Hogy  mormol  veszekszik  a  kürtő  alatt! 
Mintha  rab  démonok  az  ajtót  ráznák. 
Hogy   börtönükből   szabaduljanak. 

Haragvó  isten!   Mi  lesz  a  világból, 
Ha  egyszer  a  kőszén  öntudatra  jut, 
S   a  buta  rög   megindul  magától, 
S  a  sistergő  katlan  majd  egyszer  kifut. 

Ha  összeomlik  mindaz,   a  mi  korhadt. 
Mi  évezredek  véres  bálványa  volt, 
És  odúikból  elövánszorognak 
A  rászedett,  a  megcsalt  milliók  .  .  . 
Látom   mozdulni   —  látom   keveredni  — 
Egy  új  Marseillaise  gyújtó  hanginál. 
Az  ócska  tetőkbe  üszköket  vetni. 
Míg  az  utolsó  is  véres  lángban  áll! 

—  S  amig  lelkemmel  káprázatok  játsznak, 

S  jövendő  tüzek   délibábja  von, 

A  melyek  távol  ég  alján  cikáznak  — 

Valamikor  —  beomlott  siromon: 

Itt  ülök  némán,  magamba  rogyva. 

Míg  száll  az  óra  mint  egy  pillanat, 

És  félig  ébren  és  félig  álomba' 

Piszkálgatom  a  hunyó  parazsat. 

A  SPHYNX. 

Feje  fölött  az  izzó  sárga  ég, 
Köröskörül  magány  és  messzeség. 
Lábainál  a  rőt,  sivár  homok. 
Sehol  se  élet-,  se  halálnyomok, 

—  lm,  ez  a  sphynx. 

Kőarcán  közöny  a  néma  lepel, 
Kőszeme  nem  kérdez  és  nem  felel, 
Kökeblét   hiába   kendőzgeti 
A  hajnal,  az  alkony  —  mindegy  neki, 
Mert  ő  a  sphynx. 

Évezredek  mentek  fölötte  el, 
Ö  lomhán  gunnyaszt.  Szót  se  érdemel! 
Mindössze  annyi  történt  azalatt, 
Hogy  nőtt  a  föveny  egy  pár  vonalat. 
—   Nem   méri   a  sphynx. 

S  jőnek  utána  új  évezredek, 
Mi  lesz?   Mi  lenne?   A  homok  pereg. 
Ma  még  csak  köldökéig    ér  neki, 
Egykor   majd   egészen   betemeti. 

—  Mit  bántja  a  sphynx! 


283 


TARTALOM. 

Oldal 

Ajánlás        5 

Előhang       9 

Tragédiák        15 

Egy    sír    16 

Rab    asszony      18 

Ábránd     .  •" 21 

Egy    képpel       23 

Egy    ref .   lelkész   emlékezete    24 

De    profundis     29 

Dalaim     46 

Krisztus       48 

Betegen     50 

Persa    53 

A    csók 54 

Képzelt    utazás     57 

A    beduin     60 

Szerelemvágy     65 

Egy    pillanat     66 

A    nászbokréta      67 

Téli    estén       67 


—     284     — 

Oldal 

Magány      69 

Nehéz    órában     70 

Dal    a   szegény   Arjeról    71 

Hajón      74 

Itt   járok   újra    77 

A    magasból     78 

Daphnis    és    Chloe      78 

Egekbe    néző     80 

Varróleány    dala    82 

Izsó    halálára      83 

Tengeren    86 

A  hónapos   szoba    87 

Simon    Judit    89 

Tóth    Ede    temetésén     93 

Szép    Batoné 95 

Egy  képes    lap    halálára     99 

Hortobágy  ra     102 

Hanzi     103 

A    kis    Ilmáról    110 

Ágota    kisasszony      112 

Drága    nyomok       116 

Egy   szó    miatt    117 

Sóhaj      118 

Új    Ahasvér      119 

Az    ár    ellen     122 

Kerekes    Katica      125 

Régi    dalt   ver     128 

Szomor    Dani       130 

Eoboz    Ágnes       135 

Dedicatio       ^  .  .  139 


~     285     — 

Oldal 

Az    én    imádságom 140 

Mese    a    varrógépről 143 

Te    halvány    szőke    asszony    183 

Vallomás 1 84 

Megállnék    ablakod    alatt 185 

Este    van 186 

Ó    mért    oly    későn    187 

Egy    selyem    kass/.el  t el     187 

Fogytán   a   rím    188 

Az    erdő    parancsol    189 

Nápolyi    emlék    190 

Súlyom    Peti    hegedűje    200 

Dózsa    György     202 

Mese  a  nagy  csizmáról  és  a  kis  cipőről    205 

Hová?     211 

A  cigányvajda   elégiája    212 

Erdőn     215 

Útravaló     215 

Kincses    Lázár    lyánya    216 

Város    végén     220 

Lepereg    az    óra      223 

Panaszos    virág       225 

Gedővár    asszonya,      227 

Lenkének       231 

Alkonyat    232 

Estétől    estélig     233 

Temetési   kar    234 

Gyilkos    harang      236 

Svéd   gimnasztika      239 

Jehova    242 


—     286     — 

Oldal 

Az   Andrássy-úton      258 

Influenza       259 

Madonna    261 

Arany  szobránál     263 

Jókai  jubileuma      264 

Megholt  költőnek    265 

Czobor  Erzsike    267 

Legenda      270 

Accipe  ferrum !    271 

Az    anyaszív     273 

Meghalt  a  cár  275 

Strófák   276 

Epitaphium    277 

Tüzek      279 

A   sphynx      282 


LEUELEK  HULLÁSA 

Irta:  Kiss  JózseL 

Az  albtímalaktí  könyv,  Falus  Elek  f ajzaí- 

valt  temeké  a  magyar  nyomdaiparnak* 

A   könyv    a  következő    költeményeket 

tartalmazza : 


Ajánlás 

Tanács 

Sherezáde 

Két  hajó 

Egy  ífjtí  haít  meg.  ♦  . 

Emlékezés 

Borongás 

Aranyhajú  Böske 

Nagy  fekete  erdő  .  ♦  ♦ 

Sírversek 

Petőfi       • 

Kisértetek 

Eredj  aludni  ♦  ♦  . 

Fíirt 

A  naphoz 

Heine 

Emlék-Iap 

Mécsvilág 

Az  örök  szépnek  .  .  * 

Ha  én  Írhatnám 

Stanzák 

A  Knyáz  Potemkín 

A  trombitás 

Odessza 

László  Fülöpnek 

Mese 

Ára  gyönyörű  díszkötésben, 
a  szerző  arcképével  8  korona* 

SINGER    ÉS    WOLFNER    KIADÁSA 
Budapest,  VL    kerület,    Andrássy-út  16*  szám* 


^^ 


*-"^.. 


^"^ 

^.V:*^ 


í<.ü» 


